
PREDGOVOR. 

„ Rabe mnoge časti a tminah ti stoje 
I nima oblasti tko ti slavu poje“. 

Juraj Baraković Zadranin : 

Draga Ropska pastirica 1-2 . 

Još godine 1906. upoznao sam Rab. Mjesec dana boravio 
sam onda na njem. Stanovao sam u romantičnom samostanu 
sv. Eufemije ili sv. Bernardina. Kroz vrijeme od mjesec dana 
obašao sam pješice sav lijepi i začarani otok i upoznao stari , 
djelomice porušeni grad Rab , položen na morskoj litici uz 
malu luku . 

Bio je još onda grad Rab pravi „ Mrtvi grad 11 , u kojemu 
se jednako živjelo ljeti i zimi , i koji je potom još onda slabo 
osjećao izmjenu godišnjih dobi. Sve je u njemu bilo hladno, 
sve saneno, sve mrtvo, bez života. Samo je moja duša bila 
mlada i puna poleta , i zato je u meni Rab „ Mrtvi grad u još 
onda zaboravljen i nepoznat budio nešto, što mi ga je činilo 
dopadnim. Vitki , trošni zvonici; stare , potamnjele crkve; nepra- 
vilne, pokaldrmane i presvođene ulice; hićeni portali s grbo- 
vima i natpisima; uspete balkonade sa na luk prozorima, 
veličanstvene podorine surih i starinskih gradskih bedema; 
kao i podorine mnogih kuća i patricijskih dvorova obrasle 
tamno-zelenim bršljanom i zarasle dračavim kupinama , go- 
vorile su mi o nečemu, što je bilo, o nečemu, što je prošlo. 
Pričale su mi: o slobodnom gradu; o slobodnoj opčini, o patri- 
cijima i pučanima; o životu i radu; o bogatstvu i cvatu: 
u jedno o narodu, koji je bolje živio nego su mu živjeli onda 
saneni i sjetni potomci. 

I vani po otoku rasijan po stanovima i selištima živio 
je čovjek zapušten i bez škola. Kao pastir i ratar primitivnoga 

kova , a bez vlastite svijesti i osjećanja trudio se mnogo , a 
slabo se hranio i odijevao. Bio je siromah i bogalj , a u bo- 
gatstvu rođen! 

Bogata i bujna priroda stajala je u najvećoj protivnosti 
sa ovim sjetnim životom. Žarko i južno sunce sa svojim ve- 
drim danima pjenušalo je u žilama zamrlu krv. Bistro , kri- 
stalno more , sa svojim udaranjem o litice uspavanog i dri- 
jemežnog otoka , budilo je na novi rad. Vilinska vrela i bistri 
potočići grgoljali su, i svojim žuborom proricali bolju bu- 
dućnost. A zelene šume i lišće na drveću, koje je šuštilo, pa 
grlate ptičice sve je to razbijalo turobnu tišinu i mrtvi muk. 

Rab je umirao? Ne, on je sanen čekao svoje uskrsnuće , 
svoj preporod. I ono je došlo ; a otada počela su se na Rabu 
razlikovati žarka i vedra ljeta od hladnih i plačnih zima. Rab 
je postao omiljelim kupalištem Čeha, Nijemaca i t. d. 

Ratna trublja , zveket ubojitog oružja i lomljava gro- 
movitih topova bila je zaprijetila novom životu i opet smrću. 
Ali ono nije bila smrt, već samo odmaranje, nakon kojega 
probudio se noviji čisti život u novom, slobodnom i narodnom 
Rabu , koji ga vodi k sretnoj i velikoj budućnosti svjetskog 
morskog kupališta. Do takova razviti će se Rab u dogledno 
vrijeme, i tako će i po djelu ljudskom postati ono, što je po 
Bogu stvoren: biser našega sinjega Jadrana. 

Preporadanju „Mrtvoga grada * i upoznavanju „zača- 
ranoga otoka“ prikazujem i ja ovo svoje prvo čedo, začeto 
još u mladim mojim godinama, i predajem ga tebi, čitaoče , 
da ti na šetnjama po gradu i otoku bude provodičem, u 
otkrivanju tajna iz prošlosti — tumačem i užitkom; — a 
Vama Rabljani , još kao poticalo na složan rad oko pro- 
cvata svoje uže domovine. 


PISAC. 


OTOK RAB 


ZEMLJOPISNI PREGLED. 

Geografski smeštaj. Otok Rab pripada najsjever- 
nijoj ili kvarnerskoj skupini onih otoka, što su se u dva 
i tri niza poredali uz istočnu obalu Jadranskoga mora po- 
čamši od Kvarnerskog zaliva do Konavočkih stijena niže 
Dubrovnika. Geografski je smješten između 44° 41' i 44° 
51' sjeverne širine i 14° 40' i 14° 53' istočne dužine od 
Griniča (Groenwich). Dug je od rta Gavranice ) koga zovu 
i Gavranić i Grič do rta Sorinj 22 km, a širok od rta Silo 
na Loparu do sv. Kristofora 10 km, u jugoistočnom dijelu 
od rta Krklant do ispod sv. Damjana na Brdu samo 3 km. 
Najsjeverniji rt jest Stojanov rt na Loparu, najjužniji ujedno 
i najistočniji Gavranica rt na Brbatu, a najzapadniji Dolnji 
rt {Punta inferiore) na Kalifrontu. 

Kod najjugoistočnijega rta Gavranice primakao se je 
otok Rab najbliže susjednom kopnu hrva J 1 ^ 

koje se proteže po južnim obroncima Vek 
Od kopna rastavlja ga Gorsko tijesno , koga 
zvali Canale della Morlacca. Ovo tijesno zap, 
Kraljevicom kod Bakra, a svršava na vratima tijt 
rastavlja otok Pag od dalmatinskoga kopna. G 
Gorsko tijesno široko jedva nešto više 1*5 km. Od 
Krka, koji ostaje Rabu na sjeveru, dijele ga zlogk 
Senjska vrata (Senjska buka), a od Lošinja i Cresa, mors 
rukav, koji se zove Mali Kvarner ( Qnarnerolo ). Od Paga, 
koji mu se je sa svojim Lunskim rtom , od svih velikih 
kvarnerskih otoka najviše primakao, dijeli ga Paško tijesno. 

Iz ovoga tijesna na Rapska Vrata između rta Dolinj i rta 
Farkanj ulazi se u Barbatsko tijesno , koje na jugoistoku 
prelazi u Gorsko tijesno, a na sjeverozapadu svršava se u 
gradskoj luci i draži sv. Eufemije. 

Odavle, s Rapskih vrata, širi se jedan od najljepših 
pogleda na grad i otok. Daleko u pozadini divnog krajo- 
lika vidi se suro i vrletno kamenje i vilinski nehotični 
vrhunci gordog Velebita. Naporedo s Velebitom protegao 
se uzduž otoka Tinjarosa brdski lanac, nekada zvan Ka- 
menjak (Camignaco). Njegovi se goli vrhunci nekako ipak 
prijazno odbijaju o zelenilo ostalog otoka, te čine sav krajo- 
lik veoma slikovitim. — Ali ovu sliku čini čarobnom tek 
starodrevni grad Rab sa ostancima starinskih bedema i sa 
svoja četiri vitka zvonika i onda u njegovoj pozadini po 
zelenim brežuljcima pristrancima i obroncima rasijane bi- 
jele kuće rapskih stanara (vanjkara). 

Otoku Rabu pripada i nekoliko otočića: sv. Grgur 
(Arta) i Goli (Cello) na Senjskim vratima; Maman, Srid- 
njak i Šaljivovac u Supetarskoj ; Laganj veli i mali, Dolfin 
i Trstenik u Malom Kvarneru; sv. Juraj pred gradskom 
lukom ; Dolinj napram Barbatu ; Mišnjak kod rta Gavra- 
nice i Lukovac u Gorskom tijesnu blizu Humaga ( Mago ) . 

Geologija. Glavni dio otoka^Raba izgrađen je od 
široke pravilno položene sinklinale ili korita eocenskik t. j. 
ranijih naslaga kenozojskoga doba ili novijeg vijeka zemlje, 
i to od alveolinskog i numulitnog vapnenca, koji je pun 
sitnih kućica raznih foraminifera , a u sredini od mekanih 
lapora, koji su izmjenično uslojeni sa pješčenicima i kon- 
glomeratima t. j. gromačama, koje su nastale od valuća, 
koji je u koritu staložen, zatim šljunka i vapna, kojega 
je amo donijela voda, i koje se ovdje staložilo i smjesilo 
skupa sa valućem i pjeskom. 

S obiju strana ovoga korita protežu se antiklinale, 
sedla ili kose od rudistnog vapnenca. Ovo je kredna for- 
macija mezozojske dobe ili srednjega vijeka zemlje. Ru- 
distni vapnenac, tako nazvan po nudistima , danas već 
izumrlim školjkašima, koji se u njemu nalaze okamenjeni, 
najraširenije je kamenje u Dalmaciji. Od spomenutih ru- 


7 


dista, koji se u ovom kamenju okamenjeni nalaze, najvaž- 
nije su ove tri vrsti : radioliti , biradioliti i hipuriti. Dvije 
prve vrste nalaze se ponajviše u donjim slojevima rudistog 
vapnenca, a treća u gornjim naslagama. Uz rudiste nalaze 
se u rudistom vapnencu još i druge okamenine od kame- 
nica (oštriga) i drugih školjkaša. 

Od dva sedla proteže se Rab sjeveroistočno Kamenja- 
kom kroz cijeli otok, od rta Gavranice do rta Sorinj, a jugo- 



P ogled na Rab i okolicu s brda Kamenjaka ili Tinjaroše. 


zapadno počinje kod Zelenog rta (Capo Fronte , Capnt 
frondis ), zatim uronjuje pod morsku razinu kod rta Far- 
kanj, i opet se diže nad more na sjeverozapadnom rtu 
Dolinja, te se na ovom otoku nastavlja sve do Dolinskih 
vrata napram rtu Gavranici. 

Poluotok Lopar na sjevernom kraju jest eozenska 
ranija jezgra kenorojske dobe od druge jedne sinklinale 
ili korita, koje je i opet ispunjeno laporima i pješčenicima. 
Numulitni i alveolinski vapnenac sjeveroistočnoga krila 

ovoga korita izdiže se nad morem tekar na zapadnoj obali 
otoka sv. Grgura, jer je razarajućoj sili mora uspjelo ovu 
sinklinalu prosjedi i poplaviti. Ostali dio otoka sv. Grgura 
kao i otok Goli građen je od rudistog vapnenca, koji je 
osobito na ovom poslednjem razvijen, dijelom kao krupno, 
a dijelom kao sitno kristalinski mramor (mandulat), koji 
se često upotrebljuje u razne građevne svrhe. Još u sred- 
njem vijeku iskapale su se na otoku Rabu rude. Jednim 
spisom iz godine (1447.) mletačka je vlada dozvolila nekom 
Marinu Memmo, Mlečaninu, da može na otoku iskapati rude. 
U vrijeme prošlog svjetskog rata bili su na više mjesta 
na otoku otvoreni rovovi za kopanje banksita , a pred ne- 
koliko godina bilo se također sastavilo društvo za eksplo- 
ataciju mramora. 

Ispetost tla. Od dviju spomenutih brdskih kosa na 
otoku Rabu viša je ona, što se ispinje na sjeveroistočnoj 
strani otoka i teče od rta Gavranice do rta Sorinj. Ovaj 
brdski lanac još danas je poznat pod imenom Tinjarosa 
(Tignarossa), a u XIV. stoljeću nosio je ime Kamenjak 
(Camignocco). Kako se vidi iz popisa općinskih pašišta 
(Posti) na otoku najjužniji dio ovog brdskog lanca zvao 
se barbatsko humlje (Borbato). Za Barbatom dolazio je 
Muhtač ( Mačhia ), za Muhtačem Kamenjak ( Tignarossa ), 
za Kamenjakom Fruga (?), za Frugom Krasovica (Monte 
Moschier), a za Krasovicom Sorinj (Sorigno). Ovaj brdski 
lanac visok je blizu rta Gavranice 118 m, po sredini na 
Tinjarosi (Straži) 408 m, a blizu rta Sorinj 130 m. Sjevero- 
istočni pristranci veoma su mu strmi i vrletni ; gotovo se 
okomito spuštaju u morsku dubinu Gorskoga tijesna te 
imaju potpunu sliku nepristupačnih, golih i strmenitih 
stijena ili litica. Nešto je položitiji njihov slaz ondje, gdje 
se je na sjeveru ovoj gorskoj kosi prikopčao dlanoliki 
poluotok Lopar, na kojemu je najviši ispon tla zabilježen 
sa 92 m. Na blizom otočiću sv. Grguru najviši vrh iznosi 
332 m, a na Golom 230 m. Jugoistočni pristranci Tinja- 
rose nijesu tako strmi kao sjeveroistočni, ali nijesu baš 
ni položiti. Oni se ispi nju na jugu iz naplavljene ravni u 
Barbatu, onda iz banjolskog i mundanijskog dragama i 

dražicama ispresijecanog humlja, napokon iz Supetarske 
drage, koja se ispod Fruge spustila pod razinu morsku, 
a izbražđeni su mnogim suhim i kamenitim koritima. 

Jugozapadna brdska kosa Kalifront, nosila je u sta- 
rini ime Donji Kraj (Plagare Niche , Par ti inferiori). Ona 
počinje kod Zelenog rta (Capo fronte , Capnt frondis) i 
teče potpuno paralelno s Tinjarosom do rta Farkanj pred 
gradom Rabom, gdje se spušta u more, a onda se opet 
izdiže iz mora na otoku Dolin (Dolinji), koji nije drugo, 
nego njezin nastavak. Najviši ispon ove brdske kose na 
otoku Rabu visok je jedva 86 m, dok na otoku Dolin Veli 
vrh ima 114 m, a Samotovac 118 m. Iz starinskih popisa 
općinskih pašnjaka znamo, da se je ovaj kraj dijelio u pravi 
Kalifront (Capo di Fronte) , Runke (Ronche) i Dolin j. 

Srčiku otoka Raba rastavljaju, od ove dvije brdske 
kose, dvije prostrane dugodoline : Supetarska i Kamporska , 
koje teku od jugoistoka k sjeverozapadu posve paralelno 
jedna napram drugoj i napram spomenutim brdskim ko- 
sama. Narod još i danas ovaj kraj zove zajedničkim ime- 
nom Vrsi. Od Gonara na sjeverozapadu proteže se ovaj 
humski kraj, ispresijecan prodolima, dragama i dražicama, 
između kojih se svojom veličinom ističe Palit (Palndo) za- 
padno od grada Raba, do Kaldanca (Capnt Antinm) u 
Rabu i do Druge Padove u Banjolu. Njegov najviši vrh je 
Veli Mel (Mons Melis) visok 131 m blizu Gonara. 

Razvedenost obala. Obale otoka Raba nijesu jed- 
nako razvedene. 

Najslabije i gotovo nikako nije razvijena sjeveroistočna 
obala. Od najjužnijega rta Gavranice (Grič, Gavranić), gdje 
se u morskoj draži ispod Drazićevih stana nalazi otočić 
Mišnjak , pa do poluotoka Lopara, ova je obala sasvim 
jednolična, strma i nepristupačna osim u Humagu (Tonera), 
kod rta Karklant i rta Njivica. 

Plosne i lijepo razvedene jesu obale poluotoka Lopara. 
Ovaj poluotok mnogo je naličan spruženoj pesnici. Pet oštrih 
rtova, kao pet prsta na ruci protisnulo se ovdje u more 
i ograđuje nekoliko manjih draga; a dvije veće morske 
drage : široka, Crnica od istoka, a duga, Loparska draga 


10 


sa sjevero-zapada suzile su mnogcTprevlaku, kojom se ovaj 
poluotok drži otoka Raba. 

Dva otoka pred Loparom Goli i sv. Grgur (Drvenik) 
zaštićuju ga od burom podignutih morskih valova. Na 
Golom otvorena je prama jugu draga Tatinja, a na sv. Gr- 
guru između rta Kosača i rta Plitvać, uvalilo se more i 
pravi dragu sv. Grgura. 

Najrazvedenija na otoku Rabu jest obala sjevero- 
zapadna. Osim Loparske drage, koja je ujedno i veoma 
dobro sidrište, još su dvije veće Supetarska i Kamporska. 
U jednoj i drugoj uvalilo se more daleko u suhu zemlju 
i stvorilo dvije prostrane drage, dva veoma dobra sidrišta 
za lađe jedrenjače. Na samom dnu ovih draga nalaze se i 
prostrane pličine. 

I južna i jugoistočna plosna obala dobro je razređena. 
Od Dolnjeg rta (Punta Inferiore) do rta Farkanj nanizalo 
se mnogo manjih draga i dražica. Među ovima jdosta je 
da spomenemo: sv. Margaritu, sv. Kristofora, Čihoratu, 
Gažinku i Matovicu. Rt Farkanj, s juga, zatvara prostranu 
dragu sv. Eufemije , a rt Kaldanac, isto tako drugu mnogo 
manju : gradsku luku. Na istoku iste luke nalaze se tri 
otvorene morske drage : Prva, Druga i Treća Padova , od 
kojih je osobito Treća veoma zgodna, da se u njoj po- 
digne prostrano kupalište. 

Podneblje ili klima. Otok Rab uživa veoma povoljnu 
morsku klimu, koja se odlikuje blagom zimom i ugodnim 
i umjerenim ljetom. Za blagost svoga podneblja Rab mora 
da mnogo zahvali Kamenjaku (Tinjaroši>. Ovaj brdski lanac 
kao od prirode postavljeni zid, štiti otok od hladnih i suhih 
sjeveroistočnih vjetrova (bure), tako, da se pod njegovim 
podnožjem u pramčioku sunča cijeli otok. Kad otok Rab 
ne bi imao svoj Kamenjak, on bi bio gol i pust, kao što 
su, većim dijelom, goli i pusti ostali kvarnerski otoci : Pag, 
Krk, Cres i Lošinj. Otok Rab dakle uživa blagoslov Ka- 
menjaka, on je dar njegov. Kamenjak plaća mjesto njega 
dvostruki harač buri, koja nemilo hara i pustoši po nje- 
govim vrhuncima i sjeveroistočnim pristrancima. 

Uz buru , hladni sjeveroistočnjak, koji na otoku^duva 
zimi i ranim proljećem, dobro je na otoku poznato 7^0. 



Ovaj topli i vlažni vjetar sa jugoistoka duva redovito jeseni. 
Kad on duva, uzduh brzo postane vlažan i topao, a nebo 
se prekrije tamnim oblacima, koji donose zemlji obilan 
dažd. Treći vjetar koji duva na otoku redovito ljeti od 

10 sati u jutro do sunca zalaza, poznat je pod imenom 
maestrale zapadnjak. Ovaj hladni ali ugodni vjetar, duva smje- 
rom od sjeverozapada i ublažuje popoldašnju ljetnu sparinu. 

Drugi vjetrovi sjevernjak ( tramontana ), lebić (garbin) 
i široko (pravi južnjak) sasvim su rijetki na otoku. I vi- 
hrovi, oluje i nevremena (nevere) sasvim su rijetke pojave. 

Osim kiša od oborina padaju ljeti za vedrih mirnih 
noći obilne rose, a zimi prekrije zemlju često mraz. U pro- 
ljeće i jeseni znadu se za koji dan spustiti na otok i sive 
magle. Snijeg, koji preko cijele zime pokriva vrhunce ka- 
menitog Velebita na otoku rijetko zapade. Ljeti znade kat- 
kada i po više navrata pasti tuča ili grad (krupa). 

Za godinu (1911.) prema savjesnom opažanju i bilje- 
ženju bile su uređene dvije klimatičke skrižaljke. Na jednoj 
je zabilježena za svaki mjesec najniža i središnja tempe- 
ratura, a na drugoj količina oborine. Najniža središnja tem- 
peratura je zabilježena one godine u mjesecu Februaru sa 
+ 5*2 C, a najviša u mjesecu Augustu sa + 27’3 C. Oborine 

Žive vode. Nijedan otok u Jadranskom moru ne 
obiluje toliko živom vodom koliko otok Rab. Na samom 
poluotoku Loparu nabrojio je (1819.) župnik Ivan Marin 
de Mariš 33 izvora žive vode, a na cijelom otoku ima ih 
nešto oko 300, koji ne prestanu teći ni za najvećih ljetnih 
suša. Veli se, da ovi izvori (studenci) dobivaju svoju vodu 
iz nekih velikih podzemnih sabirališta na susjednom Vele- 
bitu ; za neke veće izvore ovo je veoma vjerojatno. Za 
manje izvore vjerojatnije je mišljenje, koje kaže, da se obilje 
izvora i živih voda na otoku Rabu mora da pripiše geološkoj 
formaciji samoga otoka ; a to zato jer se samo na temelju 
ovog mišljenja može, da shvati i rastumači obilje živih vrela 
na Loparu i u središnjem dijelu otoka, kao što i potpunu 
nestašicu istih u krajevima Kamenjaka i Kalifronta. 


Raslinstvo^ Flora. U bilinskom carstvu na otoku 
Rabu nailazimo na velike opreke i razlike. Raslinstvom 
najoskudniji krajevi jesu sjeveroistočni pristanci Tinjaroše 
i njezini vrhunci. Ako ih obađemo, to ćemo ovuda naći 
jedino neke češljuge (Dipsaceae) i zalvije ili slavnije (Sal- 
viaej. Inače je ovaj kraj prava slika goletnoga krša. Ka- 
menje je ovuda veoma oštrih i zašiljenih oblika. Sve je 
isprano od kiše i opustošeno od bure. Nešto je bolje 
s raslinstvom na jugo zapadnim pristancima ovog brdskog 
lanca. Među kamenjem rastu neke sitne trave (gramineae ), 
koje su zadovoljne s malo zemlje i malo vlage. Inače je 
ovaj krš u nekim stranama sav prekrit žalfijom ili kušom 
običnim ( Salvia ofjicinalis), smiljem (Helichrysum) i ko- 
viljem (Stipsa pennata). Među zeljatim biljem otskače i 

mlječev uskolisti (Euphorbia cyparisias) koji cvate rano u 
proljeće žutim u štitove okupljenim cvijetovima. Od povi- 
juša susrećemo ovuda šparogu oštrolistu (Asparagus acu- 
tifolius) i bijelu lozu ( Clematis vitalba), a od drvenastog 
bilja : smreku ili borovicu (Juniperus comunis ), bijeli glog 
(Crateagus oxgocanta) i smrdeljiku pozemljušu (Lantiscus 
pisiatia). 

Donji kraj Kalifront raslinstvom je puno bogatiji od 
Kamenjaka. Sav je ovaj kraj zaodjeven šumom osim Plo- 
gara, nad dolinom Kamporskom. Među drvećem višeg rasta 
ističe se ovuda crnika ili česmina (Quercus illex) i zelenika. 
Od grmaste zimzelene bjelogorice najviše ima planike (Ar- 
butus tmedo) i vrijeza ili uljike (Erica arborescens). Od 
povijuša svu je šumu preplela tetivika (Smilax aspera). 
Nije rijedak ni bršljan (Hedera Helix) i šumska laza ili 
lezun (Vitis silvalica). Među zeljatim raslinstvom vide se 
razni paprati ( Filicales ), od kojih je najčešći oslad ( Poly - 
podium vulgare). Iza obilnih kiša porastu posvuda gljive 
(Fungi) različitih vrsta. 

Najbogatiji raslinstvom jest srednji dio otoka. Ovuda 
raslinstvo uživa sve pogodnosti, a nadasve dobru zemlju 
i potrebitu vlagu ; i zato u koliko nije obrađen i pretvoren 
u oranice, vinograde i maslinjake zaodjeven je bujnom, 
mladikovom šumom. I ovuda najčešća je česmina i vrijes. 
Amo i tamo, nađe se i po koji hrast (Quercus pedunculata), 
jasen (Fraxinus excelsior ) i brijest (Ulmus campestris). 
Kao manje grmasto raslinstvo raste ovuda uz smrdeljiku 
pozemljušu , mirta (Mirta italica) ; a od zeljanog raslinstva 
veprinac (Ruscus aculeatus) ; razne paprati: zabnjače ( Ra - 
nunculaceae) , među kojima sprez (Heleborus viridis) ; klin- 
čići ( Dyantus ) i t. d. 

Inače i u ovom srednjem dijelu otoka ima dosta pustih 
zemljišta. Narod ova zemljišta zove derima ili derinama. 
Ova su zemljišta u nedalekoj davnini bila obrađena i po- 
sađena lozom. Kad je pred kojih 30 godina trsov uš (Phi- 
loxera vastatrix) uništila vinograde, ostala su ova zemljišta 
pusta i služe kao pašnjaci za stoku. S travom porasla je 
ovuda kupina (Rubus fruticosus), šmreka borovica, i žuti- 

Stoljetne Agave pod zapadnim gradskim zidinama. 

lovka (Genista germanica). Jednogodišnje mladice žutilovke 
beru rapski stanari, te iz njih močenih u moru i sušenih 
na suncu, izčešljavaju vlaknasto liko. Ovo opredu, prave 
platno. 

Na Rabu nema livada, a potom ni livadnog cvijeća. 
Poljskom cvijeću neda rasti ralo i motika, njega tare ovčji 
i kozji zub. Kad ne bi ovih neprijatelja bilo, srednji dio 
otoka činio bi se kao najdivniji, šarolikim cvijećem, protkani 
sag. Među najljepše poljsko cvijeće, što raste uz obronke 
potoka i uz puteve spada svakako : tratinčica ili krasuljak 
(Belis perenis), mirisava ljubica (Viola odorata) i zlatica 
(Ranunculus Ficoria ). Uz bogato domaće raslinstvo ima 
na otoku i donešenog udomaćenog stranog raslinstva. Među 
ovo raslinstvo spadaju razne vrsti bora (Pinus). Maru i 
nastojanju pokojnog općinskog nadšumara P. Belia, mora 
otok Rab biti zahvalan za nekoliko lijepih borika, borovih 
šuma i šumica, među kojima i za onu na Komrčaru i rtu 
Farkanju. Uz bor udomaćio se na otoku čempres (Cupressus 
sempervirens), jablan (Populus) i javor (Acerineae) od dr- 
veća, a od zeljanog raslinstva : Agava stoljetna (Agave 
Americana) i indijska smokvica (Opuntia ficus indica). U 
sv. Eufemije, u samostanskom vrtu nalazi se jedan pri- 
mjerak datula (Phoenix dactylifera ), koja je posađena pred 
sto godina (Ovi D. P. G. G. 1820. F. F. P. = Ovi datul 
posadi godišta gospodnjega 1820. Fra Frane Paulić) i jedno 
stablo eukalipta (Eucaliptus globulns). 

Životinjstvo, Fauna. Najveći sisavac, koji žive na 
otoku Rabu, ako isključimo domaće životinje jest zec (Lepus 
timidus) i s njim srodan zec kunić (Lepus cunicularis). Oba 
pripadaju rodu glodavaca. Od roda zvjeradi žive na otoku 
lasica obična (Putorius vulgaris) i od nje veća kunića 
bijelica (Mustela foina). Obe su veoma krvoločne, te uz 
miševe i štakore proganjaju i manje ptice, a pogibeljne su 
i za domaću živad. Na otoku živi i kukcožderac jez evropski 
(Erinaceus europaeus) i šišmiš dugouhi (Plecotus auritus). 
Oba prespavaju zimski san. 

Od rodova sisavaca bogatiji su neki rodovi ptica. 
Od ptica, koje nalazimo na otoku Rabu, neke ovdje stalno 

prebivaju, a neke su selice. Od selica neke na otoku pro- 
vode ljeto i ovdje se gnjezde, a neke se na njemu zaklone 
samo u zimi. Ptice grabljivice dobro su zastupane na otoku 
u rodu sokolova ( Falconides ) ) jastrebom kokošarom (Vultur 
falco) i kobcem ptičarom (Astiir nisns). Narod ih pozna 
pod imenima: veli i mali piljuh. Od roda jajina živi i 
gn jezdi se na otoku sovuljaga buljina ili sovina (Bubo 
maximus), jeja drijemavica (Strix jtatnea) i kukuvija ili 
ćuk. Od grabljivica spusti se na otok nerijetko s susjednog 
Velebita i orao (Aquila fulva ), a još češće strvinar bjelo- 
glavi (Vultur fulvits). 

Među pticama stanaricama, koje nikad ne ostavljaju 
otoka, treba spomenuti još poglavito ove: goluba grivu j as a 
(Columba livia), koji se gnjezdi u rupama po sjevero- 
istočnim liticama Tinjaroše ; sojku kreštelicu (Garulus glan- 
darius) ; vran gavrana (Corvus corax) ; vranu sivulju 
(Cornix cinerea) i trčku skvržuljn (Perdix cinerea). Onda 
od roda malih pjevica : kosa zutokljunca (Turdus memla) ; 
češljugarkn konopljarku (Pardus garduelis / ; sjenicu malu 
i veliku (Parus maior et minor); ševu kukuljavu (Galerita 
cristata) ; najmanju našu ptičicu striježa palčića ( Troglo - 
dites parvulus) i napokon vrapca pokućara (Passer dome - 
sticus). Uz obale morske prebiva vodomar ribar (Alcedo 
ispida). Od ptica plivačica ostaju uvijek na otoku galeb 
obični (Larus ridibundus, njorac i ćurlin . 

Od ptica selica, što na otoku ljetuju i ovdje se gnjezde 
spomenuti ćemo samo neke kao: kukavicu (Cuculus ca- 
norus), grlicu ( Turtur Tur tur) ; pupavca bozjaka (Upupa 
epops), lastavicu seosku (Hirundo ništica) i slavnija (Lus- 
cinia pliilomela). 

Među ptice, što na otoku u velikim jatima zimuju, 
spadaju neki rodovi zeba (Fringilideae). Još na otoku pro- 
borave zimu : šljuka bena ili kokoši ca (Scolopax rasti cola) 
i neke vrste močvarica i plivačica. Samo su na prolazu na 
otoku prepelica (Perdix perdix), a tako isto i neke vrste 
močvarica i plivačica. 

Pred nekoliko godina donešen je na otok gnjetao 
obični (Phasianus colchicus). 

Od roda gmazova živi na otoku više vrsta gušterica 
(Lacertae), među kojima i gušter zelenbać (Lacerta viridis- 
sima), koji može da bude dug i do pol metra. Na otoku 
Rabu gušterice ne prospavaju zimski san, već ostanu po- 
vučene u svojim rupama samo za nesunčanih dana. Od 
zmija živi na otoku Rabu bjelouška obična (Propidonotus 
natrix) y guž smeđi , crnac obični i bjelica obična mnogo 
nalik na riđovku šarenu. Narod sve ove vrste osim bjelice 



Pinja u sv. Eufemiji. 


obične zove generičkim imenom gadi, a bjelicu običnu kaska. 
Sve su ove zmije neotrovnice, i akoprem narod misli, da 
je kaška otrovna. Od gmazova nađe se u koritima većih 
potoka kornjaču evropsku (Emys lutaria). 

Rod vodozemaca (Amphibia) zastupan je po raznim 
vrstama žaba. U potocima živi hrzenica jestiva (Rana escu- 
lenta) ; po moćnim i vlažnim mjestima prebiva gubavica 
obična (Bubo cinereus) ; a u šumama po drveću čuje se 
kreketati gatalinku (Hila arborea). I Rab znade za tako 
zvane žablje koncerte. 

* 

1 carstvo kukaca (Insecta) na Rabu je mnogobrojno. 
Ljeti u sumrak vidi se letjeti uzduhom razne kornjaše, 
među kojima i jelenjaka (Lucanus Cervus); zastupane su 
također i sve druge vrsti kukaca, ali najzanimiviji jest razred 
leptira radi šarolikosti boja. 

More. U redu krasota, kojima je priroda obdarila 
otok Rab odlično mjesto zauzimlje modro plavetno more, 
koje ga odasvud opkoljuje, uvlačeći se svako toliko u nje- 
govo kopno, i tvoreći mnoštvo lijepih većih i manjih za- 
tvorenih i otvorenih draga. Nema pera, koje bi vjerno znalo 
opisati ljepotu mora Ona je tako mnogostruka, da svojim 
različitim podražajima na sto načina djeluje na sva čovječja 
osjetila. More čovjeka očarava, kad je mirno. More čovjeka 
zadivljuje, kad je uzburkano. Njemu se čovjek divi, kad ga 
s obale motri; a u stotini čustva se rastapa, kad se njime 
vozi, ili kad se spušta u njegove bistre i hladne valove da 
se u njima kupa. 

Novi užici redaju se u čovječjem srcu, ako čovjek 
svoju pozornost svrati na sav onaj različiti, bogati, a ujedno 
i tajinstveni život, što se razvija u moru i na njegovom 
dnu : na floru što onuda raste i na faunu što ondje živi. 

U moru i na morskom dnu oko Raba, koje je sad 
pećinasto i kamenito, a sad ravno pjeskovito, rastu od 
bajoslovnog morskog raslinstva, maslinastozelene ili zeleno- 
smeđe haluge (Phaeophyceae) i živocrvene i crvenosmeđe 
ili ljubičaste resine (Rhodophyceae). 

U ovom tajinstvenom carstvu raslinstva vrvi život 
izražen u različitim oblicima od kojih su neki baš bajo- 
slovni. Od mješinaca najnižih prestavnika života žive na 
morskom dnu, oko Raba, raznovrsne spužve ( Poriferae ), 
među kojima i spužva obična (Spongia officinalis). Na 
pličinama živu cvjetnaste moruzgve i bajoslovne meduze, 
a u većim dubinama na dnu morskom koralji ( Anthozoa ) 
među kojima i koralj crveni ( Corallium rubnim). 

Do ovih vide se na morskom dnu i morske zvijezde 
(Astroidea) i morski ježevi (Echinoidea). Na pličinama, na 
samoj obali pod kamenjem, u rupama nalazimo rake (Crn- 

stacea). U većim dubinama živi ovim srodan jastog obični (Pa- 
linurus vulgaris) i pauk morski (Grancigula Maja squinado). 



Veoma su zanimivi u morskoj fauni otoka Raba me- 
kušci (Mollusca). Od glavonozaca živi u moru oko Raba : 
sipa obična (Sepia officinalis) , hobotnica obična (Octopus 
vulgaris) i Ligna obična (Loligo vulgaris); od puževa 
morskih: volak pravi (Murex br and ariš ), puzlatka obična 

(Haliotis auricularis), kauriji ogrci i prilipci; a od školjkaša 
veoma zanimivih radi njihovih lijepih školjaka: periska 
Ijuskava (Pinna squamosa ), jakovska kapica (Pecten Ja- 
cobeus) i mnoge druge klapavice. 

Od sve morske faune najsavršeniji život predstavljaju 
ribe (Pisces). Od svih vrsta riba, koje živu u moru oko 
Raba spomenuti ćemo samo neke, kao : lovrata ili podla - 
niču (Chrisophiris aurata), lubina ili smuduta ( Lupulns 
labrax), zubaca (Dentex vulgaris), kovača (Zeus faber), 
triglu (Mullus barbatus), bugvu (Box boops) ; onda škrpinu, 
šarga, pirku , kan ja i kneza . Sve ove vrsti i još mnoge 
druge dolaze na ribarnicu pod imenom bijele, kostene ribe , 
koja je od sve ribe najviše cijenjena. 

Od riba koštunjača s crnim mesom, koje se sele te 
u proljeću, ljeti i ranoj jeseni u velikim plovama plove u 
moru oko otoka Raba, najvažniji su tunj (Tynus vulgaris), 
skuša lokarda (Scomber scomber), sleđ (Clupea clupea) i 
onda rodovi brgluna, sardjela i sardjelica. 

U muljevitim dragama, kamo utiču potoci, živi jegulja 
(Anguilla vulgaris) poznata sa svojeg masnog mesa. Uz 
nju živi u moru, oko otoka Raba, njoj puno sličan ugor 
ili gruj i jedna vrsta murine, koju narod zove grujeva mati. 

Među kostunjače spadaju i asimetrični listovi ili pio - 
natice (Soleae), koje također živu u muljevitim dragama. 

I ribe hrskavičnjače zastupane su po brojnim vrstama 
u moru oko Raba. Najobičnija od njih je rađa (Raja eha- 
vata), a najčudnovatija drhtulja (Torpedo marmorata). Onda 
ima više vrsta morskih mačaka i morskih pasa. Sve ove vrste 
prodavaju se na ribarnici pod imenom divljač , divlja riba. 

Morski pas (Carcharias glaucus) sa svojim suvrstama 
ovamo samo rijetko zaluta. 

Naseljenost i stanovništvo. Akoprem je otok Rab 
po prirodnom bogatstvu najbogatiji otok u Jadranskom moru, 
ipak je relativna gustoća njegovog stanovništva dosta niska. 
Na površini od 10346 km 2 živi prema najnovijem popisu 
5.700 ljudi; to je od prilike 55 ljudi na km 2 . Od ovih nešto 
oko 800 stanuje u gradu Rabu (Arbe), a ostali stanuju ra- 
štrkani po cijelom otoku. Odavle se stanovništvo na otoku 

od davnine dijeli na vanjsko i nutarnje , na stanare ili van- 
kare i na građane. 

Nekada je otok Rab bio gušće naseljen i brojio je 
više stanovnika, nego danas. Bilo je to negdje u XIV. sto- 
ljeću. U ono doba uživao je otok najveće blagostanje, a 
brojio je oko 10.000 žitelja, od kojih je jedna polovica sta- 
novala u gradu. Broj žiteljstva na otoku silno je spao po- 
lovicom XV. stoljeća, kad je grad i otok dva puta u raz- 



V eseli plivači. 


maku od nekoliko godina bio poharan ođ kuge. Onda je 
po svjedočanstvu savremenika izginulo više od polovice 
pučanstva, a grad ostao gotovo pust i bez ljudi. Nakon ove 
katastrofe Rab se već nije nikako pridigao ni u blagostanju 
ni u broju žitelja. Propadanje i nazadak nijesu mogli da 
zaustave ni doseljenja iz bližeg kopna za vrijeme turske 
provale. Prema službenim popisima (anagrafi) brojio je 
otok Rab polovicom XVI. stoljeća jedva 300 dima s 3.500 
stanovnika (1778), dakle nekoliko godina prije pada mle- 

tačke republike skupa s Novaljom i Lunom na otoku Pagu 
(isola de Arbe e sna giurisdizione) samo 3.692 stanovnika, 
a (1805) grad 948, s otokom 2.778, s Novaljom i Lunom 
3.436 stanovnika. 

Stanovništvo grada Raba nije jedinstvenog porijetla. 
Ono je mješavina, u kojoj ipak prevladava slavenska, do- 
tično hrvatska krv. Ovoj tvrdnji je najbolji dokaz to, da 
se je do (1860) godine, kod najvećeg dijela stanovništva 
u gradu u obiteljima govorilo isključivo samo hrvatski, i 
da ženske, uopće nijesu ni poznavale talijanskog jezika. 
Školama i zasljepljenom stranačkom politikom, koja je bila 
upravljana i vođena iz Zadra, i pomagana od austrijskih 
vlasti, od šesdesetih godina naprijed, došlo je u Rabu gradu 
do velikog preokreta. Iz škole i javnog života počeo se 
talijanski jezik uvlačiti u privatne obiteljske krugove, u 
kojima je, kroz stotine godina gospodovala meka hrvatska 
čakavština. Od današnjeg stanovništva u gradu : stariji svi, 
a i neki mlađi znadu i hrvatski i talijanski jezik. 

Od starinskih patricijskih obitelji živjele su još u gradu 
Rabu, u času propasti mletačke republike ; dvije obitelji 
Cernotta , dvije obitelji Dominis , šest obitelji Galzigna, dvije 
obitelji Livić, jedna obitelj Nimira , pet obitelji Spalatin i 
dvije obitelji Zndenigo. Prema popisu od (1805) ove obitelji 
skupa brojile su 141 član. Danas živu još u gradu Rabu 
potomci: Dominis (Demigne), Galzigna ili Ganzigna { Gav- 
žinje), Nimira (Nemire) i Spalatin . 

Od starijih gradskih i pučkih obitelji živu još i danas 
u gradu : Bakote, Marčići, Pastrovići , Usmijani, Pezeli, 
Kuknlići , Jurasi, DobrilovićL Predolin i Kaloćira. Onda 
potomci starih doseljenika iz Italije: Tndorin , Tonse, Tode- 
schin i Coldana. Po tom potomci mlađih doseljenika iz 
talijanskog dijela Istre: Rismondo , Sbiza i Stella. Uz ove 
obitelji, ima još i drugih, a te su se vremenom najviše do- 
selile iz vanjskih stanova kao : Spanjol, Batistić, Vidas, 
Fafonjel, Bačić , Picnljin , Brna i t. d. U najnovije doba do- 
selile su se u grad još i neke druge obitelji izvana i iz otoka. 

Veoma je značajna pojava za grad Rab i za njegovu 
budućnost, što u njemu vlada velika nerazmjernost između 

muškaraca i ženskih. Po popisu iz (1910) živjelo je u gradu 
Rabu 315 muškaraca, dok je ženskih bilo 500. Ova nerazmjer- 
nost u spolovima kriva je, da mnoge gradske gospojice ostaju 
neudate i zato u gradu Rabu ima veliki broj starih usidjelica. 

Vanjsko stanovništvo (vankari ili stanari) i ako je 
jedinstveno, slavensko, hrvatsko, ipak se na njemu opa- 
žaju izrazite odlike dvaju različitih tipova. Jedan od ovih 
odlikuje se vitkošću stasa ili stasitošću, plavom kosom, 
plavom puti i plavim očima; dok kod drugoga prevladava 
niski stas, plećatost, crna mast puti, crna zaglađena kosa 
i crne oči. Muškarci su, općenito i kod jednog i kod drugog 
tipa, puno ugledniji, i bilo ljepotom crta na licu bilo drugim 
svojstvima tijela, puno pristaliji od ženskih. 

Ovo stanovništvo živi raseljeno po vrhuncima i pri- 
stancima u cijelom srednjem dijelu otoka počevši od Po- 
lista i Padove do Gonora, zatim uz cijelo jugo-zapadno 
podnožje Kamenjaka počevši od rta Gavranice do Bikupice 
u Draži Supetarskoj i na poluotoku Loparu. 

Najraširenija prezimena među vanjskim stanovništvom 
na otoku jesu : u Barbatu : Kaštelan-Grce , Deželin, Pecive- 
Perčinić , Kordić , Debelić-Peran i Keko-Čerčak ; u Banjolu: 
Pende, Riborić , Marijan , Godinić , Sušić i Piculjan (jedan 
predjel Banjola poznat je pod imenom Gorinci ) ; u Munda- 
nijama : Španjol , Beg , Pohljina , Krstačić , Krišković, Ante- 
šić, Dudić i Blagdan ; u Supetarskoj : Dumić, Tariba , Vi- 
đaš, Poldon , Guračić, Fafondjel, Makaus; u Loparu: Ma- 
tahlija , Makar unić , Bernović, Papar ić, Jerić i Andreškić; 
u Kam poru : Dedić, Staničić, Gušćic , Lupić , Kurelić, Miš , 
Mazolić , Šurlina i Karlić. Nekoja od ovih prezimena susre- 
ćemo i u drugim vanjskim odlomcima. Ona su se raselila 
po otoku ženitbama i prelazom u vlaštvo ili na žitak drugih 
izumrlih prezimena. 

Među najstarije vanjske obitelji, kojih potomci još i 
danas živu, spadaju : Pende (Pende), Vidas (de Vidazo), 
Dumić (Dimora), Rak ( Racovich ), Staničić (Stantir), An- 
dreškić (Andraxio), Mrkočić (Merchoxio), Jurešić (Jnressa), 
Ćelo (Celle), Sušić (Sozo), Miš (Mixe), Vidić (de Vidizo), 
Gerce ( Guerca ). 

Dva prezimena spominju se u raznim ispravama još 
u prvoj polovici XIV. stoljeća. 


Naseljenost godine 1910. 


Mjesta 

kuća 

muš- 

kih 

žen- 

skih 

skupa 

Hrva- 

ta 

Tali- 

jana 

Nije- 

maca 

dru- 

gih 

Rab 

217 

315 

500 

815 

610 

159 

12 

34 

Barbat 

126 

419 

467 

886 

886 

— 

— 

— 

Banjol 

112 

432 

407 

839 

834 

— 

— 

5 

Supetarska 

138 

422 

428 

850 

850 

— 

— 

— 

Lopar 

136 

379 

404 

783 

783 

— 

— 

— 

Mundanije 

97 

345 

338 

683 

683 

— 

— 

— 

Kampor 

95 

283 

318 

601 

599 

2 

— 

— 

Skupa 

921 

2595 | 

2862 

5457 

5245 

161 

12 

39 


Život i duševna nadarenost. Život stanovnika grada 
Raba veoma je jednoličan, pun sutona, gotovo mrtav. Malen 
broj stanovnika nije dostatan, da drži žive i prometne 
gradske ulice. Koliko ima u gradu života, taj se splinuo 
i zbio, na srednjoj ulici, od lože do varoša. Ovdje je usre- 
dotočen vas promet i trgovina. Ovuda se šeće. Srednja 
ulica, ulica kraljice Marije jest : rapski Corso i rapska placa. 
Sve su druge ulice prazne i mrtve. Po njima se samo kad 
i kad čuje muklo koracanje ili lagano škripanje i suštanje 
po kojeg prolaznika. 

Neka sumorna tišina, gotovo jednaka smrti, vlada i 
u većini rapskih kuća, na koje otpadaju poprečno jedva 
trojica v ili četvorica stanovnika. 

Život u gradu Rabu bio bi još mrtviji i sumorniji, 
kad ga ne bi budilo iz tog mrtvila vanjsko stanovništvo, 
koje ga svaki dan u većem broju pohađa, jer je u svemu 
upućeno na njega i jer je on u potpunom smislu pravo i 
jedino središte čitavoga otoka. 

Stanari, vanjsko stanovništvo, dolaze u grad u težatne 
dane, da ovdje prodadu svoj siromašni trg: najviše drva 
(svoje grošiće) i ono malo jaja ; onda i po kojeg kopuna , 
pijetla, piplicu ili kokoš i ribu; a kadšto i košaricu zelja 

ili domaćeg voća. Zimi donose na trg kokosice , kosove i 
druge ptice, koje hvataju pod nastavljene plojke. Dolaze 
također u grad, da ovdje kod trgovaca u dućanima namire 
svoje kućne potrebe. 

U nedjelje i blagdane dolazi vanjsko stanovništvo još 
u većem broju u grad. Neki od njih dolaze za kakav posao 
ili dogovor k gospodarima. Neki opet dolaze zato, da se 



Naša Kraljica Marija na Rabu. — Ulica „ Kraljice Marije 
— Rapski Korso. 


u gradu kao na ročištu sastanu sa prijateljem ili znancem 
iz drugoga sela i da zaključe kakav posao. Mnogi polaze 
u nedjelju i blagdan u gradi iz same navade; a mlađarija 
zato da se upozna, da steče poznanstvo, na kojem se kašnje 
sklapaju ženidbe. 

Otkad je otok Rab postao veoma omiljelim morskim 
kupalištem, ljetna se sezona u gradu Rabu iz temelja pro- 
mijenila. Brojni stranci, kupališni gostovi, kao neka vrsta 

modernih kolonista, spuste se u sezoni sa svih strana na 
divotni i začarani otok i nastane se u starom, ali sliko- 
vitom gradu. Njihovim dolaskom prestane u gradu obično 
mrtvilo i sumorna tišina, a pojavi se život pun raznolikosti 
i privlačivosti : život kupališni , život pun slobode, jer raz- 
riješen i oslobođen od svih konvencijonalnosti, koje ropskim 
okovima sapinju moderni život u običnim gradovima. 

Stanovništvo grada Raba je duševno dobro nadareno. 
Grad Rab stoji, od starine pa do danas, uzevši u obzir 
njegov niski broj stanovništva, u prvom redu među dal- 
matinskim gradovima i po broju i po kvaliteti svoje inte- 
ligencije. Mnogi Rabljani, kao državni činovnici, znali su se 
podignuti do veoma visokih služba i bili su poznati kao 
veoma sposobni i radini javni radnici. 

Uglađenost i udvornost u starim rapskim obiteljima 
jest nešto pradjedovsko, baštinjeno, tradicionalno. Još po- 
lovicom XVI. stoljeća slavio je jedan mletački sindik za 
Dalmaciju, uglađenost rapskih građana. Među ostalim, kazao 
je, da ih je baš u tom našao, da se mnogo razlikuju od 
građana drugih dalmatinskih gradova, što nijesu kao ovi 
osorni i naprašiti. 

Društveni, obiteljski i pojedinački moral rapskih gra- 
đana nije bio uvijek na istoj visini. Povijesni spomenici 
nam vele, da je dapače više puta bio pao veoma nisko 
kao na pr. i pri koncu XVIII. i na početku XIX. stoljeća. 

Vanjsko stanovništvo otoka Raba je uopće radišno i 
u trudu neumorno. Rade i muški i ženske, ali su u radu 
veoma primitivni i natražni. 

Koji se je samo za kratko vrijeme približio ovom 
svijetu, upoznao je odmah u njemu sve mane i vrline sta- 
narskog, osamljenog života. Život im je još veoma primi- 
tivan. Ne poznaju velikih tjelesnih potreba i s malim su 
zadovoljni. Duševni im je horizont veoma uzak. S drugima 
su u prvom času nekako plahi, a potom razgovorni, pri- 
jazni i veoma udvorni. 

Inače nijesu nikakvi glupači, već dapače duševno 
veoma dobro obdareni. Osobito uzorit je njihov moral. Op 
mana najviše im škodi tvrdoglavost, radi koje ih je teško 

podučiti, i konservativnost, koja je kriva, da teško napu- 
štaju stare štetne navike. 



Zanimanje. U gradu Rabu ima najviše trgovaca. 
Oni dnevno najviše zarađuju, jer proviđaju ne samo grad, 
nego i vas otok i još k tomu Lun, a djelomično i Novalju. 
Svi dućani smjestili su se 
na srednjoj ulici. Neki od 
njih odlikuju se svojim bo- 
gatim, moderno uređenim 
izlozima. 

Za trgovcima dolaze 
zanatlije ali ovi mnogo 
manje zarađuju i slabije 
živu. Među zanatlijama 
prvo mjesto zauzimlju : ko- 
vači, stolari i brijači . U 
gradu ima veoma moderno 
uređenih brijačnica i če- 
šljaona za muške i ženske. 

Isto tako ima i dobrih sto- 
larskih i kovačkih radi- 
onica. Na više mjesta u 
gradu čuju se i krosna. 

Tkanjem vunenoga sukna 
i platna iz lika od lana, 
konopljike i brništre bave 
se ženske. 

Lijepa se budućnost 
smješi hotelierima i Predenje. 

kavanarima, pođe li 

Rab dalje na putu svoga razvoja do svjetskog morskog 
kupališta. 

Mnogi rapski građani jesu posjednici zemalja (oranica, 
vinograda, šuma, pašnjaka i t. d.), ali zemlju sami ne obra- 
đuju, već im je obrađuju vanjski stanari (kmetovi), s ko- 
jima imaju sklopljene privatne ugovore, prema kojima 
dijele s njima prirod od zemlje i prirast od stoke. 

Vanjsko stanovništvo otoka Raba bavi se poglavito: 
ratarstvom, vinogradarstvom, šumarstvom (sječenjem šume) 
i stočarstvom. Drugim privrednim granama prirodnog go- 
spodarstva bavi se samo sporedno. 

Ratarstvo na otoku Rabu nalazi se na veoma niskom 
stupnju. Oranice ili njive oru starinskim drvenim ralom, 
na čijem vrhu nataknut je mali gvozdeni šiljak (lemeš). 
Drveni plugovi nijesu poznati na otoku, a modernih že- 
ljeznih plugova ima samo nekoliko. Plitko oranje krivo je, 
da oranice, i akoprem su po kvaliteti zemlje prvoklasne, 
dosta slabo rode. 

Od žitarice sije se na otoku najviše: pšenica (Tri- 
ticum vulgare), ječam (Hordenm vulgare), raz (Secale ce - 
reale),pir (Triticum spelta) i kukuruz (Zea Mois). Ovo je 
prva sjetva ili rana ljetina. Od poznijih žitarica sije se samo 
proso (Panicum miliaceum). 

Od soč ivica sije se najviše pasnlj ili fazol (Phase- 
olns vulgaris) i mali fazol ili loparčic (Phaseolus Loparii). 
Samo u vrtovima okolo kuća siju nešto malo boba (Vida 
faba), graška ili biže (Pisum sativum) i leće (Ervum lens). 

Od okopavina sije se najviše repa (Brassica rapa 
commnnis) i nešto malo mrkve ili mrlina (Daucus car ota), 
a sadi više vrsta zelja , među kojima i kupus glavati (Bras- 
sica oleracea capitata). 

Bilje za trgovinu i tvorničarstvo na Rabu se go- 
tovo i ne pozna. Od njega se sije nešto malo lan (Linum 
usitatissimum) i konoplja (Canabis sativa). Pred rat se za 
nekoliko godina sadio puno duhan (Nicotiana tabacum). 
Tako je na pr. (1911) bilo na otoku posađeno 1,684.000 
struka, a za osušeno lišće, predano na carinarnici, dobili su 
sadioci 63.000 K. 

Od krmivog bilja sije se jedino lucerna , Ijekarica 
ili sedmača (Medicago sativa). 

Najnaprednija od svih grana prirodnog gospodarstva 
na otoku je vinogradarstvo na američkoj podlozi. Na- 
prednost u ovoj vrsti gospodarstva pokazuje najočitije, da 
su rapski seljani sposobni zato, da postanu dobri i na- 

predni gospodari, samo ih treba poučiti i u drugim granama, 
kako su bili poučeni i zorno upućeni u radu oko loze. 

Loza na Rabu daje redovito obilan rod: veoma slasno 
grožđe i veoma ukusno vino. Od grožđa goji se i rano 
stolno grožđe. Za berbe se redovito runi i preša (masti) 
napose crno, a napose bijelo grožđe. I u pivnicama se 
ulijeva u posebne bačve crno, a u posebne bijelo. Rapski 
vinari su vještaci u pravljenju ukusnih stolnih vina: crnog 



Oranje. 


vina, rumenog vina (opol) i bijelog vina (dalmatinske žu- 
tine). Pravljenjem finih vina na Rabu malo se bave. 

Nekada je na otoku uz vinogradarstvo cvalo i vo- 
ćarstvo. U trgovini bile su poznate rapske suhe smokve . 
Danas voćarstvo na Rabu proživljuje pravu krizu. A ipak 
Rab ima sve nužne uslove za razvoj naprednog voćarstva, 
dapače i za gojitbu različitog južnog voća, među kojim 
limuna i navanača i četruna (Citrus Limonum), (Citrus 
durantium) i (Citrus medica). 

Još neznatnije je povrtlarstvo. Rab, koji bi inače 
mogao da ima obilje svakovrsnog povrća i za izvažanje, 
jer obiluje živim vodama, prinužden je da povrće iz dru- 
guda uvaža. 

Na Rabu se još danas ne daje važnosti ni gojenju 
cvijeća. Inače se u gradu uz nešto egzotičnog cvijeća 
nalazi veoma lijepih ruža. Po stanovima i selištima dje- 
vojke goje veoma rado mirisavi bosiljak (Ocimum basili - 
cum) i klinčić ili garofol (Diantus cariophilus). 

Veoma je unosno za otok šumarstvo (sječenje 
šume), kojim se mnogi od vanjskog stanovništva bave 
zimskim mjesecima. Drva posječena izvažaju se najviše 
u Mletke. 

Stočarstvo na otoku je danas isto tako slabo na- 
predno kao i ratarstvo. Prema popisu bilo je (1911.) na 
otoku : Ovaca 20.157 ; koza 760 ; goveda 1.287, među kojima 
krava 128; svinja 1.223; magaraca 582. Ovi brojevi su se 
u godinama preko svjetskog rata dosta snizili. Osobito je 
ovih zadnjih godina nazadovalo ovčarstvo, koje je nekad 
bilo najprivrednija grana gospodarstva na otoku. — Na 
otoku Rabu s njegovim okružjem, Lunom i Novaljom na 
Pagu paslo je u prošlim vjekovima preko 40.000 ovaca i 
7.000 do 8.000 koza. Pastiri (bravari) bili su u ono doba 
posebni stalež i uživali su posebne povlastice. Striznje 
(tose) bile su prava slavlja, pa ih je zato i Juraj Baraković, 
stari hrvatski pjesnik iz Zadra, ovjekovječio u svojoj pjesmi 
„Draga rapska Pastir ica iC . 

1 peradarstvo gojilo se nekad na otoku puno više 
nego danas. Bilo je vanjskih obitelji na stanovima, koje 
bi držale i po više stotina živadi (kokoša, tukaca, gusaka 
i pataka). Gojili su također mnogo kopuna, kojih je bilo 
toliko na Rabu, da su se i izvažali. 

I pčelarstvom su se stari Rabljani više bavili, nego 
se bave današnji. U oporukama i drugim javnim i privatnim 
pismima spominju se veoma često uljanici sa velikim brojem 
ulova ili košnica. Inače je i pčelarstvo na Rabu zaostalo. 
Najobičajnije se pčelari sa starinskim košnicama bez po- 

kretnog saća, ali su poznate i moderne košnice sa po- 
kretnim saćem. 

Na otoku je nekada bilo posađeno mnoštvo dudova 
(Morus alba). U ono doba gojile su se svilene bube ili 



Šumska idila : Magarci u Sumi . 


svilci (Bombix mori). Od čahura, ove veoma korisne gu- 
sjenice, prela se i tkala svila. Ovaj obrt potpuno je 
propao kao i solarsivo. 

Ribarstvom se nitko osim malih iznimka na otoku 
Rabu ne bavi od zanata, a ipak bi ova grana privrednog 
gospodarstva, od koje i sada mnoge obitelji dobivaju lijepe 

3 

koristi, mogla mnoge obitelji da prehrani, kad bi se s njom 
racionalno bavile ; osobito kad bi se prihvatile naprednog 
ribogojstva u zato priređenim ribnjacima. 

Prema današnjem stanju, na Rabu su najizdašniji 
ribolovi : ribolov na tunjeve i ribolov na skuše (lokarde), 
ali koje godine jedan i drugi izdadu. Tunjevi se love na 
tnnerama (tonare) u morskim dragama: u sv. Eufemije, u 
Supetarskoj i u Magu. Prije je ovih tunera na otoku bilo 
više. Skuše (lakarde) love tako, da traže njihove plove na 
otvorenom moru i vode ih pomoću jakog acetilenskog svi- 
jetla u drage (na poštu), gdje ih opkole gripom ili tratom, 
velikom mrežom za povlačenje i istegnu na kopno. Za ovaj 
ribolov urede se u ranom proljeću posebne ribarske dru- 
žine (svićari), od kojih svaka ima svoj grip (tratu) i dvije 
lađe : lađu veću ili griparicu i lađu manju svićaricu. Ovaj 
ribolov traje od marta do augusta. Ribari se samo za mirnih 
noći, kad je mrak t. j. kad nema mjeseca (u mrakovima). 
Jedan ovakav ribolov može donijeti i po više stotina kvin- 
tala skuša (lokarda). Nekada su ova dva ribolova bila puno 
izdašnija. Onda je Rab mnogo soljene ribe (zeladie) izvažao 
u Senj, Jakin ( Ancona ) y Mletke i Pulju (Appulia). 

Tratom, ili velikom mrežom za povlačenje, love se 
na poštama danju i noću i bez svićara, još velike količine 
girica (maride e gaoni). Kod ribanja služe se još i drugim 
mrežama: potponama , prosticama (sanadiže), bngvarama } 
palandarama i jastogarama. Ove se mreže ne povlaže. Njih 
u večer spuste u more na ribnim mjestima, a u jutro ih dignu. 

Veoma je zanimiv ribolov s parangalom (napa slyaXoc). 
Ovo je ribarska sprava sa više stotina udica, koje su putem 
kratkih uzica privezane na tanki, ali jaki konopac daleko 
jedna od druge tri do četiri metra. Kad se ova sprava hoće 
da upotrebi za ribanje nadjenu se udice mekom. 

U proljeću po muljevitim dragama bacaju vrše sple- 
tene od pruća ili žice. Mnogi love ribu i na udicu ili na 
trstiku. Među svima ribolovima rajzanimiviji je onaj na sviću 
pod osti. U večer, nakon što je gusti mrak prikrio kopno 
i more, i nakon što se posvema utrnulo povečernje po- 
vjetarce, isplove iz luke male lađice s jakim acetilenskim 

svijećama (feralom) na nosu, i zaplove svaka tiho veslajući, 
svojim posebnim pravcem držeći se dašto uvijek u blizini 
obale, na morskoj pličini. Na svakoj od ovih lađica samo 
su dva ribara, od kojih jedan vozi, a drugi stoji na ostima, 
kojima tuče na morskom dnu svijetlom začaranu ribu. 

Umrlost i zdravstvo. Prosječno na otoku Rabu 
umire najviše djece ispod 1 godine, a zatim djece od 1 



Tanera u Dražici. 


godine do 5 godina. Od ljudi odraslih najviše ih umre u 
razdoblju od 60 do 70 godina i od 70 do 80. Prema popisu 
iz godine (1911.) umrlo je na otoku Rabu od ukupnog 
broja 104: djece do 1 godine 43, djece od 1 godine do 5 
godina 11, ljudi odraslih od 60 do 70 godina 10, ljudi od- 
raslih od 70 do 80 godina 11. Ostatak otpada na druge godine. 

Od vanjskog pučanstva umre ih dosta među odraslim 
od bodca (upale pluća). Kod djece se redovito svake go- 
dine pojavi kakva pošasna bolet. 

U gradu Rabu nastanjena su sada tri liječnika. Jedan 
je kotarski liječnik, kojega plaća država. Ovaj je istodobno 
i liječnik proti malarije. Drugi je općinski liječnik, a treći 
privatni liječnik. 

U gradu je jedna apoteka ili ljekarnica, koju uzdrži 
Mr. Ph. Josip Uzmiani i jedna drogerija Josipa Bakote. 

Nošnja* domaća jela* običaji i zabave. U gradu 
Rabu imućniji se oblače po kroju (modi), a slabije imućni 
odjevaju se na varosku (alla borghese). Od svjetskog rata 
ovamo vidi se i dosta golotinje i dosta bosotinje. Kod vanj- 
skih nema ni u kroju ni u bojama odijela zanimivosti. 
Oznaka narodne nošnje kod muškaraca jest crven-kapa, 
koja se sve više zatire, pleteni opanci (opute), koje sve to 
više ustupaju mjesto tako zvanim ličkim opancima i do- 
maće od vune pletene crne gaće (maje), koje također po- 
staju sve to rijeđe. Vezenih košulja sasvim je nestalo. 

Kod ženskih je još sačuvan stari kroj. Njegova oznaka 
jest kratka naborana suknja s kosom i naramcima i kratka, 
sprijeda sasvim zatvorena zupica. U ženskoj nošnji redo- 
vito vlada veliko šarenilo. Crninu na otoku Rabu nose samo 
udovice i sirote za znak obiteljske žalosti. Inače je i od 
ženskog starinskog odijela mnogo toga iščezlo. Tako su 
n. pr. gotovo netragom iščezle čipke (merlići). Kod ženskih 
sačuvale su se još navezene košulje i nabrani rukavi, dočim 
je nestalo visokih ovratnika. 

Kao ženski ures vide se još u ušima ženskih male 
minđuše, a oko vrata crveni koralji velikog zrna. Na prstu 
prstenjaku nose udate ženske vericu , vjenčani znak; rijeđe 
vjenčani prsten, a veoma rijetko prstenje. 

U novije doba daje se velike važnosti gojenju i ple- 
tenju kose. Kod ženskih u gradu, osobito kod onih iz bolje 
stojećih obitelji, vide se razne moderne frizure, a kod žen- 
skih izvana još je običajno oplitanje u opletak. 

Rapski građani su dobri izbirači jela. Mimoilazeći 
obična jela, kojima se hrane, da rečemo bar koju o tako- 
zvanim poslasnim jelima. Nigdje se na otocima dalmatinskim 
ne pojede toliko divljači (zečeva, kunića, kokošica prepe- 
lica, pataka, golubova i t. d.) kao u gradu Rabu. Slasni su u 

proljeće i tusti rapski jančići i jarići. Još su tečniji u zimi, 
nadasve kao poslastica za božične blagdane masni rapski 
kopuni. Kao zamjenu u jelu i u časne postove, Rabljani jedu 
rado i dobru morsku ribu. Od peciva su veoma slasni 
rapski slatki kolači — naime rapska torta. 

Vanjsko stanovništo na otoku nije izbirivo u jelima. 
Poprečno ono se hrani dosta loše, i akoprem danas već 
mnogo bolje nego pred 20 godina. Najobičnija je njihova 
hrana: kukuruzova kaša , varivo i zelje . Za kakove posla- 
stice ne znadu. I svježega mesa jedu dosta malo. Rade 
jedu soljeno meso: svinjetinu i bravetinu (kaštradinu). Kruh 
peku pod pekom. 

Što se tiče običaja s lokalnim koloritom, takovih više 
u gradu Rabu nema. Ovdje se već danas svagdje i u svakoj 
prigodi sve vlada i vrti i pleše po onom nekom suhopar- 
nom međunarodnom varoškom ili građanskom galateju, 
kojega ne prati osjećaj srca, već samo neka prevejana 
servilnost i ulagivanje. 

U prošlosti se nije ovako živjelo u gradu Rabu. On 
je imao svoje patrijarhalne običaje , kojih se je svaki strogo 
držao. Prema ovim običajima slavile su se u obiteljskom 
krilu i uz sudjelovanje znanaca i prijatelja na najsvečaniji 
način krstitke. Još svečanije od krstitaka obavljale su se 
ženidbe , svadbe i pirovi. Osobiti život ovim veselim zgodama 
davale su doskočice , šale i igre, što su bile u običaju, kad 
se je zaručnica s njezinom bogatom prćijom izručivala 
svatovima mladoženje. Zanimive su bile i zdravice , koje 
su se govorile za ručkom. Sa zdravicama izmjenjivalo se 
veselo pjevanje svatovskih pjesama i svirka uz leut ili citaru . 
Veselje se zaključivalo plesom domaćeg kola. Sve bi to 
trajalo do u kasnu noć. 

Zanimivi su bili i žalobni pogrebni običaji. Nakon 
žalosnih posjeta i obavljenih običajnih molitava u kući 
mrtvaca, koga su također ritmičkim svojim plačem oplakale 
i zato sakupljene narikuše , prenesao bi se mrtvac u spro- 
vodu iz kuće žalosti u crkvu, gdje bijaše obiteljska grobnica. 
Prvi stupali su znakonoše pojedinih bratovština ili skula, 
za njima je išlo svećenstvo u crnim crkvenim odorama, 

a onda mnoštvo poklonika sa svijećama. Ovi su okruživali 
lijes, kojega su nosila šestorica ili osmorica braće iz one 
bratovštine, kojoj je pokojnik pripadao. 

Nakon obavljena opijela otvorila bi se obiteljska raka 
ili bratinska grobnica i mrtvac bi se često zaodjenut u svi- 
lenu ili zlatnu latku spustio u grob uz plač i lelek narikuša. 



Moćnik sv. Kristofora. 


Nešto su se bolje sačuvali starinski domaći priprosti 
običaji kod vanjskoga stanovništva, ali i ovdje u novije 
doba sve više iščezavaju. S običajima usčuvalo se kod 
vanjskih i narodno pričanje i narodna pjesma. Ljeti za ve- 
černje hladovine na kakovoj velikoj volti pred kućom, a zimi, 
oko kojeg dobro plamsajućeg ognjišta sakupe se susjedi, te 
u dokonici krate časove pričanjem ili pjesmom. Napjev kod 
pjevanja je redovito tugaljiv, a pričanje puno tajinstvenosti. 

Rab je imao i svojih općih slava. Ove slave slavile su 
se u gradu, kamo bi se u one dane zgrnuo narod s čitavog 
otoka i okružja. Došlo bi i mnoštvo stranaca s bližih otoka i 
s kopna, a među njima i mnogi trgovci s različitom trgovinom. 

Najveće od svih općinskih slava u Rabu bile su dvije 
slave u počast sv. Krištofora pokrovitelja rapske općine. 



Moćnik sv. Krištofora ( s druge strane). 

Jedna se od njih slavila 9. svibnja u spomen čudesnog 
oslobođenja grada po zagovoru svečevu (dies Victoriae), a 
druga na 27. srpnja na uspomenu njegove mučeničke smrti 
(dies Natalis). Ova dva blagdana bila su proglašena op- 
ćinskim praznicima posebnom odredbom gradskoga vijeća 
(21. lipnja 1364.) u počast kralju osloboditelju Ljudevitu 
Anžuvincu. Proslava ovih općinskih praznika bila je veoma 
svečana i u crkvi i vani. Jedna i druga započimala se je 

večernjicom na predvečerje. Večernjici morao je prisustvo- 
vati knez, suci i općinsko vijeće sa voštanicama. Na 8. 
svibnja u predvečerje „dan Pobjede", poslali bi prokura- 
tori stolne crkve propisanu količinu vina: biskupu, kano- 
nicima i ostalom svećenstvu ; knezu, sucima, općinskim 
vjećnicima; samostanima i gradskim siromasima. Na dan 
ovih slava po podne nosila se u ophodu glava svečeva u 
moćniku od srebra, igrale su se i viteške igre: strijeljalo 
se iz luka. Najbolji strijeljač dobivao je određenu nagradu. 
Sud, jedna i druga kurija (curia maior, curia minor) slavile 
su ove slave sedamdnevnim praznikom. 

Današnje ferije na 25. 26. i 27. srpnja nijesu nego veoma 
blijeda slika i uspomena onih prošlih slava, što ih je slavio 
grad Rab i općina rapska, ponosna radi svoje slobode ili 
općinske autonomije. Sličnim zanosom možda je Rab pro- 
slavio jedino dan svog novog oslobođenja u novoj narodnoj 
državi. 

Crkveno i političko uređenje. Do godine (1828.) 
otok Rab s Lunom i Novaljom sačinjavao je zasebnu bi- 
skupiju. Leon XII. papa svojim papinskim pismom ili bulom 
„Locum Beati Petri“ dokinuo je, uz neke druge dalmatinske 
biskupije i rapsku biskupiju, priključivši je zajedno s osor- 
skom biskupiji krčkoj. S dokinućem biskupske stolice bio 
je dokinut i kapitul kanonika bivše rapske stolnice, a na 
otoku je nastupilo crkveno provizorno stanje, koje je po- 
trajalo sve do (1849.). Ove godine bile su definitivno sređene 
crkvene prilike na otoku i na području dokinute biskupije. 
Grad Rab dobio je svoga župnika s naslovom Arcipreta 
(Archipresbyter) i tri pomoćnika s naslovom mansionara 
(Mansionarii). Gradskom župniku bila je također povjerena 
služba i vlast Pro-Vikara na cijelom teritoriju bivše bisku- 
pije. Ostali otok bio je podijeljen u šest samostalnih ku- 
racija ili zapa svaka sa svojim kuratom ili župnikom. 
Župa Lopar po ovom novom uređenju dobila je uz župnika 
i jednog pomoćnika. Za onaj dio otoka Paga, koji je pri- 
padao pod dokinutu biskupiju bila je uzdržana župa u 
Novalji. Župniku u Novalji, koji već nije nosio naslov Ar- 
cipreta bude podvrgnut izloženi kapelan na Lunu. Tek 

Pogled na Rab s kupališta Padove. 

(1870.) postao je Lun neovisnom župom, a novaljski je 
župnik dobio kapelana za Staru Novalju. 

Otok Rab politički uvijek je pripadao kraljevini Dal- 
maciji. Kad je Austrija definitivno bila uredila političku 
upravu u Dalmaciji, Rab je s Pagom potpao pod politički 
kotar Zadar, pod kojim je ostao sve do konca svjetskog 
rata i do rasula Austro-Ugarske Monarhije. Nakon što je 
mirom u Rapallu pripao Jugoslaviji i nakon što su ga 
(24. 4. 1921.) ostavile talijanske okupatorne čete, bio je 
priključen političkom kotaru u Benkovcu. Istodobno bila 
je u gradu uspostavljena za političke ili upravne poslove, 
Politička ispostava . Od početka 1924. potpada pod kotarsko 
poglavarstvo u Krku. 

Drugi državni uredi u gradu jesu : kot . sud , poštanski 
i brzojavni tired, porezni ured , carinarnica , lučki ured i 
finansijska i oružnička stanica . 

Što se tiče autonomnih posala cijeli otok Rab sačinjava 
samo jednu upravnu općinu. Na čelu općine stoji općinski 
načelnik , koga u upravi pomažu općinski prisjednici i 
općinsko vijeće . Općina drži i plaća : općinskog liječnika , 
nadšumara , tajnika, dva pisara i 4 lugara. Vanjsko sta- 
novništvo na otoku podijeljeno je u šest seoskih okružja: 
Barbat , Banjol, Mundanije , Draga , Lopar i Kampor. Svako 
od ovih područja imade svojega seoskog glavara i svoj 
seoski zbor . 

Škole, društva i druge razne ustanove. U gradu 
Rabu postoji Pučka mješovita trorazredna škola , koju po- 
hađaju gradska i banjolska djeca. Još imaju na otoku 
Pučku dvorazrednu mješovitu školu: Barbat, Draga i Lopar. 
Kamporsku djecu od starine privatno poučavaju oo. Fra- 
njevci samostana sv. Eufemije. Lanjske godine uredile su 
opatice samostana sv. Andrije u svom samostanu Privatnu 
Školu za ženski ručni rad, a oo. Franjevci u samostanu 
sv. Eufemije privatno poučavanje i pripravljanje djece za 
gimnaziju. Drugih škola na otoku nema. Roditelji iz grada 
ili izvana, koji hoće da svojoj djeci dadu višu naobrazbu, 
šalju ih na škole u druge gradove. 

Grad Rab napram malom broju svoga stanovništva 
ima dosta brojnu inteligenciju sa srednjom i višom na- 



obrazbom. Sva ova inteligencija, osim malih iznimaka, nalazi 
se u državnoj službi. Vanjska seoska okružja još nemaju 


T crv as sa Gr and Hotela. 

svoje vlastite inteligencije, ali imaju već podmladak, koji 
im služi na diku. 

Od poHtičko prosvjetnih društava postojala je u gradu 
„ Hrvatska Čitaonica koja je zamrla. Još starije bilo je 
političko udruženje „ Napredak Danas postoji „Sokol" sa 
svojim podmlatkom. Nakon oslobođenja bila je utemeljena 
i mjesna organizacija Jugoslavenske narodne omladine. Isto 
tako bila je ponovno uskrišena „ Građanska muzika 11 . 

U gradu postoji još „ Javna Dobrotvornost u za po- 
maganje siromaka. Od novčanih zavoda ima sada u gradu 
svoju Ispostavu" Prva Hrvatska Štedionica u Zagrebu, 
a Hrvatsko Gospodarsko društvo u Zagrebu i svoju n Po- 
sudilnicn " i svoju „ Potrošnu zadrugu Postoji još u Bar- 
batu : „ Jugoslavenska čitaonica “ i „ Zemljoradnička sloga", 
a u Loparu Potrošna zadruga ". 

Putev?, hoteli, svratišta i kupališta. Nekada se 
na otoku Rabu puno više pazilo na puteve, nego se pazi 
danas. U starom rapskom statutu (zakoniku) spominju se 
među drugim gradskim činovnicima i tako zvani suci za 
puteve (judices carariontm). Njihova služba trajala je šest 
mjeseca. Među ostalim morali su, za trajanja svoje službe, 
obaći dva puta sve puteve i karale (vias et cararas) na 
otoku (karalama danas narod zove puteve, koji od po- 
jedinih kuća vode na glavni put). Gdje bi puteve našli u 
neredu, imali su dužnost narediti najbližima, koji su ondje 
stanovali, da ih pod globom od dva perpera poprave i 
očiste. Kad su ovi službeni nadziratelji puteva (cestari) 
ulazili u svoju službu, polagali bi posebnu prisegu. Općina 
im je iz općinske blagajne za ono šest mjeseci službe 
plaćala po 40 solida. 

Danas su putevi po otoku u posve derutnom stanju. 
Redovito je po njima teško ići radi mnogog kamenja, koje 
se po njima kotrlja. Nekoji su opet za zimskih kišnih dana 
sasvim neprohodni, jer su puni kaljuža i gliba, i jer po 
njima na mnogo mjesta teče voda, koja ne može da otiče 
potočićima i jarugama, koje se mnogo puta zaplute. Kad 
bi otok Rab imao dobre i uređene puteve on bi bio naj- 
idealniji perivoj, pravi Eden, jer je prepun prirodnih čara. 

Dužnost je dakle onih, na koje to spada, da se zauzmu 
zato, da Rab do brza dobije dobre i uređene puteve. Da- 
pače samo stanovništvo otoka nutarnje i vanjsko moralo 
bi se zauzeti, ako želi svojim potomcima bolju budućnost. 

Prvi i najudobniji hotel na Rabu jest „ Grand Hotel“. 
On se nalazi u monumentalnoj rinašimento palači Dominis- 
Nimira sa lijepom terasom na srednjoj ulici, ulici kraljice 
Marije, kod Varoške plokate (Trg kralja Petra 1. Oslobo- 



Na kupanju . 

dioca). Ovome hotelu pridruženo je više depedansa. Lijep 
je i udobni „ Pensionat Praha“ sa ulazom na gradskim 
bedemima. 

U novoj zgradi na Varoškoj plokati smjestio se je 
„ Hotel Park“. I ovaj hotel je udoban i dobro držan. U gradu 
na Gornjoj ulici prama crkvi sv. Justine u nekad staroj 
palači obitelji Gausinja (Galzigna) smješten je dobro uređen 
„ Pensionat Zagreb 

Van grada, s one strane luke (preko porta) blizu Villa 
Lucia nalazi se , Villa Kometisky u , koju rado pohađaju 

moravski Česi. Na starom skveru (brodogradilištu) pod 
gradskim parkom Komorčarom nalazi se tik do samoga 
mora „ Pensionat Invalid “ bivši njemački Skontistenheim 
i Villa Sojia“. Ovo su nove zgrade. 

„Vitla Antoinette “ na Gornjoj ulici u gradu na mjestu 
starog samostana sv. Justine, u komu su stanovale bene- 
diktinke pučanke i dvije vile na Suhoj Punti pripadaju 
sada češkoj obitelji Kostrica. 

Među kavanama u gradu Rabu najljepša je i najviše 
pohađana „Kavana pod Lozom“ (Korona k Slobodi). U va- 
rošu je sada restauracija „Slavija“. Na Rabu ima još drugih 
kavana i svratišta. Strance na spavanje primaju i mnoge 
privatne obitelji. U Rabu se može udobno smjestiti i do 
1000 kupališnih gostova. 

Na brdašcu Kokošica okrenuta prema gradu Rabu 
vidi se veličanstvena nedovršena zgrada. Ovu je zgradu 
naručila bečka općina, glavni grad bivše podunavske Habs- 
burške Monarhije prije rata. Za rata je bila obustavljena 
radnja. Ova zasnovana ali nedovršena velegradnja danas 
trune i propada, kazujući prolaznicima daje nestalo samo- 
sile, koja je kao mora ispijala dušu mnogih Slavena. 

Na Rabu se nalaze tri uređena kupališta s kabinama: 
kupalište „sv. Eufemije “ na starom škveru, kupalište „ Prva 
Padova “ preko porta i kupalište „Druga Padova “ na istok 
od Prve Padove. Uređenje najljepših kupališta „ Treće Pa- 
dove 1 ' i „ Crnice “ na zapadu zapriječio je svjetski rat, koji 
je možda za uvijek pokopao i mnoge druge velike osnove, 
po kojima je Rab imao da se podigne u red svjetskih 
morskih kupališta. 


POVIJESNI PREGLED. 

Stari grčko-latinski Rab. — Od najdavnijeg doba do 600. po Isusu. 

Najstarija povijest obala i otoka Jadrankoga mora 
zavijena je u mite, legende i priče. Na Jadranskom moru, 
koga Apolonij Rodski zove Kronovim ili Satarnovim morem, 
Eskil Rejinim zalivom , a najstariji geografi i povijesničari 
Jonskim morem borilo se je u prastaro doba za prevlast 
pet naroda : Ilirci , Umiri, Etrusci , Kelti i Grci . Ljuta i 
dugotrajna borba među takmacima svršila se u prilog Grka. 
Njima je nakon velikih žrtava i samoprijegora pošlo za 
rukom, da potisnu s Jadranskoga mora svoje takmace i 
da po njemu osiguraju slobodnu plovitbu ; te tako sa- 
čuvaju sebi bogatu trgovinu jantara (electrum), koja je 
kopnom s Baltičkoga mora dolazila na Jadransko more i 
ujedno sebi omoguće podizanje kolonija ili naseobina uz 
obale i na otocima. 

Ove svoje prve borbe na Jadranskom moru, koje 
spadaju u predpovijestno ili herojsko doba grčkoga naroda, 
vezali su Grci uz svoje najpoglavitije mite i heroje . Po 
pričanju jednog od onih mita Ilir , od kojega su potekli 
Iliri , bio je sin znanog jednoga kiklopa ili diva Polifema 
i Galateje, morske nimfe ili vile. Po pričanju drugog bio je 
sin Kadma, utemeljitelja Tebe. A po pričanju trećeg, bio 
je sin samog božanstveng Heraklea ili Herkula. Prema 
Apoloniju Rodskom Kronovo ili Jadransko more usko je 
vezano i sa legendom o Argonautima . 

Najstariji stalni geografski podaci o obalama i 
otocima Jadranskog mora bili su zabilježeni u starim grčkim 

putopisima, plovitbenicima i vodičima pomoraca (periegeses, 
peripli). Spomen na ove periegeze i periple, kao i pojedine 
odlomke iz njih, sačuvali su nam kasniji geografi. 

Skilaks Kariandonski, koji je živio u IV. stoljeću prije 
Isusa, prvi je i najstariji grčki geograf, koji u svojim geo- 
grafskim spisima govori o liburnskim otocima , među ko- 
jima spominje : Istris (Krk), Elektrides (Cres i Lošinj) i Mer- 
torides (Rab i Pag). 

Od kasnijih rimskih i grčkih geografa i pisaca spo- 
minje liburnske otoke (insulae liburnicae) u Kvarnerskom 
zalivu (Sinus Flanaticus) Plinije stariji u svome djelu Pri- 
rodne povijesti ( Historia naturalis). On kaže, da se pogla- 
vitiji i najveći od njih zovu : Curicta (Krk), Absirtes (Cres 
i Lošinj) i Arba (Rab). 

Geograf Ptolomej govoreći u svom spisu Geograjija 

0 otocima Jadranskog mora spominje među ostalima i jedan 
otok, koga on zove Skarduno , te kaže da se na njemu nalaze 
dva grada : Arbe (Arva) i Colentnm. Prema njegovom pri- 
čanju ovaj bi otok imao da pripada najsjevernijoj skupini 
jadranskih otoka. A najvjerojatnije je da se pod njim ima 
razumjeti otok Rab. 

I na Peutingerovoj tabli, kopiji jedne rimske geo- 
grafske karte* na kojoj su označeni putevi u IV. stoljeću 
poslije Isusa, nalazimo zabilježen otok Arba (Rab), ali po- 
grešno južno od Zadra. 

Kojega je podrijetla ime Arba, to nam nije po- 
znato. Uz ime Arba dolazi za otok Rab kod pojedinih la- 
tinskih pisaca i u latinskim ispravama iz srednjega vijeka 

1 naziv : Arbe, Arbia , Arbiana i Arbitana . 

Carski bizantinski pisac iz X. stoljeća poslije Isusa, 
Konstantin VII. Porfirogenet (rođen u grimizu) zove također 
u svojem spisu 0 upravi carstva (De administrando im - 
perio) Rab imenom Arbe (To Kaarpov rj y Ap$r\). 

U novije doba uobičajio se za Rab u latinskim ispra- 
vama naziv Arbum koga je usvojio i o. Danijel Farlatti u 
svojem poznatom djelu : Illyricum sacrum. 

Talijani nijesu stvorili za otok Rab novi naziv, već 
su prihvatili i zadržali stari latinsko-bizantinski naziv Arbe . 

Isti naziv preuzeli su od starih Latina i slavenski 
Hrvati, samo što su ga prema duhu svoga jezika prekrojili 
stvorivši od njega svoj Rab. Ovaj, na slavensku prikrojen 

naziv mora da je veoma star. Posve je vjerojatno, da po- 
tječe još iz VII. stoljeća, kad su se prvi Slaveni doselili na 
otok. Najstariji dosad poznati spis, u kojemu dolazi ovaj 
hrvatski naziv, je latinska isprava utemeljenja franjevačkog 
samostana sv. Eufemije na otoku, koja se u izvorniku na 
pergamentu čuva u 
samostanskom ar- 
hivu. Ova isprava 
potječe iz polovice 
XV. stoljeća. 

Najstariji sta- 
novnici otoka Raba, 
za koje znade povi- 
jest, bili su ilirski 
Liburni. Ovi su u 
staro doba obitavali 
u zemljama na sje- 
veroistoku Jadran- 
skoga mora, po pri- 
lici od rijeke Raše 
(Arsia) u Istri do ri- 
jeke Krke (Titias) u 
Dalmaciji. Oni su ta- 
kođer negdje u dav- 
noj davnini bili naselili 
i otoke jadranskog 
mora. Liburni nijesu 
imali utvrđenih gra- 
dova, a bavili su se 
najviše stočarstvom, 
ratarstvom i lovom. 

Oni uz morsku obalu i na otocima bavili su se još i ribar- 
stvom. Veoma je vjerojatno, da su na otoku Rabu nji- 
hova naselja izgledala onako, kao što danas izgledaju 
naselja rapskih stanara li vankara. 

Sukob Liburna s Grcima. Liburni su se sukobili 
s Grcima na južnim otocima Jadranskoga mora već u VIII. 

4 



Glava Jupitra (čuva se hod f K Spalaiina). 

stoljeću prije Isusa. Grci su u ono doba došli na one otoke, 
i uredili ondje svoje naseobine. Liburni su se prodiranju 
Grka u Jadransko more oprli, ali su bili loše sreće. Grcima 
je pošlo za rukom da urede prve svoje naseobine na oto- 
cima Jadranskoga mora i to najprije : na Visu (Issi), Hvaru 
(Faras) i Korčuli ( Korcliira melaina). U IV. stoljeću vodili 
su Liburni sjevernih otoka skupa sa Jadessinima, stanovni- 
cima grada Idase (Zadra) rat protiva Faru i drugim grčkim 
kolonijama na južnim otocima. Faru je onom prigodom 
priskočio u pomoć Dionizije stariji sa svojim Grcima iz 
Sirakuze i ostale Sicilije. Ovaj sa svojim jakim brodovljem 
porazi Liburne, koji su na svojim brzim liburnama (noces 
liburnicae) uzmakli na sjever. Ovo se zbilo (389.) Ovom 
prilikom pobjeditelj Dionizije ponovno je obnovio svojim Gr- 
cima iz Sicilije gotovo porušenu grčku naseobinu Issu. 
Kad su za Dionizija Mlađega Liburni ponovno počeli da 
napadaju na spomenute grčke naseobine, pošalje i on kao 
i njegov otac u Jadransko more sirakuško brodovlje. Go- 
dine (365.) sukobi se ovo brodovlje s Liburnima negdje u 
blizini otoka Raba i Krka. Liburni su bili ponovno potučeni. 
Dionizije odluči iskoristiti svoju pobjedu. Na najsjevernijim 
otocima uredi više vojničkih naseobina ili vojničkih logora, 
koji su imali da bdiju nad Liburnima i štite slobodu i si- 
gurnost mora. 

Po svoj prilici da je više ovakovih vojničkih logora 
Dionizije uredio i na otoku Rabu. Tragovi se tih starih 
vojničkih naseobina još i danas vide: u podorinama sv. 
Damjana nad Borbatom, Puntezidine na Loparu i Kastelini 
na Punti Kampor. 

Dionizije Mlađi, svojim vojničkim zaposjednućem naj- 
sjevernijih otoka Jadranskoga mora potpuno je uništio 
svaku moć Liburna, tako su oni gotovo za jedan čitav 
vijek mirovali i puštali u miru grčke naseobine. Za ovog 
mirnog razdoblja procvale su stare grčke kolonije na južnim 
jadranskim otocima i bile su utemeljene druge nove uz 
obalu, na kopnu i na sjevernim otocima. 

Sukob s Rimljanima. Za punskih ratova Grci na 
Siciliji izgubili su svoju političku slobodu. U isto doba za- 

prijetila je nova pogibelj grčkim naseobinama na Jadran- 
skom moru. Na jugoistočnim obalama Jadranskoga mora, 
u zemlji oko Skadarskoga jezera i Risanskog zaliva bili 
su zasnovali ilirski Ardejci svoju državu. Ovoj državi kao 
saveznici pridruže se Liburni, te stanu ponovno navalji- 
vati na grčke naseobine. Prigodom ovih novih borba po- 
stradaju sve grčke naseobine u sjevernom Jadranskom 
moru, a one na južnim otocima osim Isse sklone se pod 
okrilje Ardejaca. Kad su Ardejci odlučili da se silom do- 
mognu i otoka Visa, Grci Višani (229) zaištu pomoć u Rimu. 
Rim primi Grke Višane pod svoju zaštitu i proglasi ih 
svojim saveznicima. 

Dobivši Rimljani svoje uporište na Visu sukobe se 
radi prevlasti u Jadranskom moru sa Ilirima, i to najprije 
sa Ardejcima i s njihovim saveznicima Liburnima i Grcima 
Faranima (229). Nad Ardejcima je u ono doba vladala kra- 
ljica Teuta , koju je u borbi proti Rimljana pomagao Grk 
Dimitrije iz Fara. Uza svu hrabrost njezinih Ilira po- 
bijede Rimljani Teutu. U miru (228), na koga je morala da 
pristane, prisilili su je, da im ustupi jedan dio svoje zemlje, 
i da se odreče saveza s Liburnima i Grcima jadranskih 
naseobina. U isto vrijeme prisile Rimljani i Liburne i Grke, 
da priznadu njihovo vrhovništvo. Ovako postaviše Rimljani 
temelje svojoj moći u Jadranskom moru. Grčke kolonije 
i otoci, koji su nakon rata između Rimljana i Teute pri- 
znali rimsko vrhovništvo postali su za Rimljane veoma 
jaka i sigurna uporišta za njihovo dalnje prodiranje u 
ilirske zemlje. Ovo su vidjeli i Iliri, pa su se zato spre- 
mili na najžilaviji otpor i borbu za svoju slobodu. Za- 
jednička pogibelj pomirila je do onda nesložna plemena, 
i ona sklopiše međusobni savez proti Rimljana. 

Ove pripreme Ilira potaknu Rimljane, da još bolje 
osiguraju svoju vlast na Jadranskom moru. Najprije dadu 
obnoviti i učvrstiti grčke kolonije, a zatim na otocima, 
gdje ovih nije bilo, podignu svoje vojničke mornaričke 
postaje (stationes navales). 

Jedna ovakova postaja za brodovlje podignuta je, čini 
se, još negdje polovicom II. stoljeća prije Isusa i na otoku 
Rabu, i to baš na mjestu, gdje se danas nalazi grad Rab. 

Međutim je žilavost i otpor Ilira silno iznenadio Rim- 
ljane. Za više od 200 godina izdržali su Iliri nametnutu 
im divsku borbu. Zadnji njihov ustanak bio je svladan i 
ugušen u krvi cijeloga naroda tek godine 9. poslije Isusa. 

Rab, rimska kolonija. U ono doba postojala je već 
na mjestu današnjega grada Raba rimska kolonija ubro- 
jena u tribus Sergia. Prema jednom fragmentarnom latin- 
skom natpisu, koji ie objelodanjen u „Corpus Inscriptionum 
Latinarum“ str. 397. br. 3.117 i popunjen glasi ovako: 


imp. caesar divi f. augustns 
imp . XII .TR • POT- XIII • 
MVRVM 

ET TVRRES DEDIT • 


sam je car Oktavijan August dao podignuti oko ove ko- 
lonije zidove i sagraditi tornjeve za obranu, te je tako 
podignuo do onda prostu rimsku naseobinu u red rimskih 
municipija. 

Kao municipij Rab je postao, u malenom, mali Rim, 
slika velikoga Rima. Dobio je svoj ustav u svemu sličan 
onom grada Rima. Gradsku upravu vodila su dva duum- 
vira. Ovima o bok stajala su dva edila. Ovi skupa (qua- 
tuorviri) sačinjavali su gradski magistrat (magistratus). Kao 
municipij imao je i svoga blagajnika (qnaestor), koji je 
upravljao gradskom blagajnom. Nije bio ni bez svoga sve- 
ćenika (pontifex) } koji je prinosio žrtve i nastojat) općinske 
hramove. Poput grada Rima imao je Rab i svoje općinsko 
vijeće (senatus, ordo , ordo decnrionnm , decuriones). 

Stanovništvo grada dijelilo se je u građane i nasta- 
njene (cives et incolae). Uz ove, koji su boravili stalno u 
gradu, bilo je uvijek u gradu i gostova i pridošlica (hospi- 

tes et adventores). Ovi su dolazili i odlazili. Sve stanovni- 
štvo skupa sačinjavalo je puk (populmn), koji se je dijelio 
u kurije . Kurije sastajale su se na zborovima (comitia cu- 
riata), da izaberu gradski magistrat i da ustanove i pro- 
glase nove općinske zakone. 

Kao drugi rimski gradovi dobio je i grad Rab svoje 
općinske hramove ( templa ), svoje trgove s trijemovima 
( porticus ), sudnice ( forum ) y kupališta (thermae), vodovode 
(aquaedactus) i kazališta (theatrum et amphitheatrum). 

U jednom natpisu, koji se nalazi kod velikog oltara 
u crkvi sv. Marije Velike, bivše rapske stolnice, a objelo- 
danjen je u C. I. L. III. p. 397. pod br. 3.115., kaže se, da 
je neki T. Perusius dao podignuti trijemove (porticus) u 
čast majci bogova i na uspomenu svojih: 


MATRI DEVM 
PORTICVS 1MME 
MORIAM SVPE 
T • PRVSTVS T-F-SEDOR 
ST BET BABRIAM T - F • TER 
SOROREM HEREDEM 


Ovaj natpis je slabo prepisan. Imao bi se čitati po 
prilici ovako: „Matri deum porticus in memoriam su(orum?) 
ili su(perum) T. Prusius T. f. Ser Optatus t. p. jussit per 
Babriam T. f. Tertulam sororem heredemque“. 

Drugi jedan natpis govori o pitkoj vodi, koju je iz- 
našao i uredio u gradu neki C. Raecius Leo (god. 173. 
poslije Isusa) po naredbi i troškom C. Raeci Ruti Claris- 
simi viri patroni. Ovaj natpis bio je nađen na brdu Koko- 
šici blizu grada, a sada se nalazi u muzeju Nani u Mlecima. 
Bio je objelodanjen u C. I. L. III. p. 397. pod br. 3.116 
i glasi ovako : 

NYMPHIS ■ AVG • SACRVM 
C • R^CIVS • LEO • AQVAM • QVAM • NVL 
LVS • ANTIQVORVM • INCIVITATE 
FVISSE * MEMINERIT • INVEN 
TAM • IM PENDIO EX VOLV 
TN C RiECI RVFI C • V • PATRON .. . 

. . . . de DICAV1T 

Severo eT POMPEIANO II. CO.S • VI IDVS NOV 


Ovaj se natpis čita ovako; Nymphis Aug(ustis) sacrum 
C. Raecius Leo aquam, quam nullus antiquorum in civi- 
tate fuisse meminerit, inventam impendio et voluntate C. 
Raeci Ruti c(lorissimi) v(iri) patron(i) sui (de)dicavit (Se- 
vero e)t Pornpeiano II. Cos. VI. Idus Nov. 

Uz ova tri latinska natpisa dosad spomenuta još 
je drugih šest dosad poznato i objelodanjeno: 

Ovaj posvetni natpis po- 
diglo je god. 165. poslije Isusa 
gradsko vijeće . (decreto Decuri- 
onum) u čast caru Marku Au- 
relu — caru filozofu — sljedbe- 
niku stoičke škole, koji je napisao 
poznati spis 0 samomu sebi , na 
grčkom jeziku. Ovaj car uspješno 
je ratovao u Armeniji i proti Par- 
tima. Ratovao je i sa germanskim 
Krodima i Markomanima preko 
Dunava u današnjoj Češkoj i Mo- 
ravskoj. Umro je u Vindoboni 
(Beču). Ovaj natpis objelodanio 
je prvi Farlati. U njegovo doba 
nalazio se je ovaj natpis uzidan 
u zidu tornja sv. Stjepana, koji 
je pripadao rapskim patricima 


1 . 

IMP. CAESAR1 
DIVI • ANTONINI • FIL 
DIVI • HADRIANI • NEP 
DIVI -TRAIANI • PARTH 
Cl • PRON NEPOTI 
DIVI • NERV^E NAB 
NE XI POTI • XK« • • 

M • AVRELIO • ANTO 
NINO • AVG • ARME 
NIACO • TR1B • POT • 
XIII -COS- III N 
IMP % III • 

D^D 

Galzigna. U C. I. L. Z. III. objelodanjen je na strani 397. pod 
br. 3.118. Danas se nalazi ispod trijema na ulazu u općinu. 
0 Ovaj natpis potječe 

negdje iz god. 229 — 235. a 
odnosi se na cara Marka 
Aurelija Severa Aleksan- 
dra . I ovaj car spada u one 
careve rimske, koji su po- 
slije smrti bili „ damnateme - 
moriae“, te im je ime bilo 
otučeno s javnih spome- 
nika. Tragovi otučenja vide 
se i u ovom natpisu. I ovaj 
natpis objelodanio je Farlati. 
U njegovo doba nalazio se 


IMP. CAESARI 
M. AVRELIO • ŠEVE 
AKEXandRO 
AVG 

DIVI • MAGNI ANTONINI FIL 
DIVI -SEVERI-NEP- PONT. 
MAXIMO • TRIB • POTEST 
COS III • P. P 
D • D 


je ispod spomenutoga tornja 
sv. Stjepana. Danas se nalazi ispod trijema na ulazu u op- 
ćinu. U C. I. L. III. objelodanjen je na str. 397 pod br3121. 
3 Ovo je posvjetni natpis 

(inscriptio dedicatoria) bogu 
Jupitru. I njega je objelodanio 
Farlati. U njegovo doba na- 
lazio se je na uglu crkvice sv. 
Ivana kod rapske katedrale. 
Danas mu se je zameo trag. 
U C. I. L. III. objelodanjen 
je na strani 397. pod brojem 
3114. 


IOVI 

OPTIMO 

MAXIMO 

SEX • QVINCTIL1VS 
Q • F • SENECA • VETER 
COH • 1111 • PR 
V • S • L • M • 


4. 


1VLIAE 
DOMI 
NAE AV 
GVSTAE 
MATRICAS 
TRO RVM 
D • D 


Ovaj se natpis čita: Juliae Domi- 
nae Augustae Matri Castrorum D(ecreto) 
D(ecurionum). Odnosi se na Juliju Domnu 
ženu L. Septimija Severa, koja je bila 
počašćena naslovom n Mater Castrorum 
I ovaj natpis objelodanio je Farlati. U 
doba Farlatijevo nalazio se je ovaj natpis 
»in aedibus D. Mathei Galzigna«. Danas 
mu se je zameo trag. U C. I. L. III. obje- 
lodanjen je na str. 397. pod br. 3119. 

I njega je dalo podignuti općinsko vijeće grada Raba 
(Decreto Decuriorum). 


IMP-CAES 
C- VIBIO 
TREBONI 
ANO • GALLO 
PIO feL • AVG • 
D • D • 


Ovaj natpis krivo zabilježen i 
nepotpun objelodanio je i Farlati. U 
njegovo doba se je nalazio ispod sa- 
kristije sv. Kristofora na zidinama. U 
C. 1. L. III. objelodanjen je na str. 
397. pod br. 3122. 

I njega je postavilo gradsko vi- 
jeće u počast caru Trebonijanu. 


D • M • S 

• REMMIAE • L • E- MAXIMAE 
ANNORVM XXXVII -M -XI 
D • XXVII • MATER INFE 
LICISSIMA • 


Ovaj poganski nad- 
grobni natpis, koji zapo- 
čima sa poganskom for- 
mulom : D(iis) M(anibus) 
S(acrum) nalazi se u 
klaustru samostana sv. 
Eufemije. Ocu Farlatiju 
nije bio poznat. U C. I. 
L. III. objelodanjen je na str. 397. pod br. 3125. 

Osim ovih devet natpisa poznato nam je do danas 
još samo malo ulomaka ili ostataka starih rimskih građe- 
vina i spomenika s otoka Raba. Među ovima jesu : 

1. Dvije mramorne glave: jedna je uzidana u zapa- 
dnom zidu palače Dominis-Nimira, sada Grand Hotel, a 
druga se nalazi u posjedu gospodina Krste Spalatina. Ova 
je do pred nekoliko godina bila uzidana nad vratima po- 
rušene crkvice sv. Ivana Krstitelja na plokati pred crkvom 
sv. Marije Velike. Spomenuta kapela je neko vrijeme služila 
kao mrtvačnica. U starije je vrijeme to po svoj prilici bila 
krstionica (baptisterium). 

2. Jedan basoriljev rimljanina ogrnuta togom uklesan 
u kamenu. Ovaj se nalazi ispod trijema na ulazu u općinu. 

3. Nekoliko ulomaka jedne bogato izrađene vjenčanice 
(cornice). Sudeći po finoći radnje ova vjenčanica potječe 
iz dobe careva Flavijevaca. Jedan dio ove vjenčanice upo- 
trebljen je za okvir mense velikog oltara u crkvi sv. Marije 
Velike. Drugi puno manji i veoma trošan služi za gornji prag 
na vratima jedne magaze blizu porušene crkvice sv. Katarine. 

4. Dosta građevnog materijala od starih rimskih gra- 
đevina nalazi se upotrebljeno kod gradnje raznih zgrada 
kao: kod gradnje glavnog zvonika, raznih crkava i drugih 
javnih i privatnih zgrada. Sav je ovaj material od bijelog 
zrnatog kristalinskog vapnenca stranog porijetla. 



Rimljanin u togi u atriju pred općinom. 


5. U Barbatu kod župne crkve sv. Stjepana nalazi se 
jedan u kamenu izduben sarkofag s krovastim pokrovom 
i akraterijima. Ovo je jedini dosad poznati sarkofag na 
otoku Rabu. Po križu jednakih krakova, koji je uklesan 
u vijencu na predpjoj strani, ovaj sarkofag bez natpisa, 
je kršćanski, a potječe iz VI. stoljeća. Sada je prazan i po 
razbijenom pokrovu vidi se, da je bio pretražen i oplijenjen. 

Ovo su dosad poznati rimski spomenici s otoka 
Raba. Sve ostalo leži pod zemljom. Kad bi se na nekim 
mjestima u gradu i na otoku, gdje se vide ostatci starin- 
skih grčko-rimskih zidina kao: u Barbatu na mjestu »gr- 
cerija “ i drugdje; na Punti Kampora na Kaštelini i Miralju; 
u Supetarskoj u blizini bivše opatije sv. Petra i na Loparu 
na Punti Zidine i drugdje, poduzela iskopavanja, bez sumnje 
bi se našlo još drugih ulomaka i ostataka iz grčko-rimske 
dobe. U najnovije doba kod uređivanja igrališta za Tenis 
na Komrčaru iskopali su ostanke većeg rimskog zdanja. 
Više se je puta dogodilo, da su seljaci na raznim mjestima 
na otoku, prekopavajući zemlju za sađenje amerikanske loze 
naišli na tragove zemljom pokritih zidova, na grobove i 
žare . Našli su više puta i starinskog novca: od bakra, 
srebra, a i po koji komad zlatni. Ovi nađeni novci nijesu 
se sačuvali na otoku, već su bili prodani strancima, koji 
su ih ponesli svojim kućama. 

Nekoliko komada novca iz dobe rimskih careva na- 
lazi se u muzeju sv. Dunata u Zadru. Muzeju ih je po- 
klonio pok. prof. Grgur Zarbarini. I učitelj Herenda u 
Barbatu posjeduje nešto iskopanog novca. Prema dosad 
poznatim rimskim spomenicima Rab je, čini se, najbolje 
cvao u starom vijeku za dobe cara Antonina u II. i III. 
stoljeću. 

Kršćanstvo je bilo poznato u Dalmaciji, rimskoj pro- 
vinciji, već u prvom stoljeću kršćanske ere. Upoznali su 
je s njime domaći veteranci, koji su kao vojnici legionarci 
služili najviše na istoku, u Siriji, kao i vojnici istočnih 
rimskih legija, koji su obično služili u Dalmaciji i Iliriku. 
U II. stoljeću živilo je već po gradovima dosta kršćana. 
Kako po druguda, tako i po Dalmaciji sticala je nova vjera 
sve više pristaša i među nižim i među višim slojevima u 
narodu. Uređenih crkvenih općina ipak, kao da u Dalmaciji 
nije bilo sve do III. stoljeća. Najstarija kršćanska općina 
u Dalmaciji uredila se u metropoli, glavnom gradu pokra- 
jine, Saloni . Polovicom III. stoljeća dobila je ova najstarija 
crkvena općina u provinciji i svoga biskupa. Prvi do danas 
poznati biskup sv. Venancije bio je misionski biskup. On 

je kao takav rasprostranio kršćansku vjeru po cijeloj po- 
krajini i utemeljio ili uredio u raznim gradovima provincije 
nove crkvene općine. Da li je i još koji drugi grad u Dal- 
maciji, osim Salone, prije milanskog edikta (313.) imao svoga 
biskupa, ovo je pitanje, na koje se ne može da dade stalan 
odgovor. Najvjerojatnije je, da se je Dalmacija hjerarhički 
uredila tek nakon milanskog edikta, kad su prestala pro- 



Staro -kršćanski sarkofag iz V. stoljeća, nađen n Barbatu. 


gonstva i nastupio za crkvu mir. U ovo doba dobili su i 
drugi gradovi u Dalmaciji svoje biskupe. Među ovim gra- 
dovima bio je Rab (Arbe). Da je u Dalmaciji već u prvoj 
polovici IV. stoljeća bilo više biskupskih stolica, to nam svje- 
doči sv. Atanazije Aleksandrinski, koji kaže, da su na crkve- 
nom saboru u Sardiki (343. i 344.) bili i dalmatinski biskupi. 

Prema Actima dvaju crkvenih pokrajinskih dalmatin- 
skih koncila, koji su se držali u Saloni (530. i 533.) postojale 
su onda, na području Metropolije solinske, slijedeće biskupije: 


60 


1. Arba (Rab), 2. Jader (Zadar), 3. Scardona (Skradin), 
4. Narona (Vid u Neretvi), 5. Epidaurnm (Cavtat, Stari 
Dubrovnik ), 6. Martaritona (Martar ili Mostar ), 7. Beto- 
ensis (Bistna kod Zenice), 8. Siscia (Sisak), 9. Boroensis 
(blizu izvora Save). 

Prvu seobu naroda ili seobu germanskih ple- 
mena prouzročili su Huni, uralo-altajski narod, koji je 
negdje (oko 375.) napustio svoja stara sjedišta u sjevero- 
zapadnoj Aziji i provalio u Europu. Ovaj narod potjerao 
je pred sobom, prema granici carstva rimskoga (limes im- 
perii), razna germanska plemena. Ova su potražila i našla 
zaklon u pograničnim provincijama velikog carstva. 

Napredovanje Huna i istočnih naroda prema zapadu, 
prisili ova plemena, da do brza napuste i ova nova sje- 
dišta i da potraže druga sigurnija. 

S oružjem u ruci provale oni napred u carstvo i ra- 
zliju se kao pljačkaške čete pohlepne za novcem, srebrom 
i zlatom po čitavome carstvu, koje je već bilo raztrojeno 
u zapadno i istočno. 

Za ovih provala nestane zapadnog carstva (476.), a 
istočno, suženo u uske granice, spasi se. Dalmacija bila je 
jedina zemlja od svega zapadnoga carstva, u kojoj se je 
za ovih prvih provala uzdržao i uzčuvao stari rimski red 
i vlast. Ovdje je (480.) vladao car Nepos, koji je stolovao 
u Dioklecijanovoj palači blizu Salone. Tek (493.) podpade 
Dalmacija pod istočnogotskoga kralja Teodorika (Dietrich 
von Bern) i postane sastavni dio istočnogotskog kraljev- 
stva, koje je obuhvatalo svu Italiju, Dalmaciju i Panoniju. 
Za tridesetgodišnje mirne vladavine Teodorikove (493. — 526.) 
podiglo se je u njegovom kraljevstvu veliko blagostanje. 
I u Dalmaciji, činilo se, da su se povratila vremena prvih 
careva carstva. Popravljali su se stari putevi, vodovodi, 
kupelji i zidale su se nove crkve. 

Povratak boljih vremena ponukao je i solinskoga 
biskupa Honorija, da kao metropolita dalmatinski pozove 
biskupe ostalih dalmatinskih gradova dva puta u Solin na 
pokrajinski crkveni koncil. 

Među biskupima, koji su prisustvovali jednom i dru- 
gom sinodu spominje se i rapski biskup Tycianus. Ovaj 
je potpisao akte jednog i drugog sinoda (Tycianus Epi- 
scopus arbensis subscripsit). Rab je dakle još (530. i 533.) 
stajao čitav, kao stari rimski grad i imao je svoga biskupa. 
Biskup Tycijan je jedini rapski biskup iz stare latinske dobe, 
kojemu znamo za ime. Iz ovih prvih vjekova kršćanstva 
uz spomenuti već sarkofag sačuvao se je i jedan zlatni 
križić iskopan u ruševinama bivšeg samostana sv. Stjepana. 
Opisan sa slikom u Bullettino di Arch. e stor. dalm. 1906. 
str. 24. 

Padom istočnogotske države i restauracijom carske 
vlasti u Italiji dođe i Dalmacija pod vlast bizantinskih ili 
istočnih careva (544.). Ali ovo prvo vladanje istočnorimskih 
careva bilo je u Dalmaciji jako kratkotrajno. 


Druga seoba naroda ili seoba slavenskih ple- 
mena, koju su prouzročila dva nova turanska naroda: 
Avari i Bugari lišila je istočno carstvo brzo svih na za- 
padu stečenih pokrajina, dapače bila je zaprijetila i samom 
njegovom opstanku. Od ovih novih barbara spasio je carski 
dvor u Europi jedva prestolnicu, koju je branila sva carska 
vojska i sve brodovlje, dok su pokrajine . bile prepuštene 
same sebi. 

U ovo doba poplave Dalmaciju Slaveni i Avari. Prva 
njihova jača provala zbila se ljeti (597.), a po tom bile su 
njihove provale sve češće i snažnije. Papa Grgur I. bio je 
(599.) teško zabrinut i za samu Italiju, kamo su Avari i 
Slaveni mogli veoma lako preći preko Istre, koju su već 
više puta bili oplijenili. 

U ovo doba bili su još čitavi samo gradovi i na primorju 
i na otocima u Dalmaciji. Tek nakon smrti zaslužnog cara 
Maurikija (604.) došao je i na njih red da propadnu. Skupa 
sa nekad slavnom Salonom, koja je postradala (614.), budu 
dakle i oni porušeni. Stanovništvo najviše izgine ili se pak 
razbježe kojekuda. Mi držimo, da nije nikako vjerojatno, 
da se je ovom prilikom spasilo ono nekoliko gradova na 
obali i na otocima, što ih u X. stoljeću navodi dvorski 
povjesničar car Konstantin i kaže da su sačinjavali tako 

zvanu dalmatinsku temu. I zato mi držimo, da je onom 
prigodom postradao i grad Rab, stara Arba, i da su se 
već onda na otok doselili prvi Slaveni. 

Avarsko-Slavenski savez, koji je gospodovao nad ci- 
jelim Balkanskim poluotokom, bio se odlučio, da uz pomoć 
Persijanaca udari i na samu prijestolnicu carstva, Carigrad. 
Ali ovdje dožive Avari i Slaveni poraz (626.), nakon kojega 
se razvrgne njihovo savezništvo i oni se među sobom zarate. 

Za ovog rata oslobodi se većina Slavenskih plemena 
Avarskog gospodstva i stjesnu Avare u Panonsku nizinu 
između Dunava i Tise, gdje ostadoše gospodari u svojim 
pringovima sve do konca VIII. stoljeća. Njihovu zemlju 
osvojio je franački kralj Karlo, koji je obnovio zapadno 
rimsko carstvo. 


RAB KAO AUTONOMNA OPĆINA. 

Od 600. p. I. do 1.409. 

Nakon rata s Avarima ostanu Slaveni sami gospo- 
dari u Dalmaciji. Prestadoše dakle ratovati i počeše se 
uređivati u novoj domovini. Bili su još pogani i dijelili su 
se u više plemena. Kao ratari i stočari, ispočetka, malo 
su marili za zbijene i zidovima zaokružene stare latinske 
gradove, koji su opustjeli i bez stanovništva propadali. 
Njima je bilo milije obitavati u prirodi, u blizini pićnih 
pašnjaka i na domaku plodnih polja. Oni su za sebe sa- 
gradili nova naselja na pristrancima brda, u blizini izvora, 
na domaku šuma. U novoj domovini nastavili su živjeti, 
kao što su živjeli u pradomovini. Mjestima, rijekama i pla- 
ninama nadjeli su nova imena. Samo su negdje usčuvali 
stara imena, ali su ih preudesili prema svome izgovoru. 
Tako je nastao od Salona — Solin, od Nona — Nin, od 
Jader — Zadar, od Promona — Promina, od Curicta — 
Krk, od Arba — Rab i t. d. 

Na području stare Dalmacije živjeli su Slaveni sami 
za sebe više od jednog stoljeća. Kroz ovo razdoblje po- 
kušali su prvi rimski pape da im se približe. Osobito se 
zanimao za Dalmaciju papa Ivan IV. rodom Dalmatinac 
(639. od Božića dalje do 642). Njegova je namjera bila, da 
bar u jednom dijelu Dalmacije, na primorju i otocima, 
uspostavi carsku vlast i uskrisi crkvenu hierarhiju, ali mu 
to nije pošlo za rukom. I zato je nakon neuspjeha na- 
redio, da se otkupe i sakupe tjelesa svetih solinskih mu- 
čenika, te ih je dao prenijeti u Rim, gdje im je uz crkvu 
lateransku sagradio, mozaikom ukrašenu grobnicu, u kojoj 
i danas počivaju. 

Obnovljenje bizantinske vlasti u Dalmaciji. Što 

nije pošlo za rukom rimskim papama u VII. stoljeću, to 
su postignuli polovicom VIII. bizantinski carevi. Ovi, nakon 
što su osigurali istočnu granicu carstva u Aziji, da nado- 
knade gubitak carstva u Italiji (750.), posvete svu brigu 
tome, da obnove svoju vlast u izgubljenim balkanskim po- 
krajinama. Nakana im pođe za rukom samo djelomično. 
Carska vlast bila je obnovljena u najjužnijem dijelu bal- 
kanskog poluotoka i na otocima u Jadranskom moru. 

Obnovljenje carske moći u Jadranskom moru jedva 
dočekaju mnogi Grkolatinci u bivšem ravenskom eksarhatu 
i ostaloj Italiji. Nemogući snositi gospodstvo Longobarda 
i Franaka presele se u novu carsku provinciju i obnove 
skupa sa Slovencima, koji su ondje bili, neke stare latinske 
gradove na otocima i na kopnu. Među ovima poglavitiji 
bili su: Tetrangurion ( Trogir j, Jadra (Zadar) i Decatera 
(Kotor) na kopnu , a Curicta ili Vegla (Krk), Absoro 
(Osor) i Arbe (Rab) na otocima. Još su zasnovali dva nova 
grada: Aspalatos blizu stare porušene Salonae, u Diokle- 
cijanovoj palači i Rausion na morskoj litici na sjevero-za- 
padu starog porušenog Epidaurum. Ovi gradovi s otocima 
sačinjavali su obnovljenu carsku provinciju u Dalmaciji 
(Thema Dalmatiae). 

Nova carska provincija dobije političko i crkveno ure- 
đenje poput ostalih provincija carstva. Na glavi političke 
uprave stajao je strateg (strategus), koji nosi još i ova 
imena: carski protospatorij , carski patricij, katapan cijele 
Dalmacije , napokon i duks (imperialis protospathorius, im- 
perialis patritius, strategus Dalmatiae, katapanus totius Dal- 
matiae, dux). On je stolovao u Zadru. U upravi provincije po- 
magali su ga podčinjeni činovnici, među kojima se spominje 
protomandator Dalmacije (protomandatarius Dalmatiae). 

Pojedini gradovi u provinciji uredili su se kao auto- 
nomne općine, po uzoru starih rimskih municipija. Na 
glavi svake općine ili grada (kastron, polihnia) stajao je 
toparh (toparhes), kojega zovu i pr’nceps, praeses , napokon 
prior. Priorat trajao je jedan lustar, 5 godina. Uz bok 
prioru stajao je sudac (judex). 

Veoma uplivna osoba u gradu jest biskup (episcopus). 
On se spominje svagdje prije nego prior. 

Svaki grad dobio je i svoje gradsko vijeće (consiliam), 
u koje dolaze uz biskupa, priora i suca bolji građani. 
Zato se i zove: vijeće plemenitih ili vijeće dobrih ljudi 
(consilium nobilium , universitas , comunitas nobilium , con- 
silium bonorum hominum). Stanovništvo gradsko dijeli se 
u veće i manje ili u plemenite i neplemenite (cives maiores 
et minores; nobiles et ignobiles). Svi skupa sačinjavaju cio 
narod (universitas populi ), a sastaju se jedan ili više puta 
u narodnoj skupštini (congregatio populi) pred crkvom, u 
atriju (in inpluvio , ad cisternam). 

I grad ima svoje činovnike. Među ovima spominju 
se tribuni (tribunus Arbe). Ovo su vojnički časnici od kojih 
svaki zapovijeda jednom bandu. Tribun je također nadzirao 
izvršenje osuda. Uz tribune spominju se općinski blagajnici 
(camerari) i korner Sari (comerciarii) pobirači poreza. Od 
poreza, što su ga ubirali pojedini gradovi, jedan dio slali 
su u blagajnu provincije, a drugi dio pridržali bi u grad- 
skoj blagajni. Iz provincijalne blagajne podmirivali su se 
troškovi pokrajinski i plaćali pokrajinski činovnici, a iz 
gradske, gradski troškovi i gradski činovnici. 

U isto doba bijaše uređena i crkvena uprava ili hie- 
rarhija. Svaki grad dobije svoga biskupa. U Splitu bude 
obnovljena stara solinska stolica sa svim pravima i privi- 
legijima. Na novo stečenu provinciju protegnula se vlast 
carigradskih patrijarka. 

Borba dvaju carstva za Dalmaciju. Obnavljanju 
bizantinske moći u Dalmaciji stane na put Karlo Veliki, 
uskrisitelj zapadno-rimskoga carstva. Kao zapadno-rimski 
car, Karlo Veliki svojatao je Dalmaciju za sebe. Zato planu 
između oba carstva rat, koji se svrši (803.) mirom u Achenu 
tako, da bizantinskom carstvu ostanu otoci i gradovi na 
obali, a Karlo dobije vrhovništvo nad ostalom zemljom do 
Vrbasa i Cetinje. 

Ovaj mir teško pogodi dalmatinske gradove. S njim 
oni su bili potpuno odsječeni od svoga zaleđa, s kojim su 
živjeli. Zato se oni sami odvrgnu od Bizanta i pređu pod 

franačku vlast. Toga radi zarate se opet oba carstva. Rato- 
vanje bude zaključeno novim mirom u Achenu (822.). Za- 
ključci stvoreni u ovom miru povrate u Dalmaciji stanje, 
koje je bilo nastupilo nakon prvoga mira. 

Dalmatinski Slaveni primaju sveti krst i ute- 
meljuju, pod franačkim vrhovništvom, svoju državu. 

Nakon mira u Achenu ostadoše dalmatinski gradovi i otoci 
gotovo sve do konca IX. stoljeća potpuno odsječeni od 
svoga zaleđa. U ovo doba stradali su mnogo od sjevero- 
afričkih Arapa ili Saracena , koji su (841.) na sami drugi 
dan Uskrsa zapalili grad Osor. 

Kroz ovo razdoblje, gotovo od sto godina, zbili su se 
među dalmatinskim Slavenima veliki dogođaji. Oni se od- 
rekoše poganstva i budu pokršteni skupa sa svojim ple- 
menskim poglavicama od franačkih vjerovjesnika iz Italije 
(Aquileja). U Ninu, stolici jednog od najmogućijih poglavica, 
bude dapače, dozvolom rimskog pape, podignuta biskupska 
stolica, kojoj je bila podčinjena sva slavenska zemlja od 
Raše u Istri do Vrbasa i Cetine i od Save do Jadran- 
skoga mora. 

Negdje u ovo isto doba javljaju se i kod dalmatin- 
skih i kod panonskih Slavena izrazitiji oblici državotvornog 
života, koji prelaze uske plemenske granice. Borna dalma- 
tinski i Ljudevit posavski, franački vazali, nijesu bili ple- 
menski poglavice. Još je manje bio plemenski poglavica 
knez Trpimir (845 — 864.), koji se ponosno zove „ pomoću 
božjom knez Hrvata “ (dux Chroatorum juratus munere 
divino). 

Približenje dalmatinskih gradova Hrvatskoj. Ne- 
voljno stanje dalmatinskih gradova, koji su mirom u Achenu 
bili potpuno odsječeni od svoga zaleđa, shvatio je car Va- 
silije I. Makedonac (867 — 886.). Ovaj veliki car i državnik, 
čim se je uspeo na prijestolje bizantinskih careva, spravi 
pod svoju vlast Srbe ) a zatim svrati svu svoju pažnju na 
njihove zapadne susjede Hrvate. Hrvati su već onda bili 
slobodni i nijesu priznavali franačko vrhovništvo. Vasilije 
ih presili, da priznadu njega svojim suverenom. Ali ovo 

bizantinsko vrhovništvo nad Hrvatima bilo je veoma kratko- 
trajno. Već (880.) Hrvatska je pod knezom Branimirom 
bila potpuno samostalna država , te je kao takova pet go- 
dina kašnje primila na svoj teritorij učenike sv. Metodija 
prognane iz Moravske, koji su sa sobom u Hrvatsku do- 
nijeli Slavensku službu božju. 

Branimir je bio veoma ugledan hrvatski knez, ali 
njegov ugled još većma odskoči negdje između (882. i 886.) 
godine. U ovo razdoblje pada naredba cara Vasilija dalma- 
tinskim gradovima i otocima, da imadu u ime mira i od- 
štete za zemljišta, što su ih posjedovali na hrvatskom 
teritoriju, plaćati vladaru hrvatskom godišnji danak od 
sveukupnih 720 zlatnika i usto doprinašati daće u naravi 
kao: u vinu i drugim plodinama. Od ove sveukupne svote, 
za ono doba velike, Rab je plaćao 100 godišnjih zlatnika . 

Još su se više dalmatinski gradovi prislonili uz Hr- 
vatsku za najmoćnijega hrvatskog vladara Tomislava , ute- 
meljitelja hrvatskoga kraljevstva. Kralj Tomislav je bio 
veoma dobro viđen u Carigradu. Kao moćnom suparniku 
bugarskoga cara Simeuna Velikoga , carigradski dvor mu 
je laskao na sve načine. Tako su ga n. pr. iz Carigrada 
imenovali prokonsulom Dalmacije i podijelili mu veoma 
častan naslov carskog patricija. Ovako je postao hrvatski 
vladar gospodar dalmatinskih gradova i otoka, i njegovo 
se je ime od sada u crkvama svih gradova spominjalo u 
javnim molitvama i pohvalama (laudes). 

Skupa s političkom moći bizantinskih careva prestala 
je u Dalmaciji i crkvena vlast bizantinskog patrijarha. A 
biskupi dalmatinskih gradova zabace raskolništvo (shizmu) 
i pređu pod vlast rimskih papa. 

Nove političke i crkvene prilike u bivšoj bizantinskoj 
Dalmaciji, koja je za kralja Tomislava postala sastavni dio 
hrvatskoga kraljevstva, navedu Tomislava da skupa s dal- 
matinskim biskupima zamoli papu Ivana X., da dozvoli, 
da bi se u Splitu sastao crkveni sabor. Papa Ivan udo- 
volji ovoj molbi i pošalje odmah u Split svoje poslanike 
(legate), koji će presjedati saboru. Godine (925.) sastanu 
se u splitskoj stolnici uz papine legate svi biskupi dalma- 

tinskih gradova i Grgur ninski, biskup Hrvata i više opata 
i drugih svećenika. Na sabor je došao i Tomislav sa mnogim 
velikašima svoga kraljevstva i zahumski knez Mihailo Vi- 
sevic i još neki srpski velikaši. Između glavnih pitanja što 
su se imala da rasprave na saboru bilo je: uređenje cr- 
kvene hjerarhije i uređenje granica pojedinih biskupija u 
novom kraljevstvu. Biskupi dalmatinskih gradova tražili su 
da se prošire njihove male biskupije, i da se splitski nad- 
biskup proglasi metropolitom za čitavu hrvatsku državu 
Ovi prijedlozi bili su napereni proti hrvatskoj biskupiji u 
Ninu, kao i još jedan, koji je išao za tim, da se u Hrvat- 
skoj dokine slavenska služba božja. Nakanama dalmatin- 
skih biskupa opre se biskup ninski Grgur, ali jer je bio 
sam i osamljen, lišen dapače potpore samog kralja Tomi- 
slava, jedva je mogao da što postigne. 

Još gore bilo je Grguru na drugom crkvenom saboru 
koji se je (928.) i opet sakupio u Splitu. Dalmatinski 
biskupi uspjeh su na ovom saboru, da se splitskom nad- 
biskupu pnznade metropolitska vlast nad cijelom Hrvat- 

i?n°=T d h Dr f'I e ' k° Š , Više su P° sti « li » J' er J' e bi| a dokinuta 
ninska hrvatska biskupija, a mjesto nje uskrišena stara 

skradinska, kamo je bio prenešen biskup Grgur. Napokom 
postigli su i ono zašto su se najviše borili, a to je, da su 
kod novog zaokruživanja biskupija, njihove biskupije bile 
povećane U slavensku službu božju ovaj se sabor nije 
dirao. Očito se je bojao nezadovoljstva i pobuna u narodu. 

Veoma je vjerojatno, da je ovom prilikom i rapska 
biskupija bila proširena i dobila cio otok Pag i jedan dio 
susjednog kopna. 1 

Dalmatinski otoci i gradovi, među kojima i Rab osta- 
doše nesmetano u vlasti hrvatskih kraljeva sve do konca 
X. stoljeća. Hrvatski kraljevi ostaviše im netaknutu nji- 
hovu gradsku samoupravu. Samo su sebi pridržali pravo, 
da Potvrde gradskog priora, koga bi izabrali gradski pa- 
triciji (gradsko plemstvo). Gradovi su i nadalje plaćali hr- 
vatskim kraljevima godišnji danak. 

Ovo je, čini se, bila jedna od najsretnijih doba dalma- 
tinskih gradova. Kroz ovo doba umnožilo se je njihovo 

stanovništvo useljenjem novih slavenskih porodica iz oko- 
line i razvili su se u njima raznovrsni zanati , obrti , trgo- 
vina i ribolov Od jake mornarice kralja Tomislava, koja je 
brojila 80 velikih brodova (sagina), a 100 malih (condura) 
dobar dio pripadao je ovim gradovima. Blagostanje bilo je 
općenito. S blagostanjem podigla se u ovim gradovima i 
duševna obrazovanost, koju su promicale osobito crkovne 


Unutrašnjost crkve sv. Marije Velike (bivša rapslia stolnica) 
kor i ciborij oltar. 

(kapitularne) i redovničke (samostanske) škole. Od umjet- 
nosti je osobito napredovalo: graditeljstvo i zlatarstvo (iz- 
radba zlatnih nakita). Gradile su se najviše crkve i samo- 
stani. U ukrasima ili ornamentici javlja se motiv: pleter 
ili pletenica. Nema sumnje, da se u ovim motivima vidi 
neki slavenski upliv. 

Od ovog ornamentalnog stila, koji je bio u običaju 
najviše od VIII. do X. stoljeća, sačuvalo se i na Rabu 
nekoliko ulomaka i ostataka. Među ovima najvažniji jesu: 

1. Kapa i timpani ciborijoltar u bivšoj rapskoj crkvi. 

2. Mramorni riljev Hrista , koji se nalazi uzidan nad 
sjevernim pobočnim vratima iste crkve. 

3. Jedan timpan iz kamena, koji se čuva u klaustru 
samostana sv. Eufemije. 

4. Tri ploče , od kojih se dvije čuvaju u istom klaustru, 
a jedna nad južnim vratima samostanskim. 

5. Još jedna ploča u dvorištu crkvice sv. Marina u 
gradu Rabu. 

Sukob i prve borbe s Mlecima. Prvi poznati nam 
sukobi između Hrvata i Mlečana na Jadranskom moru de- 
sili su se još u prvoj polovini IX. stoljeća. Mlečani su se 
još u ono doba bavili trgovinom robija. Kao zloglasnim 
trgovcima, Slaveni su im, istočnih obala Jadranskoga mora, 
vraćali šilo za ognjilo plijeneći na moru njihove brodove. 
Osobito su u ono doba mletačke lađe progonili još po- 
ganski Neretvljani. 

Za hrvatskoga kneza Domagoja (864—876.) borbe iz- 
među Hrvata i Mlečana budu još žešće. Na duždevskoj 
stolici sjedio je u ono doba Urso Portecijak koji je kao 
saveznik cara Vasilija I. Makedonca, udarao na Domagoja. 
Ove borbe Hrvata i Mlečana prestale su izmirenjem Hr- 
vatske s carem Vasilijem za vladanja kneza Zdeslava. 

Nove borbe između Neretvljana planu (887.) za dužda 
Petra Kandijana, koji bude poražen i u vojni izgubi život. 
Ova nedaća prisili Mlečane, da se odluče na plaćanje go- 
dišnjeg danka (solidus census) od 500 zlatnika, hrvatskom 
vladaru i tako sebi osiguraju nesmetanu plovitbu i trgo- 
vinu na Jadranskom moru. 

Od ovoga danka oslobodi Mletke dužd Petar II. Or- 
seolo. Ovaj dužd se je okoristio neslogom u kraljevskoj 
hrvatskoj kući i zaštitom cara Vasilija II. Makedonca, pa 
je, sakupivši veliko i sjajno brodovlje, na sam Spasov dan 
(19. maja 1000.) krenuo u Dalmaciju. U Dalmaciji mu se 
redom pokloniše svi gradovi među kojima i Rab. Nakon 
što je zauzeo i porušio Lastovo i Korčulu, jaka uporišta 
Neretvljana i sklopio savez i prijateljstvo s novim hrvat- 
skim kraljem Krešimirom Suronjom, ostavivši dalmatinske 

gradove slobodne, povrati se u Mletke, gdje ga svečano 
dočekaju. 

Mir i prijateljstvo između Mletaka i Hrvata bilo je 
veoma kratkotrajno. Krešimir Suronja nije mogao da pre- 
gori gubitak dalmatinskih gradova, a i ovima je brzo do- 
jadilo mletačko vrhovništvo, zato se rado povrate pod 
vrhovništvo Krešimirovo. U Mlecima je bio duždom Oton 
Orseolo sin Petra II. On sakupi brodovlje i krene u Dal- 

maciju i opet preotme [dalmatinske gradove hrvatskom 
kraljevstvu. 

Na svojem pohodu u Dalmaciju, došao je dužd Oton 
u mjesecu julu i na Rab. U Rabu mu se poklone biskup 
Majus i prior Bellata sa svećenstvom i pukom (cum clero 
et populo). Oton učini s Rabljanima ugovor, u kojemu 
Rabljani priznadu mletačko vrhovništvo i obvežu se na 
godišnji danak od deset librica svile (libras de seta serica 
decem). 

Do godine (1050.) ostanu dalmatinski gradovi pod 
vrhovništvom mletačkoga dužda kao saveznika bizantin- 
skoga carstva. Tek, kad se negdje oko 50. godine, Stjepan I. 
nasljednik Krešimira III. pomiri s bizantinskim carstvom, 
povrate se dalmatinski gradovi, osim Zadra, pod upravu i 
vrhovništvo hrvatsko. 

Petar Krešimir IV. i Dalmacija. Posve novu po- 
litiku zavede u Dalmaciji Petar Krešimir IV., obnovitelj 
hrvatskoga kraljevstva. Da bi dalmatinske gradove čvrsto 
priljubio uz ostalu državu, on se prozove kraljem Dalma- 
tinaca i Hrvata (rex dalmatinorum et chroataram ), a svoje 
kraljevstvo, kraljevstvom Dalmacije i Hrvatske (regnum 
dalmacie et chroacie). Usto ostavi spomenutim gradovima 
netaknute svakome svoje povlastice i gradsku samoupravu, 
a njihove biskupe i priore uzme sebi za prve savjetnike. 
Još je darivao novim povlasticama njihove crkve i samo- 
stane. I u borbi između latinaša i onih, koji su branili 
slavensku službu božju postavio se je više na stranu prvih. 

Ovom svojom politikom kralj Krešimir stekao je ve- 
liku naklonost dalmatinskih gradova, tako te se je i grad 
Zadar, koji je priznavao mletačko vrhovništvo sklonio pod 
njegovu vlast. Nakon dobitka Zadra mogao se je Petar 
Krešimir zbilja dičiti time, da je sam gospodar Jadranskoga 
mora, te je zato potpuno opravdano ovo more zvao svojini 
dalmatinskim morem (nostrum dalmaticinn mare). 

U Rabu je u vrijeme Krešimirovo biskupovao biskup 
imenom Drago. Ovaj biskup morao je biti veoma podu- 
zetan i radin muž, a k tomu još i veliki pristaša i ljubimac 
kralja Krešimira. Godine (1059.) dogovorno sa svojim sve- 
ćenstvom i priorom Majem i ostalim rapskim pukom, po- 
zvao je biskup Drago na Rab Benediktance i dao opatu 
Fulkonu velike posjede i dvije crkvice sv. Petra i sv. Ci- 
prijana u Draži (in Valle), da uz jednu od njih sagradi 
samostan za svoju braću. 

Godine 1066., kad se je kralj Petar Krešimir sa svojom 
dvorskom svitom nalazio u gradu Šibeniku, uz ostale bi- 
skupe i splitskog metropolitu Lovru, nalazio se je uz 
moćnog kralja i biskup Drago. 1 godine 1070. nalazimo 


73 


biskupa Draga kod kralja Krešimira na njegovom kra- 
ljevskom dvorcu u Biogradu (in Belgrado). Krešimir je 
ovom prigodom, zamoljen od samoga Drage, potvrdio po- 
sebnim pismom ispravu utemeljenja i darovnicu Rabljana 
samostanu sv. Petra u Draži (16. maja 1070.). Drugo puno 
važnije pismo izdao je kralj Krešimir biskupu Dragu 18. 
julija 1070.). U ovom pismu uzeo je on pod svoju zaštitu 
i okrilje rapsku crkvu i potvrdio njezinu jurisdikciju nad 
župama u susjednom velebitskom Podgorju, Lici, Buža- 
nima i Bučačima, kao i na otoku Pagu, osim u nekoliko 
sela, koja je pred malo vremena predao ninskom biskupu. 
Ovo posljednje pismo sačuvalo se u izvornoj pergameni 
sa velikim voštanim kraljevim pečatom, a pergamena se 
je čuvala u rapskom Santuariju (moćniku), gdje su se 
čuvale i mnoge druge pergamene. Danas se nalazi u ze- 
maljskom arhivu u Zagrebu. Na pečatu se vidi kralj, gdje 
sjedi sa žezlom i zemaljskom kuglom u rukama, a okolo se 
čita: „ Sigilluin regis Cresimirri Dalm(acie) ac Chroa(cie ) u . 
(Šufllaj bi htio, daje ovo pismo krivotvoreno). Istom zgodom 
izdao je kralj Petar Krešimir posebno pismo i rapskoj 
općini. U ovom pismu poklonio je Rabljanima za sva vre- 
mena grad Kesu (castrum Chisse) sa svim njegovim pri- 
padnostima. 

Za nasljednika Petra Krešimira, pod kojima je radi 
nutarnjih nesloga država Hrvata i Dalmatinaca sve više 
slabila, dođoše dalmatinski gradovi u veoma teški položaj. 
Živjeli su u vječitoj nestalnosti i strahu, da ne izgube 
svoju samoupravu (autonomiju) i svoje slobode ili povla- 
stice. U Jadransko more stanu se u ono doba zalijetati 
južnoitalski Normani (Veragi). Oni su (1075.) pohodili 
svojim brodovljem i grad Rab. U Rabu je u ono doba 
bio biskupom neki Domana rodom iz Osora. Normani pod- 
sjednu grad i stanu ga biti s mora i s kopna. Opsjedanje 
je započelo na 14. aprila. Kad je grad već bio odlučio, 
da se preda na milost i nemilost, uteče se biskup Domana 
zaštiti sv. Kristofora mučenika, čiju glavu, koja se čuvala 
u moćniku rapske crkve, u svečanom ophodu iznese na 
najtvrđu gradsku kulu. Svi građani čvrsto su vjerovali, 

da će im Bog, po zaštiti i zagovoru svetog mučenika po- 
moći. I zbilja, na 9. maja, odjedrilo je neprijateljsko bro- 
dovlje, i grad je ostao spašen. Da ostane i u potomcima 
vječita uspomena na čudesnu obranu , odredi biskup Do- 
mana, da se svake godine na 9. maja slavi velika svečanost 
dan pobjede (dies Victoriae). 

U to su se i u Mlecima počeli opet baviti mišlju, 
kako bi ponovno spravili dalmatinske gradove pod svoje 
vrhovništvo. 

1 zbilja (1076.) krene mletačko brodovlje u Dalmaciju 
i prisili sve gradove na kopnu i na otocima, da priznadu 
duždevo vrhovništvo, i da se obvežu, da već ne će nikada 
primati tuđina k sebi. 

Sad dođe na hrvatsko prijestolje, voljom Grgura VII. 
pape, Dmitar Zvonimir. Njemu se za njegovog krunisanja, 
u crkvi sv. Petra u Solinu, poklone i dalmatinski gradovi. 
Nakon Zvonimirova krunjenja porasla je opet moć i ugled 
hrvatsko-dalmatinske države. Hrvatsko-dalmatinsko bro- 
dovlje združeno s normanskim potuče (1083.) pod Dračem 
združeno bizantinsko-mletačko brodovlje. Nakon ovoga po- 
raza ustupio je car Aleksije Komnen sva svoja ,,prava (< 
na Hrvatsku i na Dalmaciju svomu vjernomu savezniku 
duždu Vitalu Faliero , kao odštetu za učinjene usluge. 
Naravno, da se je dužd morao za onda, da zadovolji samim 
naslovom vojvode Dalmacije i Hrvatske (dux Dalmatiae 
et Chroatiae). 

Nakon prijeke smrti kralja Dmitra Zvonimira, zavla- 
dale su u hrvatskom i dalmatinskom kraljevstvu opet unu- 
tarnje borbe. Ni sami gradovi na obalama i na otocima 
nijesu bili među sobom složni. Ove borbe dovele su kra- 
ljevstvo na rub propasti. Za ovih borba izumre narodna 
kraljevska porodica, a na prijestolje budu podignuti tuđinci, 
ugarski Arpadovci. 

U ovom razdoblju zbile su se dvije druge čudesne 
obrane grada Raba. Na biskupskoj stolici u Rabu sjedio je 
u ono doba biskup Pavao nadimkom Lupus. Ove čudesne 
obrane grada Raba po zagovoru sv. Kristofora mučenika 
opisao je (1308.) rapski biskup fra Juraj de Hermolais 

u spisu Čudesa sv. Kristofora (Miracula s. Christophori). 
Kao izvore za ovaj spis upotrijebio je, kako sam kaže, 
starije pisane spomenike i usmenu 
predaju (prout in historiis antiquis 
ac a senior ibus legisset et audivisset). 

Uspomena na ova čudesa bila je 
veoma živa među Rabljanima sve do 
početka XIX. stoljeća. 

Borbe za Dalmaciju pod Ar- 
padovcima. Pod vladom Arpadovaca 
nijesu se ni dalmatinski gradovi ni Hr- 
vatska nauživali mira. S jedne strane 
neprestane borbe i trzavice u samoj 
kraljevskoj kući, a s druge, vanjski 
neprijatelji izlagali su i Hrvatsku i 
spomenute gradove na veoma ve- 
like kušnje. 

Opet su veoma vješto znali da 
izrabe unutarnje borbe u kraljevstvu 
lukavi Mlečani. Oni su postepeno išli 
za tim, da učvrste svoju vlast u dal- 
matinskim gradovima i da istisnu 
odanle svaku vlast ili upliv hrvatsko- 
ugarskih kraljeva, te tako postanu 
sami gospodari Jadranskoga mora. 

Da su Mlečani sve više uspjevali u 
ovim svojim osnovama, tomu su bili 
mnogo krivi sami kraljevi Arpadovci. 

Oni nijesu shvaćali važnost dalmatin- 
skih gradova, pa su ih zato slabo po- 
dupirali U njihovoj borbi za slobodu Emailovana pločica 
proti pohlepnim Mlečanima. Od križa kralja Kolomana. 

Sam Koloman, prvi Arpadovac, 
koji je sjeo na hrvatsko prijestolje i bio okrunjen hrvatskom 
krunom, odazvao se (1098.) pozivu dužda Vitala Mikieli 
i sklopio s njime neki savez i prijateljstvo priznavši mu 
vrhovništvo nad dalmatinskim gradovima i naslov vojvode 
Dalmacije i Hrvatske. 


76 


Ovu svoju pogrešku ispravio je Koloman tek nakon 
krunjenja u Biogradu, valjda na zahtjev hrvatskih velikaša. 
Stvorivši sporazum s carem Aleksijem Komnencom odre- 
kao se je prijateljstva s Mlečanima, a onda otišao u Dal- 
maciju i primio sve gradove na kopnu i na otocima u 
svoju vlast i pod svoje vrhovništvo. Imajući sve dalma- 
tinske gradove u svojoj vlasti, sazove ispred Zadra , na 
otvorenom polju sabor, na koji su došli svi biskupi i svi 
priori dalmatinskih gradova. Na ovom saboru (1107.), zakleo 
se kralj Koloman, za sebe i za svoje potomke i nasljednike: 
da će poštivati drevnu samoupravu dalmatinskih gradova 
i da će im pripustiti slobodan izbor biskupa i priora. Još 
ih je oslobodio godišnjeg danka, što su ga do onda pla- 
ćali hrvatskim vladarima i podijelio im neke nove povla- 
stice. A zatim je primio od predstavnika pojedinih gradova 
prisegu vjernosti. 

Na saboru kod Zadra bio je i rapski biskup Pavao. 
On je dobio od kralja Kolomana, za svoju crkvu, potvrdu 
Krašimirove povelje (1111.). Izvornik ove povelje na perga- 
mentu, s velikim kraljevim pečatom od voska, nalazi se u 
zemaljskom arhivu u Zagrebu. Prije se je i ova pergamena 
čuvala u Santuariju rapske stolnice. I danas se još čuva 
u rapskom moćniku jedna uspomena na kralja Kolomana. 
To su neke bakrene zlatom pozlaćene pločice sa emailovanim 
sitnoslikama ali žalibože jedna manjka. Ovo su bez sumnje 
ostatci križa, što ga je kralj Koloman bio poklonio biskupu 
Pavlu. Dalmatinski gradovi ne ostadoše dugo pod vrhovni- 
štvom hrvatsko-ugarskih kraljeva. Mletački dužd Ordelaf 
Falier pređe ih (1116.) i skuči pod svoje vrhovništvo. Kad 
se je ovo dogodilo, u Rabu je još biskupovao biskup Pavao, 
a gradski knez (comes) bio je neki Oriens. Ova su dvo- 
jica (1116.), sporazumno s općinskim vijećem, poslali pred 
dužda Ordelafa Faliera u Zadar poslanike: nekog Vitačn 
i Matija Rage djakone, da s njim ugovore uvjete za pre- 
daju svojega grada pod mletačko vrhovništvo. Prema jednom 
službenom spisu iz godine 1118., koji je bio učinjen na uspo- 
menu (in recordationem) potomcima, priznao je dužd Or- 
delaf onom prigodom Rabljanima sve povlastice, što su ih 

uživali pod bizantinskim carevima i pod ugarskim kraljem 
Kolomanom. U spisu se kaže daje bio sastavljen u pred- 
vorju (in atrio) rapske stolnice. 

Ovaj put je Rab skupa s Zadrom, Krkom i Osorom 
ostao dugo pod mletačkim vrhovništvom. Kad su Mlečani 
pokušali, da svoje vrhovništvo nad ovim gradovima pre- 
tvore u potpuno gospodstvo, pošalju Rabljani duždu Vitalu 
Falieru poslanstvo od nekoliko svojih građana. Među po- 
slanicima se izrično spominju: neki Andrija , Kristofor 
i Vital svećenici; Dobrenja i Prestancije suci; Lampridije 
župan, i još od građana: neki Albert, Dobroslav, Fusk , 
Stjepan , Bertold, Nikola , Grube i Diminja . Ovi su posla- 
nici zatražili od dužda, u ime svoje općine, da im se po- 

vrati staro pravo slobodnog izbora kneza. Dužd posavje- 
tovavši se sa svojim savjetnicima izdade im posebno pismo 
(18. juna 1166.), u kojem im usliša molbu samo djelomično, 
i pod stalnim uvjetima. Rabljani će, kaže se u pismu, una- 
preda moći da predlože duždu mletačkomu sebi za kneza 
ili 4 od svojih građana ili 2 građanina mletačka. Ovo pismo 
nije zadovoljilo Rabljane, i zato su se oni (1190.) pomirili 
s Zadranima neprijateljima republike i priznali vrhovništvo 
Bele II. (III.). Kao poslanici u Zadru spominju se biskup 
Andrija , pod kojim je papa Aleksandar III. posvetio drugu 
novosagrađenu rapsku stolnicu, podknez Petrić (Petrico 
Surse) i Stjepan Martinov (Martinusio). Ali nakon same 
tri godine, morao se Rab opet povratiti pod vrhovništvo 
republike. Na 24. septembra 1113. došao je na Rab Petar 
Fuskaren poslanik duždev, da primi od Rabljana zakletvu 

vjernosti. Rabljani su ovu zakletvu položili samo nakon 
zakletve od strane poslanika, da će im biti čuvani njihovi 
stari običaji i prava. 

Deset godina kasnije zauzme dužd Henrik Dandalo 
pomoću križara i grad Zadar i dade ga iz temelja poru- 
šiti. Kad je nakon Dandola došao na duždevu stolicu Petar 
Ziani, bivši rapski knez, Rabljani se požure, da osiguraju 
sebi grad Kesu na otoku Pagu. 

Godine 1242. za kralja Bele III. (IV.) povratili su se 
Rab, Zadar, Krk i Osor opet pod vrhovništvo hrvatsko- 
ugarskog vladara, ali već nakon godine dana, iza ne- 
sretne bitke pred Zadrom padu opet pod Mletke, pod kojima 
ostadoše do god. 1358. Ovom prilikom iseli se mnogo po- 
rodica iz ovin gradova. Svi kolovođe otpora proti Mlecima 
otiđu sami u progonstvo. Zadarski nezadovoljnici presele 
se u Nin, a Rabljane nastani ban Stjepan , od roda bri- 
birskih Šubića, u Jablancu ili Jablaniću . Ovomu gradu 
podijeli ban Stjepan (1251.) sva prava i povlastice, što su 
ih uživali stari dalmatinski gradovi. 

Ljudevit Anžuvinac povraća Dalmaciju hrvatsko- 
ugarskom kraljevstvu. Po izumrću Arpadovaca dođu na 
hrvatsko-ugarsko prijestolje napuljski Anznvinci. Ovi su bolje 
nego Arpadovci shvaćali važnost Dalmacije. Njih je Dalma-, 
čija preko Jadranskoga mora spajala sa starom domovinom, 
sa Napuljem, sa zapadnom Europom i zapadnom kulturom 
u kojoj su bili odgojeni. U njima je zato Dalmacija našla 
jaki oslon i jaku pomoć u borbi proti mletačkoj prevlasti, 
proti Mletaka, koji su pomalo podkopavali temelje auto- 
nomije njezinih starih gradova, narivavajući im za knezove 
svoje ljude, najviše ekonomski propale mletačke plemiće. 

Sjeverno-dalmatinske gradove Zadar, Rab, Osor i Krk 
bila je spravila pod mletačku vlast samo sila, a držala ih 
je samo neka politička nužda. Sami se nisu mogli da brane 
od Mlečana, a kraljevi Arpadovci slabo su ih pomagali. 
Dapače ni prvi vladar iz kuće Anžuvinaca nije ispunio nji- 
hovih nada. 

Karla Roberta, prvog Anžuvinca, doveo je (1300.) na 
hrvatsko-ugarsko prijestolje moćni hrvatski ban Pavao od 

roda Šubića. Ovaj ban pripada bez sumnje među najveće 
muževe u hrvatskoj povijesti. Kad je dao dovesti Karla 
Anžuvinca u Hrvatsku, bio je na vrhuncu svoje moći, kao 
ban Hrvata (banus Chroatarum) i gospodar Bosne (do- 
minus Bosnae). Njegova se je vlast protezala od Gvozda 
do Neretve i od Jadranskoga mora do Save i Drine. Nje- 
govu vlast priznavali su i gradovi Split i Trogir, a i 
mletački Zadar htio ga je imati sebi za kneza. 1 grad Rab 

živio je s banom Pavlom u prijateljstvu. Godine 1307. ban 
Pavao izdao je rapskoj općini, u svom gradu Skradinu, 
posebno pismo. U ovom pismu potvrdio je svojim rapskim 
prijateljima miran posjed pašnjaka i šuma u svojoj bano- 
vini i sva prava nad kaštelom Jablanićem. Izvornik ovoga 
Pavlova pisma na pergamentu nalazi se u zemaljskom ar- 
hivu u Zagrebu. Ban Pavao gojio je u svom srcu velike 
osnove. Njegova je misao išla za tim, da sve dalmatinske 
gradove oslobodi ispod vrhovništva mletačkoga. Osnove 
mu pomete smrt (1312.). 

Proti njegovom sinu Mladenu, koji ga je nasljedio u 
banstvu, urotili su se svi ovogvozdanski velikaši. Njih su 
u borbi proti nesretnom Mladenu potpomagali i Mleci i 
sam kralj Karlo Robert. Ko se okoristio ovim borbama, to 
su bili Mleci. Oni su za ovih borba protegli svoje vrhov- 
ništvo na gradove Split, Trogir, Šibenik i Nin, te napokon 
na sve otoke i obalu u Dalmaciji od Zrmanje do Cetine. 

Kad je dakle Ljudevit Anžuvinac stupio na hrvatsko- 
ugarsko prijestolje, oko njegove države, obale i otoke Dal- 
macije držali su Mlečani u svojoj vlasti. Ovo je teško tištilo 
ponosnoga kralja, i on je samo čekao na zgodu, da povrati 
svojoj državi, što joj je bilo himbeno oteto. I dalmatinski 
gradovi, siti mletačkog vrhovništva, samo su čekali čas 
svoga oslobođenja. 

Godine 1345. dođe kralj Ljudevit prvi puta u ovo- 
gvozdansku Hrvatsku. Ovaj kraljev dolazak u strane, koje 
su bile na domaku dalmatinskih gradova, silno obveseli 
njihove građane. Najviše je blizina kraljeva boravka dje- 
lovala na Zadrane. Oni se svi listom pobune proti Mleča- 
nima i pređu pod vrhovništvo Ljudevitovo. Nevjera Zadrana 
ljuto se kosnu Mlečana, i oni pošalju na buntovni grad 
brojno brodovlje s jakom vojskom. I kralj Ljudevit priskoči 
gradu Zadru u pomoć, ali najviše s neopreza bude poražen 
od Mlečana. Našto grad Zadar primi od Mlečana teški mir, 
a i Ljudevit utanači s njima primirje na osam godina. 

Prvi pokušaj Ljudevitov, da povrati svojoj državi 
dalmatinske gradove, bio je dakle svršio nesretno. Ali mladi 
kralj nije zato klonuo. On je ljubio Dalmaciju. On je znao, 
da dalmatinski gradovi jedva čekaju, da dođu pod njegovu 
vlast. On je zato odlučio, da im ispuni želju. Kroz osam- 
godišnje primirje spremi se Ljudevit za veliki rat i počme ga 
(1356.). Povod za započetak neprijateljstva dali su mu sami 
Mlečani, kad su mu himbeno oteli grad Skradin. U dvo- 
godišnjem ratu porazi Ljudevit republiku i u Dalmaciji i 
u Italiji. Poražena republika zatražila je od svoga pobje- 
ditelja mir. Ljudevit pristane na mir, koji je (18. februara 
1358.) bio sklopljen u Zadru u sakristiji samostana sv. 
Frane na Zidinama . Mleci su u ovom miru predali pobjedo- 

nosnom kralju svu obalu i otoke dalmatinske od Kvarnera 
do Drača, a dužd morao se je odreći naslova vojvoda Dal- 
macije i Hrvatske, kojim se je ponosio. 

Mirom u Zadru bila je dalmatinskim gradovima po- 
vraćena sloboda. Oni su u onom času osjetili, da je nestalo 
more, koja im je ležala na prsima, i koja im nije dala, da 
slobodno dišu. Pod vrhovništvom kralja Ljudevita ublažile 
su se najprije u njima borbe i razmirice između patricija 
(nobiles) i pučana (populares) ; a zatim se je, kao poslje- 
dica mira i opće sigurnosti, počelo da razvija blagostanje. 
Osobito je napredovala trgovina sa zaleđem i s gradovima 
u prekomorskoj Italiji. Naporedo s trgovinom počeli su se 
razvijati i raznovrsni obrti, a nadasve brodarstvo i zlatar- 
stvo (sitno umjetnički obrt). 

Kao što je kralj Ljudevit volio Dalmaciju, tako su i 
dalmatinski gradovi ljubili kralja Ljudevita, kralja oslobo- 
dioca. Oni su dapače htjeli, da uspomenu na velikog kralja 
uzdrže trajnu u svojem potomstvu. I zato ie svaki odlučio, 
da na uspomenu oslobođenja ustanovi osobite godišnje sve- 
čanosti. Dne 21. jula 1364. sakupili su se dakle i rapski 
oci u velikom vijeću (congregato generali consilio) i za- 
ključiše: da se dan 9. maja, kad se je u crkvi rapskoj 
svetkovala uspomena na čudesnu obranu grada po zago- 
voru sv. Kristofora, i na 27. jula, kad se je slavila uspo- 
mena na njegovu mučeničku smrt na spomen i uzveličenje 
Velikoga kralja (ad laudem ct extollentiam Summi regis) 
proglase javnim općinskim svečanostima (tempus feriarum). 
Isto tako zaključe, da se prigodom ovih svečanosti ne smije 
za petnaest dana u gradu krojiti pravda, niti progoniti duž- 
nike. Također bude određeno, da svi gradski vjećnici, koji 
se budu na predvečerje dana Pobjede nalazili u gradu, mo- 
raju prisustvovati svečanoj večernjici (vesperis majoribus) 
i pokloniti sv. Mariji vostanicu (tmum candellotum) naj- 
manje od jednog groša (saltem pretii unius grossi). Ovom 
prigodom bio je također zaveden običaj, da crkovinari sv. 
Marije (procuratores ste . Marie) na predvečerje dana Po- 
bjede pošalju svim crkovnim i svjetovnim poglavicama na 
dar određeni broj ftala vina (jiale vini). Rek bi dapače, 

6 


82 


da su ovom istom prigodom i na Rabu kao i u Zadru, bile 
zavedene viteške igre ili obdulje, koje su se igrale na Va- 
rosn (in Burgo) pred gradskim vratima. 

Ovu privrženost Rabljana kralj Ljudevit nije ostavio 
bez nagrade. Godine 1367. došao je na njegov dvor u 
Budimu rapski biskup Grisogon de Dominis (Demigne) i 
kralj mu je u prisutnosti svojih dostojanstvenika izdao 
pismo (17. sept. 1367.), u kojem je potvrdio rapskoj crkvi 
stare povlastice kralja Krešimira i kralja Kolomana. I iz 
jednog drugog pisma na Petra Belonte, kneza Bužana i 
Počitelja, koga je kralj Ljudevit izdao u Budimu (1371. u 
četvrtak po Uskrsu\ vidi se, koliko se je on starao za 
rapsku crkvu i rapskoga biskupa Grisogona. U spomenutom 
pismu naredio je knezu, neka uzme u zaštitu prava biskupa 
Grisogona u njegovoj knežiji i neka naredi svojem za- 
mjeniku i njegovim činovnicima, da budu pri ruci desetni- 
čarima (decimariis) rapske crkve kod skupljanja desetina 
po Lici, Bužanima i Bučacima. Biskup Grisogon de Dominis 
pređe (1373.) na trogirsku stolicu, a onda postane nad- 
biskupom u Kaloči u Ugarskoj. 

Iz Mletaka su gledali krivim okom i sa zavidnošću 
na sve to veće pridizanje dalmatinskih gradova pod zaštitom 
i vrhovništvom kralja Ljudevita. I zato su se potajno stali 
spremati na novi rat. Ali ni kralj Ljudevit nije mirovao. 
Međutim god. 1378. plane ljuta borba između Mletaka i 
Genove radi njihove utakmice na istoku (Levante). Ljudevit 
je razumio, da mu je došao zgodan čas, da navali na Mletke. 
Skupa dakle sa svojim saveznicima: Franom Carrara, go- 
spodarom Padove, Akvilejskim patrijarhom, Scala, gospo- 
darom Verone i furlanskim staležima, pristane u Genovu 
i započme rat. Ovaj se je rat u glavnom vodio na sjevero- 
italskom kopnu. Ondje je vodstvo imao u svojim rukama 
sam kralj Ljudevit sa svojim ljudima. Na moru je vodstvo 
bilo povjereno Genovezima. Glavni zapovijednik brodovlja 
bio je Lttciano Dorio. Njemu su se pokoravali i brodovi 
dalmatinskih gradova. Nakon trogodišnjeg ratovanja došlo 
je (8. augusta 1381.) do mira u Turinu. U ovom miru 
mletačka je republika morala da prizna sve točke zadar- 

skoga mira (od 1358.). Suviše se je morala obvezati, da 
će svake godine hrvatsko-ugarskomu kralju plaćati danak 
od 7000 zlatnika. 

Za ovog drugog rata između kralja Ljudevita i mle- 
tačke republike zapovijedao je mletačkim brodovljem Vettor 
Pisani , ali mu je djelovanje u Jadranskom moru bilo veoma 
oteščano, jer nije imao u Dalmaciji nikakva uporišta. On 
se zato odluči na to, da pustoši otoke i gradove u Dal- 
maciji. Već je bio zapalio gradove Kotor i Šibenik, kad 
na 7. novembra 1378. pošalje u Rab Lodovika Loredano 
sa 10 galija naredivši mu da i njega zapali. Rabljani čuvši 

za odluku Pisana, silno se uplaše. Na 9. novembra sakupi 
se gradsko vijeće, da odluči što se ima učiniti. U sve 
se nađe na okupu 85 vijećnika. Od ovih je 81 glasovao, 
da se grad preda Mlečanima. Još isti dan budu poslani 
k Loredanu na brod poslanici Stjepan Dominis i Pribe 
Martinušić (Martinusio), da ugovore uvjete predaje. Ugla- 
vljeni uvjeti glasili su ovako: 1. Grad Rab se vraća pod 
mletačku vlast i zato predaje Loredanu gradske ključe. 
2. Općina će i dalje živjeti po svojim starim običajima i 
statutima, samo će dužd imenovati kneza ili načelnika, 
utvrditi mu prava i dužnosti i odrediti plaću. 3. Od općinskih 
dohodaka plaćati će se knez i ostali službenici, a ostatak 
smiju Mleci da upotrijebe za utvrđivanje grada i za nabavu 

obrambenih strojeva. Mirom sklopljenim u Turinu bude 
poništen ovaj zasebni mir Rabljana s Mlecima, i Rab se 
opet povrati pod vrhovništvo kralja Ljudevita. Kad je (1382. 
na 11. septembra) umro kralj Ljudevit, bila je sva Dalmacija 
u njegovoj vlasti. 

Za unutarnjih borba* nakon smrti kralja Lju- 
devita* Dalmacija dolazi pod vlast Mletačku. Po smrti 
kralja Ljudevita jave se na njegovo prijestolje razni takmaci, 



Knežev dvor. 


jer njegovu kćer Mariju nijesu htjeli da priznadu većina 
hrvatskih i mnogi ugarski velikaši. Za borba i zapletaja, 
što su odavle nastali, počela je hrvatsko-ugarska država 
silno padati u ugledu i u moći. 

Najgore je bilo dalmatinskim gradovima. Oni su opet 
bili na sto muka. U njima su opet zavladale stranke. Jedan 
dio građanstva pristajao je uz Mariju i Sigismunda kao 
zakonite baštinike kralja Ljudevita, a drugi su bili pristaše 
napuljskog dvora. Uz ove svađe oživile su Lstare borbe 

i razmirice između patricija i pučana. Posljedica borba bila 
je nestalnost i nesigurnost, radi kojih počelo je sve više 
propadati blagostanje. 

Kroz ovo veoma tužno razdoblje, koje je dalmatinske 
gradove napokom otkinulo od njihovoga zaleđa i bacilo ih 
u nemili zagrljaj krilatog lava, pod vlast republike sv. Marka, 
Rabljani su ostali gotovo do konca (1402.) vjerni kraljici 
Mariji, i kralju Sigismundu. Stalno je, da su mnogo uplivali 
na Rabljane braća Stjepan i Ivan Frankopan , knezovi krčki. 
Oba brata bili su poznati kao gorljivi pristaše kralja Si- 
gismunda, a jednoga i drugoga birali su više puta Rabljani 
za svoga kneza. Mnogo su također morali djelovati na 
Rabljane, da ostanu čvrsto uz Sigismunda i dva veoma 
moćna hrvatska velikaša, braća Nikola i Ivan Gorjanski 
(de Gora). Nikoli Gorjanskom, starijemu bratu, i sinu po- 
znatog Nikole Gorjanskoga, poklonio je bio (1387.) kralj 
Sigismund, radi vjernosti, otoke Cres i Lošinj (Osor) i tako 
je on postao veoma blizi susjed Rabljanima. Kao moćna 
velikaša i moguća pred kraljem Sigismundom izabrali su 
i njega Rabljani više puta svojim knezom. 

Tek negdje pri koncu godine 1402. iznevjerili su se 
Rabljani kralju Sigismundu i prešli u tabor pristaša kralja 
Ladislava napuljskoga. Po svoj prilici, da ih je na ovu 
promjenu naveo Nikola Frankopan , knez krčki, koji je 
također u isto doba ostavio Sigismunda i prešao k La- 
dislavu. 

Sad tekar zavladaju u gradu Rabu strastvene borbe 
između privrženika jednoga i drugoga kralja. Napokom se 
odluče pristaše kralja Ladislava na to, da iz grada i otoka 
otjeraju pristaše protivne stranke. Ali ovim postupkom još 
više razdražiše svoje protivnike. Tek (1405.) sklopiše obe 
stranke međusobni mir i izagnanici se povrate u grad. 

Kad se je na 5. augusta 1403. kralj Ladislav krunio 
u gradu Zadru, nijesu bili prisutni poslanici grada Raba. 
Oni su došli u Zadar tek na 17. istoga mjeseca, kad je 
već bilo krunjenje svršeno. Došavši rapski poslanici u Zadar 
poklone se kraju Ladislavu i zamole ga, da bi im potvrdio 
stare povlastice i zaštitio njihova prava na Pagu proti Za- 

dranima. Ladislav im učini po volji, ali im ujedno prepo- 
ruči, da bi kod izbora novoga kneza izabrali njegova pri- 
stašu Ivana, biskupa zagrebačkoga. Kroz godinu (1403.) 
bio je rapskim knezom poznati vojvoda napuljski Aldema- 
risco Aloiz (De Mareschi). 

Međutim Rabljani ne ostadoše ni punu godinu dana 
vjerni kralju Ladislavu. Čim se negdje na izmaku (1403.) 
Nikola Frankopan, posredovanjem Nikole Gorjanskoga, iz- 

mirio sa Sigismundom, pošalju Rabljani k njemu u Senj 
svoje poslanike. Došavši rapski poslanici pred Nikolu iz- 
jadaju mu se radi nevoljnog stanja svoje općine, a potom 
izjave, da je njihov grad odlučio izabrati sebi za kneza 
jednog mogućeg kneza i privrženika kralja Sigismunda. 
Knez Nikola pohvali i odobri njihovu odluku, a grad Rab, 
kad se ovi poslanici povrate kući, izabere sebi za doži- 
votnog kneza samoga Nikolu, odredivši mu 1000 libara 
godišnje plaće. Knez Nikola primi ponuđenu mu čast i 
obeća pod zakletvu Rabljanima, da će poštivati njihove 

stare ustanove, običaje i povlastice. Dade im također ovlast 
da svake godine sami izaberu zamjenika (vicarimn) y koji 
će ga zastupati u njegovom odsustvu. 

Povratak Raba pod vrhovništvo kralja Sigismunda, 
ljuto je bolio pristaše kralja Ladislava. Oni su najprije 
mirnim putem pokušali, da ga opet pridobiju za sebe, a 
kad im to nije uspjelo, onda krene na Rab Ivan Lusignano 
(reghts viceregens) s brodovljem i vojskom. Podpomagan 
od strijelaca vojvode Hervoje i grada Trogira, zauzme on 
Rab i smjesti u gradu svoju posadu. Međutim knez Nikola 
spremi nešto vojske na otoku Krku i u kolovozu 1408. 
oslobodi Rab. Našto Rabljani opet priznadu za kralja Si- 
gismunda, koji im potvrdi sve njihove stare povlastice. 

Mlečani kupuju Dalmaciju od Ladislava napulj- 
skoga. Borbu, koja se je vodila između pretendenata i 
takmaca na prijestolje Ljudevita Anžuvinca, Mlečani su pra- 
tili sa velikim zanimanjem. Kroz cijelo vrijeme borbe oni 
su se vojnički najviše držali po strani, ali je zato živo ra- 
dila njihova spretna i lukava diplomacija. Ovoj je pošlo 
za rukom, da od kralja Ladislava iznudi prodaju Dalma- 
cije republici za 100.000 zlatnika. Ugovor prodaje bio je 
podpisan 9. jula 1409. Iste godine 24. agusta nakon silom 
ugušene pobune. Mlečani zaposjednu Zadar i s njim Novi- 
grad, Vranu i otok Pag. Ovo je bio preostali posjed kralja 
Ladislava u Dalmaciji. 

Ugovorom sklopljenim između kralja Ladislava i mle- 
tačke republike bili su teško pogođeni interesi Rabljana 
na otoku Pagu. Rabljanima je prijetila pogibelj da ondje 
izgube svoje posjede. Ova bojazan probudi u gradu Rabu 
stranku, koja je počela da se bavi mišlju, kako bi grad i 
otok Rab prešao pod vrhovništvo republike. Odavle na- 
stanu u gradu novi nemiri. Stranka vjerna kralju Sigis- 
mundu, htjela je na svaki način da spriječi gorispomenutu 
namisao. I zato u gradu dođe do pobune, koju digne Ivan 
de Dominis (Joannes qui et Jovaninus). Ovaj je imao brata 
Kristofora biskupa u Velikom Varadinu i Grisogona nad- 
biskupa u Kaloči. Sva trojica bili su vatreni pristaše Sigis- 
mundovi. U pobuni izgubi život nekoliko plemića, pristaša 

mletačke stranke, ali ona ipak prevlada u gradu i izabere 
negdje početkom godine 1409. za kneza mlečanina Marka 
Michieli. Pod predsjedanjem novoga kneza sastane se 3. 
februara 1409. veliko općinsko vijeće (consilinm generale 
magnum) u velikoj dvorani ; (in sala magna ubi talia fieri 
solent) i prihvati sa 26 glasova proti 2 prijedlog knežev: da 
se sva općinska dobra i svi prihodi rapske općine predaju 
duždevoj vladi u Mlecima uz uvjet, da ona plaća kneza i 
druge općinske činovnike. Također bio je ovlašten knez, 
da izabere i pošalje u Mletke poslanika (ambasciatorem) ) 
koji će urediti sve za predaju grada i otoka Mlečanima. 

Međutim su već u Mlecima boravili poslanici Nikole 
Frankopana, kneza otoka Krka, koga su Rabljani još (1403.) 
bili izabrali za doživotnog kneza. Ovi jave Mlecima, da je 
njihov gospodar nemiran, jer je čuo, da se ondje radi o 
tom, da mu se uzme otok Rab. Oni da su došli zato, da 
ih mole, da toga ne čine. Njihov knez želi s Mlecima ži- 
vjeti u miru, a otoka Raba ne može im mirno da predade, 
jer ga uživa po milosti svoga kralja. Ako pak oni ipak 
misle, da mu ga uzmu, onda neka mu to otvoreno kažu, 
jer će ga on u tom slučaju predati kojemu opunomoćniku 
kraljevu, te tako sačuvati za sebe i kraljevo i njihovo pri- 
jateljstvo. Mleci na ove poruke odgovore na 13. septembra 
1409. veoma oštro. Između ostalog poruče knezu Nikoli 
pismeno, da neka znade, da je grad i otok Rab njihova 
zemlja, i da oni hoće da to i ostane, i zato neka se čuva 
predati otok i grad u tuđu vlast. Iz Mletaka mogli su da 
ovako oštro odgovore knezu Nikoli tek nakon poruka svojih 
prokuratora u Zadru. K ovima su nekoliko dana nakon 
zauzeća i umirenja Zadra bili došli rapski poslanici, te im 
izjavili, da njihov grad i otok želi, da pređe pod vlast nji- 
hove republike. Proveditori ne htijući raditi na svoju ruku 
odgovoriše poslanicima, da će oni njihove želje saopćiti 
duždu i njegovom vijeću u Mlecima. Na 6. septembra 1409. 
stignu zbilja poslanici zadarskih proveditora u Mletke, a 
na 16. septembra već im je stigao iz Mletaka odgovor: 
neka prime otok i grad Rab pod vlast republike, ali bez 
ikakove pogodbe i utanačenja. Bude im također naređeno, 

da nastoje, da dobiju u svoje ruke i utvrde na otoku, i 
to na način, koji im se bude učinio najzgodniji. Rapsku 
utvrdu, koju je branio knez Nikola, morali su Mlečani da 
zauzmu silom. Nakon zauzeća rapske utvrde knez Nikola 
Frankopan sa svojim četama ostavi otok Rab. Ovo se zbilo 
negdje pri koncu septembra 1409., kad je Rab definitivno 
dospio pod mletačku vlast, pod kojom je ostao do 13. juna 
1797., dakle sve do propasti mletačke republike. 

Rab na izmaku XIV. stoljeća. Godine 1409. bio 
je zaključen najslavniji odsjek rapske povijesti. Kroz sav 
ovaj odsjek, koji je trajao nekoliko vjekova Rab je živio 
i razvijao se kao samostalna ili autonomna operna (ko- 
muna) imajući svoj vlastiti ustav. Bizantinski carevi, hr- 
vatski vladari, hrvatsko-ugarski kraljevi i mletački duždevi 
vršili su nad njim, kao i nad ostalim dalmatinskim gra- 
dovima, samo neka suverenska prava. Tako su n. pr. uži- 
vali pravo, da mu potvrđuju kneza, primali su od njega 
godišnji danak, dobivali su jedan dio od ulaznine stranih bro- 
dova u luku i imali su pravo na zalazninu (jus descensus). 

Kroz cijelo ovo doba, stajao je na čelu općine općinski 
komes ili knez, koji se zove rektor. Stariji naziv prior prestao 
se rabiti negdje pri koncu XI. stoljeća, a za naziv potestat 
rapske isprave ne znadu. Izbor kneza obavljao se po stalnim 
propisima sadržanim u gradskom Statutu. Izabrani knez 
ulazio je u službu, koja je redovito trajala godinu dana, 
dne 2. februara (in purificatione B. M. V. mensis Februarii). 
Na ovaj dan ulazili su u općinsku službu i drugi općinski 
činovnici. Na dan ulaza u službu polagao je knez zakletvu 
općinskom vijeću (in consilio), kako je bilo propisano u 
općinskom zakoniku ili statutu. U isti dan polagali su, 
prama formularima statuta, zakletvu u ruke kneza svi op- 
ćinski činovnici. Knezovi su bivali redovito stranci, u doba 
suvereniteta mletačkoga, najrađe mletački plemići, a u doba 
hrvatsko-ugarskih kraljeva, hrvatski bani ili hrvatski veli- 
kaši i dostojanstvenici. 

Knez je imao svoga vikarija ili zamjenika (vicarius, 
vicecomes). Vikari ili podknežini bivali su uvijek domaći 
plemići. Oni su u odsutnosti kneza vršili njegove poslove. 


Komes je imao i svoga kancelara ili bilježnika (can- 
cellarins, notarius). I ovaj je bio stranac. Njega bi knez 
doveo sobom, te je zato i spadao u njegovu obitelj (fami- 
liaris) i stanovao skupa s njim u dvoru. 

Komesu uz bok stajalo je općinsko vijeće (consilinm, 
consiliarii). U ovo savjetujuće tijelo spadali su najprije svi 
slobodni punoljetni (20 godina) Rabljani, bez iznimke, dakle 
i biskup sa svojim svećenstvom. Ovo se vijeće sastajalo 
na skupština (in congregatione). Pravo sazivanja na skup- 
štinu pripadalo je knezu. On je radio sporazumno s bis- 
kupom. Skupština se sastojala redovito u dvorištu (in atrio) 
ispred rapske stolnice. 

Negdje pod konac XIII. stoljeća pretvorilo se ovo 
vijeće u vijeće patricija ili plemića (consilinm nobilium) i 
tako je općinska uprava došla u ruke samo nekih boljih 
i bogatijih obitelji, od kojih se je razvilo općinsko plemstvo 
(communitas nobilium). Što se više podizala moć ovog 
posebnog reda ili tijela, to je sve manji u općini bivao upliv 
biskupa i njegovih svećenika. 

Rab je imao i svoje sudce (judices). Redovito su bivala 
dva, a samo nekad tri: dva patricija i jedan pučanin. Sudci 
su bili prvi kneževi savjetnici u upravi općine i njegovi 
zamjenici, kad nije imao svoga Vikarija ili kad je i ovaj 
bio otsutan. 

U sudbenim stvarima sačinjavala su oba sudca tako 
zvano manje sudište (curia miuor). Na ovom sudištu sudilo 
se za manje krivične prekršaje. Skupa s knezom sačinjavali 
su više sudište (curia major). Pred ovim sudištem riješavale 
su se građanske parnice i sklapali su se važniji pravni 
poslovi. 

Rab je imao svoj općinski ili gradski statut ili zakonik. 
Po ovom statutu upravljala se općina i krojila se je pravda. 
Uspomene na ovaj statut veoma su stare. Vjerojatno je, da 
je rapska općina već u XIII. stoljeću imala uređen zbornik 
građansko-pravnih i kazneno-pravnih zakona. Rapski statut 
sačuvao se do danas u 14 rukopisa. Od njih najstariji po- 
tječe iz XIV. stoljeća. 


91 


Uz sudce spominju se još u općinskom statutu i is- 
pravama ovi općinski činovnici: odvjetnici (advocatores), 
blagajnik (camerarius), porezni činovnik (comerearius), 
sudci za pnteve (judices corariorium), baždar ski činovnik 
(justitiarius ad pondera et mensuras ) , glasnici (praecones ), 
slrazari gradski (custodes de noctu), ispitivači isprava (exa- 
minatores de cartis tabellionnm) i poljari (custodes tabore - 
riorum). 

Upravu Novalje vodio je u ime kneza rapskog posebni 
knez ili knezin (comes Novalie), a upravu Jablanca župan 
(juppanus). Neke od ovih općinskih služba trajale su samo 
6 mjeseca, a neke godinu dana. 

Uz općinske činovnike spominju se još općinski pla- 
ćenici (salarioti): općinski liječnik (medicus ficicus ) y kirurg 
( barbitonsor , chirurgus), ljekarnik (aromatorius) i učitelj 
škole (Rector scholarum, rector gramaticalium , magister 
gramaticae). 

Rapska općina podmirivala je svoje rashode od općin- 
skih prihoda, ove je dobivala od najma općinskih pašnjaka, 
općinskih solana i raznih poreza i globa. 

Poglavica crkve na Rabu bio je rapski biskup , koji 
je bio veoma ponosan, jer je sjedio na jednoj od najstarijih 
biskupskih stolica u Dalmaciji. Biskupu uz bok stajao je 
kaptol (capitulum cathedrale, capitulum arbense) koji je 
brojio 12 kanonika (12 stalla canonicalia). Između ovih 
bile su tri časti (tres dignit at es) : Arcidiakon , Arcipresbiter 
i Primicerius. Kanonici su se sastajali na poziv Arcidijakov 
na vijeće (in capitulum) u sakristiji rapske stolnice. Uz 
spomenute kanonike bilo je u službi rapske crkve još 
6 mansionara i 6 dijakona. Ovi su proviđali pastvu u 
gradu i na otoku, a zato su uživali stalne crkvene nadar- 
bine ( benejicia ) i još k tome dio od crkvene desetine (de 
decimis), te su sačinjavali tijelo svećenika nadarbenika 
(clerici benejiciati). U cijeloj biskupiji rapskoj osim grada 
Raba samo je još Novalja imala stalnog župnika, koji je 
nosio naslov arcipreta (archipraesbyter). Ovu je čast ob- 
našao uvijek jedan svećenik iz rapskog plemstva, a pastvu 

su proviđali dva najstarija člana iz kaptola (capitulum 
rurale) novaljske crkve. 

Osim svećenstva u pastvi bilo je na Rabu i dosta 
svećenika, koji su živjeli od djedovine t. j. imali su svoj 
patrimonium. Neki svećenici pučani bili su kapelani raz- 
nih pučkih bratstva ili bratovština. Od ovih su primali go- 
dišnji doprinos. 

Na Rabu je bilo i regularnog ili samostanskog sve- 
ćenstva: dvije opatije Benediktinaca, sv. Petar u Draži 
(in Valle) i sv. Stjepan u Postrani (in Postran). Negdje u 
prvoj polovici XIII. stoljeća nastanili su se na Rabu i Fra- 
njevci (Fratres Minores), kojima je (1287.) biskup Grgur 
de Hermolais dao samostan sv. Ivana Evanđeliste u gradu. 
U ovom samostanu su prije živjele opatice benediktinke. 
Sv. Andrija, samostan benediktinaka, sačuvao se do danas. 

Čini se, da na otoku Rabu nije nikada stanovništvo 
bilo tako brojno kao na izmaku XIV. stoljeća. Ovo po- 
množanje stanovništva ima se mnogo da pripiše provali 
Mongola ili Tatara, koja se zbila polovicom XIII. stoljeća. 
Za ove provale mnogo je hrvatskoga naroda pribjeglo na 
more i na otoke. Među patricijima rapskim bila je još u 
XVII. živa predaja, po kojoj su njihovi pređi za ove provale 
došli na Rab. Još više seje umnožalo stanovništvo na Rabu 
XIV. stoljeća radi blagostanja, koje je onda ovdje cvalo. 

Kolikogod je ovo pomnožano stanovništvo grada i 
otoka Raba bilo po porijetlu homogeno hrvatsko — osim 
nekih starijih grko-latinskih i mlađih talijanskih obitelji, 
koje su političke borbe iz Italije dognale na Rab — ipak 
ono nije ni jedinstveno mislilo ni jedinstveno živjelo. Prema 
položaju i životu rapsko se je stanovništvo već negdje 
od XIII. stoljeća dijelilo u dva reda: u patricije (nobiles) 
i pučane (populares). Negdje oko godine 1326. bio je već 
izveden prvi popis svih patricija, a od pučana samo onih, 
koji su imali pravo dolaziti na općinsko vijeće. Drugi popis 
ispravljen, bio je izveden (god. 1372.). 

Ovi popisi na pergamentu čuvali su se u posebnim 
kutijama (thechae) u rapskom santuariju sve negdje do 
polovice XIX. stoljeća. 

Rapski patriciji bili su svi ujedinjeni u tako zvanu 
općinu plemića (comunitas nobilium) i imali su na izmaku 
XIV. stoljeća svu vlast u svojim rukama. 

Pučani pak bili su okupljeni u raznim stručnim or- 
ganizacijama, bratovštinama (fraternitates , frateleae ), a 
preko njih u zajedničkom udruženju pučana (universitas 
populi). Svaka bratovština imala je svoga zaštitnika i njegov 
dan slavila osobitom svečanošću (sacra). Još je imala svoju 
crkvu ili svoj oltar, svoje pravilo (matricula) svoju hrvatsku 
kuću, svoj pečat, svoga kapelana, svoje starješinstvo (castal- 
dum, castaldiones), koje je upravljalo bratskom imovinom 
i čuvalo bratsku blagajnicu. Svako se je bratstvo bar 
jedan put godišnje sakupljalo na zboru (zgvori, zbori), da 
izabere novo starješinstvo. Među najstarijim bratovštinama 
na Rabu spominju se: Fraternitas'balistariorum (strijelaca), 
Fraternitas marinerium (mornara), Fraternitas calafato- 
rnm (brodogradilaca), Fraternitas aurificum (zlatara) Fra- 
ternitas fabrum ferrariorum, Fraternitas piscatorum (ri- 
bara) i Fraternitas battitorum (sv. Kristofora). Sve su ove 
bratovštine bile u gradu. U njima su bili udruženi građani 
po zanimanju. Još su postojale dvije bratovštine u gradu: 
bratovština plemića (Fraternitas s. Antonii Abatis seu Fra- 
trum nobilium) i veliko bratstvo kanonika i svećenstva 
(Fratalia magna Duodecim Fratrum). Spominje se i bra- 
tovština sv. Mihovila (Fraternitas s. Michaelis). I seljaci u 
pojedinim stranama na otoku bili su ujedinjeni u bratstvo: 
u Kamporu u Fratelia s. Eufemie, u Draži u Fratelia s. 
Petri etbeatae Mariae Virginis, u Loparu s. Mariae Eporii, 
u Kaploku (Mundanije) Fratelia s. Matliei da Caplaso, u 
Banjolu Fratelia s. Moriae Mandalenae, u Barbatu Frater- 
nitas s. Joannis de Loro. 

I zajedničko udruženje pučana imalo je svoje starje- 
šinstvo (Šindici populares). I ono je imalo svoju zajedničku 
blagajnicu i sastajalo se prema potrebi na skupštine, kojima 
su predsjedali sindaci. 

Od plemstva je jedan dio živio u gradu, a jedan dio 
van grada. Ono je posjedovalo najbolje zemlje na otoku, 
a usto je za mali najam (affictum) uživalo i općinske 

pašnjake. Plemstvo nije obrađivalo svoje zemlje, već je za 
njih radio seljak (bubulcus, bubulcius), komu su davali dio 
od priroda. Na općinskim pašnjacima, koje su oni imali 
unajmljene, pasla je njihova brojna stoka: ovaca , koza , 
svinja i goveda pod nadzorom njihovih pastira ( bravarii ) ) 
kojima je pripadao dio od prirasta stoke. 

Gradsko stanovništvo, u koliko nije pripadalo plemstvu, 
živjelo je od obrta, bavilo se je raznovrsnim zanatima, i 
od trgovine. Još se je bavilo ribolovom i mornarstvom. 
Rab je izvažao slami ribu (saladiae). Kod brodarstva se 
razlikuju tri vrste lađa: barca , cerupo i navis ili naviginm. 
Veće lađe, koje su plovile u Italiju morale su biti proviđene 
oružjem. Spominju se: štitovi (scuta), kacige (capellae sen 
cervelarii) i t. d. 

Vanjsko stanovništvo na otoku dijelilo se u slobodne 
i samostalne seljake , koji su radili na svojem zemljištu, i 
u najamnike , koji su radili na tuđoj zemlji. 

Iza stočarstva bilo je na otoku veoma napredno vino- 
gradarstvo i voćarstvo . Žita i sočiva nije na otoku dosta 
rodilo, tako da je općina na svoj račun dovažala iz Pulje 
(Appulia) i prodavala ga narodu uz umjerenu cijenu u 
For-tiku. 

Od obrta je cvalo : brodarstvo , zlatarstvo , kovaštvo , 
svilogojstvo , rezbarstvo , pečenje vapna i solarstvo. Općinske 
solane bile su: na Krapki, u Supetarskoj, u Kamporu (in 
Moron) i u Novalji. Ovom raznovrsnom privredom podiglo 
se na Rabu blagostanje osobito kod plemstva i građanstva, 
a kao posljedica ovog blagostanja, počelo se u bogatijim 
patricijskim i građanskim obiteljima osjećati želja za la- 
godnijim životom. Stare su se kuće pregrađivale, a nove 
su se gradile udobnije. Mnogo fino drveno pokućstvo spo- 
minje se u raznim ispravama kao: lijepo izrađeni kovčezi , 
čaše , vrčevi i t. d. Spominju se i skupocjene haljine iz svile 
protkane zlatnom žicom i lijepa veziva. 

I za siromahe i bolesnike se je skrbilo. Grad je Rab 
posjedovao dvije ubožnice , ubožnicu sv. Nikole (Hospitale 
s. Nicolae) uz crkvicu sv. Nikole u gradu i ubožnicu sv. 
Franje ili sv. Katarine na Komrčaru (in Comerzario). 

Uz materialno blagostanje podigla se u Rabu i du- 
ševna obrazovanost . Ovdje su svima prednjačili svećenici. 
U Rabu je uz stolnu crkvu postojala kaptolska škola za 
odgoj svećeničkog podmlatka. Ovom školom je upravljao 
kanonik zvan najprije skolastika a onda učitelj đaka (scho- 
lasticus , magister clericornm). Izvan je sumnje, da su slične 
škole imale i dvije benediktinske opatije sv. Petra u Draži 
i sv. Stjepana u Podstrani, a tako isto i Franjevci samo- 
stana sv. Ivana Evanđeliste u gradu, koji je bio sjelo ku- 
stodije (custodia Arbi , custos arbensis). Bit će, da su sve- 
ćenici na Rabu, kao i po drugim gradovima, odgajali i 



Četvrta emailovano pločica s križa kralja Kolomana. 


poučavali i drugu djecu, osobito onu patricijskih i građan- 
skih bogatih obitelji. Djevojčice iz bogatijih obitelji odgajale 
su se u samostanu sv. Andrije. 

Uz ove svećeničke i redovničke škole postojala je 
na Rabu i gradska ili općinska škola. U ispravama se više 
puta spominju: Upravitelj škole (Rector scholar um), Upra- 
vitelj gramatičkih nauka (Rector gramaticalium) i učitelj 
gramatike (magister gr amaticae), koji je primao plaću (sa- 
larium) iz općinske blagajnice, pripadao je dakle u općinske 
plaćenike (salariatis). 

Negdje oko godine (1308.) napisao je rapski biskup 
fra Juraj de Hermolais na latinskom jeziku legendu o sv. 
Kr isto foru (Miracula s . Christophori). 

U dva korala, što se čuvaju u sakristiji bivše rapske 
stolnice, koji se spominju još u XV. stoljeću, sačuvalo se 
nekoliko ustrižaka i neki cjeli listovi jednog starinskog 
staroslovenskog spisa na pergameni. 

Iz dobe općinske samouprave sačuvalo se u Rabu 
nekoliko lijepih ostataka ili umjetnina kao već spomenute 
bakrene pozlaćene pločice sa emailslikama i lijepi umjetnički 
moćnik sv. Kristofora . Ovo je radnja u srebru, koja, po 
nekojima, potječe iz XII., ali je vjerojatnije, da je iz XIV. 
stoljeća. Obe ove umjetnine čuvaju se u moćištu glavne 
crkve. U crkvi sv. Marije na oltaru u pobočnoj južnoj lađi 
nalazi se jedan nepotpun poliptih, slika talijanske škole 
iz XIV. stoljeća (400.). 

I u crkvi sv. Bernardina kod sv. Eufemije nalazi se 
jedna veoma lijepa bizantinska Madona iz XIII. stoljeća 
(1300'.). U samostanskoj biblioteci, među 5 korala, nalazi se 
jedan iz XIV. stoljeća sa divnim iluminiranim inicijalima. 

Ali najljepši ukras staroga Raba i ujedno najbolje 
svjedočanstvo nekadašnjeg njegovog blagostanja su nekoji 
građevni spomenici, koji su se do danas sačuvali kao: 
sv. Marija Velika ( s . Maria Major) bivša rapska stolnica, 
glavni zvonik , samostan i crkva sv. Andrije sa zvonikom , 
knežev dvor sa četverouglastom kulom i u Draži crkva 
sv. Petra uz porušenu staru opatiju. Ovi veličanstveni 
umjetnički spomenici podsjećaju nas na staru sredovječnu 
slobodnu općinu i na ono blagostanje, što je nekad na 
Rabu cvalo. 


RAB POD MLETAČKOM VLAŠĆU. 

Od 1409. do 1797. 

Mlečani postavljaju temelje svojoj vlasti u Dal- 
maciji. Mlečani su postavili temelj svojoj vlasti u Dalmaciji 
godine 1409. Najprije je pod njih spao grad Zadar s No- 
vimgradom, Vranom i otokom Pagom. Mlečani su ovaj 
zadnji posjed kralja Ladislava kupili za 100.000 zlatnika. 
Kad su na Rabu doznali za pogađanja između Mletaka i 
kralja Ladislava, zabrinuli su se za svoj posjed na otoku 
Pagu. Da bi ovaj svoj posjed spasili, odluči se većina op- 
ćinskih vijećnika na to, da se grad i otok sami i od svoje 
volje povrate pod mletačko vrhovništvo. Oni su mislili, da 
će im Mlečani i ovoga puta potvrditi stare povlastice, ali 
su se ljuto prevarili. 

Mletačka je republika (1409.) došla u Dalmaciju uvje- 
rena i sigurna, da je došao čas, da ju posvema sebi po- 
kori i da zavlada u njezinim gradovima i na otocima kao 
apsolutna gospodarica. Ovaj cilj lebdio je pred očima Mlč- 
čanima već od dobe prvih njihovih borba sa vladarima 
zemalja na istočnoj obali Jadranskoga mora. Oni su već 
onda znali, da će tek onda postati neograničeni gospodari 
na Jadranskom moru, kad sebi osiguraju trajnu i neome- 
đenu vlast u dalmatinskim gradovima. Oni su već onda 
sigurne luke, dobra sidrišta i mirne tjesnace u Dalmaciji 
smatrali kao most za prelaz na istok (Levante). Njima su 
dalmatinski gradovi već onda trebali kao oslon ekonomskog, 
a i političkog prodiranja u zemlje, koje su ovim gradovima 
stajale u zaleđu. Ali provesti ovaj konačni cilj svih svojih 
borba na Jadranskom moru, nije im bilo moguće sve do 
XV. stoljeća. 

Tek dakle nakon što su hrvatsko-ugarski vladari mo- 
rali, da svu svoju pažnju posvete obrani istočnih granica 
svojih državina, gdje je nakon bitke na Kosovu (15. juna 
1389.) prijetila vječita pogibelj od provale Turaka, Mleci su 
mogli, da ostvare svoje snove u Dalmaciji, i da zagospodare 
na Jadranskom moru, koje su rado nazivali mletačkim 
morem i svojim morem (gulfus veneticus , mare nostrum). 

Dobivši Mlečani u svoje ruke grad Zadar i sjeverne 
otoke, prva im je bila skrb, da u njima uvedu pouzdanu i 



Antipendij velikog oltara s. Kristofora u crkvi sv. Marije. 

sigurnu upravu. Već na 13. decembra 1409. pošalju u 
ove gradove svoje upravnike i svoje čete. Najprije su čete 
zauzele sve tvrđave i kule gradske i smjestile se ondje kao 
posada, a potom je knez-kapetan (conte e capitanio) uzeo 
svu vlast: upravnu, sudačku i vojničku u svoje ruke. 
S knezom poslala je duždeva vlada u svaki grad još i 
tajnika ili bilježnika. Ovaj je pomagao knezu kod uprave 
(cancellarius de civili) i u sudstvu ( cancellarins de praetorio). 
Iz Mletaka je bio poslan u svaki grad i blagajnik (came- 
rario ) camerlengo ) y koji je preuzeo u svoje ruke općinsku 

blagajnica (camera). Službu carinskih i poreznih činovnika 
obavljali su vojnici od posade. 

Ako se je u svim gradovima postupalo, kao i u Zadru, 
a to je vjerojatno, onda je svim knezovima bilo naređeno, 
da zaposjednu gradske arhive, koji su zajedno sa svim 
kopijama gradskih statuta bili poslani u Mletke. U Mlecima 
isključe iz pojedinih arhiva sve, što im je bilo nepoćudno, 
a pojedine statute preudese po svojoj volji. Ove novotarije 
novih gospodara gledali su i na Rabu i u drugim grado- 
vima uprepašteni, ali i nemoćni, da što poduzmu, čim bi 
spasili bar nešto od svoje stare općinske samouprave. 

Sigismund kralj ratuje za Dalmaciju. Međutim 
godine 1411. povede kralj Sigismund svoj prvi navalni rat 
na Mlečane za oslobođenje Dalmacije. Mlečani su ovaj rat 
predviđali, pa su se za nj dobro spremili. U svim gradovima, 
koji su bili u njihovoj vlasti bile su pojačane posade, a na 
moru krstarile su njihove galije pod zapovijednikom ili po- 
morskim kapetanom ( capetano culfi ) y koji je na brodovima 
imao i kopnenih četa. Za bolju sigurnost bili su također 
ili prognali ili zatočili sve nepoćudne građane u svojim 
dalmatinskim gradovima. Ovako spremni odole Mlečani 
prvoj navali kralja Sigismunda i prinude ga na primirje 
od 5 godina. 

Nakon petogodišnjeg primirja dođe između kralja Si- 
gismunda i republike do ponovnog rata. Ovaj rat započeli 
su prvi Mlečani, da preteku Sigismunda. Za ovog rata bio 
je vrhovni zapovijednik mletačkoga brodovlja u Dalmaciji 
Petar Lauredano. Njemu je bilo naređeno od mletačkoga 
vijeća, da se na svom putu u Dalmaciju svrati i u Cres, 
Osor, Rab, Pag i Zadar i da ondje sakupi novih četa i da 
pokupi sve raspoložive lađe te ih oboružane povede sobom. 
U ovom drugom ratu bio je kralj Sigismund još nesretniji 
nego u prvom. Kad je prestao ratovati (1420.), Mlečani su 
imali u svojim rukama na kopnu uz Zadar i Šibenik, još 
gradove Spljet, Trogir i Kotor, a od otoka uz sjeverne još 
i južne: Brač, Hvar, Vis i Korčulu. Čim je prestalo ratovanje, 
za kojeg se jedino grad Trogir junački opirao Mlečanima, 
Mlečani se požure, da i u novo stečenim gradovima urede 

svoju upravu, i tako postanu potpuni gospodari svih starih 
dalmatinskih gradova i otoka, za kojima su toliko hljepili. 

Kralj Sigismund nije ni nakon svog drugog nesretnog 
rata prestao da misli na Dalmaciju. Na njegovom dvoru 
živjeli su jnnogi odlični Dalmatinci, među kojima i biskup 
trogirski Simun de Dominis Rabljanin. Putem ovih dal- 
matinskih bjegunaca, a još više preko svojih vjernih Du- 
brovčana, čiji poslanici dolazili su često na njegov dvor, 
Sigismund je znao za nezadovoljstvo, koje je vladalo u 
dalmatinskim gradovima, kao i za borbe između patricija 
i pučana. 

Ali i u Mlecima bili su dobro upućeni u sve, što se 
radilo na Sigismundovu dvoru. Najviše su se bili zabrinuli, 
kad su doznali, da kralj Sigismund u Hrvatskoj i Ugarskoj 
provađa neko novo vojno uređenje (razdioba zemlje na 
bandorije) proti vanjskim neprijateljima, i kad su čuli, da 
je jedan vojnički banderij baš naperen proti njima. Da ne 
budu iznenađeni poduzmu i ovoga puta u svim svojim gra- 
dovima i na otocima u cijeloj Dalmaciji opsežne mjere op- 
reznosti. Jedne mjere išle su zatim da ublaže nezadovoljstvo 
pučanstva osobito plemića, koji su veoma teško snosili to, 
što su bili lišeni svojih povlastica i svakog upliva na upravu 
svoje općine. Druge mjere bile su poduzete za to, da u 
slučaju rata ili navale budu pripravni. 

Ovom prigodom izdade dužd i njegovo vijeće poje- 
dinim gradovima u Dalmaciji posebne dukale, duždevska 
pisma. I grad Rab dobije više takovih pisma. U jednom 
od ovih pisma bude uspostavljeno dokinuto općinsko vijeće 
i bude mu dano pravo, da može u Mletke pošiljati svoje 
poslanike (nuntios, oratores, ambasciatores). Putem ovih 
poslanika vijeće plemića rapskih (consilium nobilinm) pod- 
nosilo je svoje prestavke na odobrenje vijeću umoljenih 
( consilio rogatorum) u Mlecima. Drugim jednim pismom 
.bude smanjena najamnina na općinska pašišta i olakšano 
isplaćivanje zaostalog duga za ista. Opet jednom novom 
dukalom bude Rabljanima dozvoljeno trgovati sa Senjem 
i drugim gradovima van mletačke države. Jedan od rap- 
skih plemića bio je postavljen kao nadzornik nad solinama 

i spremištima soli (scontro del sal), a drugi kao nadzornik 
nad općinskom blagajnom (scontro di camera). Iz Mletaka 
također narede knezu u Rabu, da plaća redovito iz op- 
ćinske blagajne činovnike, među kojima i svoga tajnika, 
koji neka u naprijeda izdaje potrebite prepiše raznih spisa 
strankama besplatno. Bude mu također naređeno, da una- 



Kula Galjovda. 


prijed svake godine izplaćuje rapskom kaptolu iz općinske 
blagajnice 72 solida, za pjevanje od starine običajnih po- 
hvala (laudes). 

Ovakovim odredbama nastojali su iz Mletaka da pri- 
mire i bar donekle zadovolje plemstvo na Rabu. Slične 
dukale bile su dakako izdane i drugim dalmatinskim gra- 
dovima. Ovo popuštanje Mlečana imalo je bez sumnje 
uspjeha. Kod plemstva počela je popuštati napetost, ali 
znakova pravog zadovoljstva nije se opažalo, zato su iz 

Mletaka poduzeli u Dalmaciji i neke mjere sigurnosti. Za 
Rab naredili su poreznim i carinskim činovnicima da na- 
stoje oko toga, da pripriječe kriomčarenje (contrabandi), od 
kojih općinska blagajnica trpi silnu štetu. Onda naredili 
su knezu da od pritička općinske blagajnice izdaje svake 
godine stalni iznos za popravak gradskih zidova. Naredili 
su još, da se na ulazu u luku zamjeni stari zaštitni lanac 
(catena per U ponto) sa novim. 

Kraj svih ovih mjera sigurnosti, u Mlecima su znali, 
da im još Dalmacija nije potpuno sigurna. Najviše im je 
briga zadavalo to, što su radi svoga popuštanja plemstvu, 
silno ojadili pučane, koji su im sad postali još više pogi- 
beljni nego prije plemstvo. Uznemirivalo ih je i to, što su 
znali, da se na dvoru u Budimu, puno računa na nezado- 
voljstvo u dalmatinskim gradovima, i što se ondje i nakon 
smrti kralja Sigismunda još uvijek puno mislilo na oslo- 
bođenje Dalmacije. Osobito je za kralja Vladislava Vor- 
nenčika moćni i uplivni biskup velikovaradinski Ivan de 
Dominis , rodom Rabljanin, trudio se oko toga, da kralja 
navede na rat s Mlečanima. 

Kuga na Rabu. Međutim se godine 1449. pojavi na 
Rabu kuga , koja pomori više od dvije trećine stanovništva. 
Mnoge obitelji patricijske i pučanske ovom su prigodom 
izumrle i jedan dio kuća u gradu i vanka ostao je pust 
i prazan, bez stanova. Najviše je stradao najstariji dio 
grada na Kaldancn (in Candamzio f in Caldantio ) in Cal - 
danzo), gdje se je pošasna bolest pojavila i najstrašnije 
harala. Zlo je bilo još gore, kad se je strašna pošast (1456.) 
ponovila. Narod je bio zapao u pravi očaj. Neki od plem- 
stva, građana i svećenstva, među kojima i većina kano- 
nika, da bi se uklonili pogibelji, ostave grad i otok, i po- 
vrate se natrag tek, kad je pošast prestala da hara. Nakon 
ove ponovljene nesreće grad i otok Rab bio je gotovo 
opustio. I borbe između patricija i pučana bilo je nestalo. 
Patriciji i pučani skupa su propadali, jer je na otoku falilo 
čilih i zdravih radnih sila. Osobito je bilo zdvojno stanje 
pučana. Da bi se njihovo stanje bar donekle popravilo, 
dozvole im iz Mletaka još godine 1450., da unaprijed drže 

dva svoja posebna odvjetnika (advocatores), koji će na 
sudu štititi njihove interese i pravice. Još narede (1451.) 
svomu knezu na Rabu, da sva općinska pašišta podijeli 
na tri jednaka dijela od kojih jedan davati će se unaprijed 
u najam pučanima. 

Provale Turaka u Hrvatsku i selidba hrvatskog 
naroda na primorje i na otoke. Međutim je god. 1453. 
bio pao u turske ruke Carigrad, a za njim (1463.) došao 
red i na Bosnu. Ova dva gubitka veoma su se bolno doj- 
mila čitavoga kršćanstva, a najviše Hrvatske i Ugarske, 
koje su padom Bosne ostale izložene neprestanim tur- 
skim provalama. 

I u Mlecima su bili zabrinuti za svoje posjede u Dal- 
maciji; i zato su u svim svojim gradovima dali popraviti 
i pojačati gradske zidove i tornjeve. Tako isto pojačali su 
u njima i gradske posade. U rat s Turcima ipak nijesu 
htjeli da zagaze ni onda, kad ih je na nj pozivao Pijo II. 
papa. Oni nijesu htjeli, da ratuju s Turcima, jer su znali, 
da tako, ako i indirektno, pomažu Matiju Korvina , hr- 
vatsko-ugarskoga kralja, koji je, kao i kralj Sigismund, 
uvijek mislio na to, kako bi oslobodio dalmatinske gra- 
dove. Njima je dakle bilo preče osigurati sebi nepravom 
stečeni posjed u Dalmaciji, nego pomoći kralja Matiju u 
borbi za interese čitavog kršćanstva, s kojima su se po- 
krivali i interesi čitave zapadne Europe i njezine kulture 
ili prosvjete. 

Jedino što su Mlečani učinili za tužni hrvatski narod 
u ono nevaljano doba, kad su po njegovim zemljama ha- 
račili nesmiljeni Turci, bilo je to, da mu nijesu prečili, da 
se na svom bijegu zakloni u gradove i na otocima, koji 
su oni držali u svojoj vlasti. 

I otok Rab dao je u ono doba zaklonište mnogim 
bjeguncima. Na njemu je i onako nakon kuge (1449. i 
1456.) bilo ostalo samo malo stanovništva, K tomu je ovo 
od pošasti pošteđeno stanovništvo nešto od straha, nešto 
od žalosti i tuge, a nešto i od prepaćenih nevolja, bilo 
tako shrvano, da se po njemu nije moglo da nada nika- 
kvom obnovljenju. Rabljani su zato objeručke primili na 

otok nove doseljenike, a ni mletačka uprava nije im činila 
nikakvih poteškoća. Dapače je u Mlecima izposlovala za 
njih razne povlastice, među kojima oprost od općinskih 
poreza i raznih tereta, koje je snosilo domaće stanovništvo. 
Najveći dio doseljenika ili bjegunaca, što je kroz ono doba 
došao na otok Rab, pripadao je nižim slojevima. Rabljani 
su ih kao dobru radnu silu naselili na svojim zemljištima 
i dali su im na obrađivanje svoje zemlje, koje su već 
dugo stale na ugaru, zapuštene i neobrađene. Samo ma- 
njem dijelu bjegunaca bilo je dozvoljeno, da se nastani u 
gradu, dok se u varošu (in borgo) nikomu nije dozvolja- 
valo da gradi kuću i da se nastani. Prema nekim nesi- 
gurnim vještima, čini se, da su htjeli i neki bosanski i 
hrvatski plemići, da se nasele na otoku Rabu, ali su s ne- 
predviđenih prije okolnosti, kašnje od te namisli odustali. 
Od ovog plemstva kao da se je jedina Mande Budrišić 
od knezova Žirova u Lici snašla i obikla na Rabu. Kao 
udovica i bogata gospođa utemeljila je (1493.) sa još nekim 
drugim plemenitim gospođama samostan sv. Antuna opata 
u gradu Rabu na Kaldancu. Po smrti prema svojoj opo- 
ruci bila je zakopana u crkvi sv. Bernardina kod sv. Eu- 
femije u krasnom sarkofagu, koga je sama još za života 
dala isklesati. Prema sigurnim podatcima boravio je neko 
vrijeme na otoku Rabu, i bio gostom patricijske obitelji 
Crnotta jedan član od kuće Vnkčić-Kosača herceg sv .Save. 
A prema jednoj predaji zaustavila se neko vrijeme na Rabu 
i kraljica bosanska Katarina sa svojom dvorskom svitom. 
Iz Raba preko Jakina pošla je u Rim, gdje je živjela do 
svoje smrti (1478.). 

Dalmatinski gradovi se nadaju skoro u svoje 
oslobođenje. Kroz cijelo XV. stoljeće Mlečani su se uvijek 
osjećali veoma nesigurnima u svojim posjedima u Dal- 
maciji. Njihovu policajsku i uhodarsku vladavinu, pod kojom 
je u dalmatinskim gradovima sve više propadalo blago- 
stanje, mrzili su jednako i plemići i pučani. I zato su i 
jedni i drugi samo čekali, da ih neko oslobodi od njihovih 
tlačitelja. Ali njihova su očekivanja kroz cijelo XV. stoljeće 
ostala samo pusta nada. U ropstvu, pod nesnosnom mletač- 

kom vladavinom dočekali su i XVI. stoljeće. Prve godine 
ovog stoljeća obećavale su im s nekom sigurnošću ostva- 
renje njihova sna, njihovih želja, njihovih nada. Mlečani 
su radi svoje osvajalačke i trgovačke politike, kao i radi 



Sarkofag Mande Budrisić u Klaustru sv. Eufemije. 


nekog potajnog šurovanja s Turskom na početku XVI. 
stoljeća bili izazvali proti sebe sve poglavite onodobne dr- 
žave u zapadnoj Europi. Ove da zaštite svoje interese, 
okupe se (1508.) u tako zvanu kambrejskn ligu i navjeste 
mletačkoj republici rat. U ligi su bili: rimski papa Julije II., 
kralj francuski Ljudevit XII., car njemački Maksimiljan I. 

i kralj španjolski Ferdinand Katolički. Ovi pozovu u ligu 
ili savez i hrvatsko-ugarskoga kralja Vladislava II. Jage- 
lovića, koji se odazove njihovom pozivu, nakon što su mu 
osigurali povratak Dalmacije, koju su Mlečani varkom i 
nepravo pod sebe spravili i proti volji naroda u svojoj 
vlasti držali. 

U ono doba zauzimao se za Dalmaciju, po Mleča- 
nima zavojačenu najviše prepošt stolnobiogradski, a kasniji 
ban hrvatski i vesprimski biskup Petar Berislavić rodom 
Trogiranin. On je putem svojih znanaca i rođaka u Tro- 
giru i ostaloj Dalmaciji bio dobro upućen u sve, što se 
zbivalo u dalmatinskim gradovima. Njemu je bilo poznato 
nezadovoljstvo pojedinih slojeva. On je znao kako ovi, 
nekad cvatući gradovi, pod mletačkom upravom propadaju 
i kako im prijeti posvemašnje osiromašenje. On je također 
bio uvjeren, da će ovi gradovi, koji su samo iz neke poli- 
tičke nužde priznavali ili bolje trpili mletačku vlast, sami 
otjerati mletačke posade i mletačke upravnike, čim ih neko 
podupre i obeća im svoju zaštitu i vrhovništvo. 

Ulaz kralja Vladislava u kambrejsku ligu dočekali su 
dakle dalmatinski gradovi puni najboljih nada u svoje skoro 
oslobođenje. Da je Dalmacija i ovoga puta ostala preva- 
rena u svojim nadama, tomu je mnogo bilo krivo razvr- 
gnuće kambrejske lige. Još više bila je tomu kriva, Mlecima 
sklona stranka na dvoru kralja Vladislava. Ovu stranku 
vodio je moćni nadbiskup i kancelar kraljevstva Toma 
Bakač-Erdddy. Uz nju je pristajao i krbavski knez Ivan 
Karlović, koji je nagovoren od mletačkoga poslanika Petra 
Pasqualiga odbio ponuđeno mu vojvodstvo za oslobođenje 
Dalmacije. 

Za svoga ratovanja sa kambrajskom ligom Mlečani 
su uzimali vojnike i u Dalmaciji. Na otocima Krku, Cresu 
i Rabu oboruža (26. maja 1508.) Ivan Navagier kapetan 
mletačke mornarice 1500 ljudi, te ih pošalje s drugim če- 
tama pod Rijeku, koja je skupa s gradom Trsatom bila 
u rukama cara Maksimilijana. Oboružane otočane vodio je 
ovom prilikom rapski plemić Jeronimo Cernotta , kojemu 
su Mlečani, nakon zauzeća Trsata, povjerili upravu ovoga 

grada. Ovaj Cernotta kao kapetan rapske galije (sopra- 
comito di galera) odlikovao se je i pred Kotorom, koga je 


Gradska loža sa crkvicom sv. Nikole. 

oslobodio od opsade skadarskog sandžaka. Kao hodočasnik 
u Loretu darovao je onom svetištu jednu škropionicu (pila 
d’acqua santa) izrađenu iz rapskog mandolata. Ova škro- 

pionica nalazi se još i danas u crkvi u Loretu. Na njoj 
je uklesan grb obitelji Cernotta sa vitezom putnikom (Pelle- 
grino) i čita se ovaj natpis: Hievonymus Cernotta Eques 
Arben. 

Turci provaljuju u Hrvatsku. Međutim Turci stanu 
ponovno provaljivati u Hrvatsku. U ovim ponovljenim bor- 
bama izgubi život i ban i biskup Petar Berislavić, koji je 
uvijek mislio na to, da ovaj rodni grad i ostale dalmatinske 
gradove oslobodi od Mlečana i povrati hrvatskom kraljev- 
stvu. Smrt bana Berislavića bio je veliki gubitak za Hrvate. 
Po njegovoj smrti Turci su sve češće provaljivali u Hr- 
vatsku, a narod neimajući vođe bježao je i selio se na 
sve strane. Usto dođe i do bitke na Muhačkom polju (1 526. *. 
Na bijegu iza nesretne bitke izgubi život i kralj Ljudevit II., 
čijom smrću ostade hrvatsko-ugarsko prijestolje ispražnjeno. 

Za ovih borba došli su Turcima u ruke gradovi i 
tvrdinje Beograd i Šabac na istoku, a na zapadu sva Lika 
i Krbava i Podgorje ispod Velebita s Karlobagom. Onda 
Knin, Skradin i jaka Ostrovica u Bukovici. Godine 1527. 
zauzmu Turci i grad Obrovac na Zrmanji. 

Ovim novim uspjesima Turci se primaknu mletačkom 
posjedu u Dalmaciji. Ova blizina Turaka silno je zabrinula 
dužda i njegovo vijeće u Mlecima. Da ne bude iznenađenja, 
morale su se u svim gradovima poduzeti neke nove mjere 
za obranu i sigurnost. Bude dakle u pojedinim gradovima 
uređena neka vrst narodne straže (excubiae, gvardie , excu- 
biae nocturnae , gvardie notturne). % 

^ na Rabu bila je zavedena ovakova straža (1516.). 
Prema odredbama iz Mletaka bili su slobodni od službe 
u ovoj straži svi plemići i svi pridošlice ( forenses , fore- 
stieri). Straža je imala svoje sijelo u općinskoj lozi (in 
logia communi). Odredi njezini morali su više puta u noći 
obilaziti po zidinama gradskim i stražiti na gradskim vra- 
tima. Radi ovog novog tereta, kojim su bile opterećene 
samo stare pučanske rapske obitelji, pučani su se po svojim 
sindicima najprije potužili u Mlecima. Ali kad njihove molbe 
ondje nijesu bile uvažene, stali su se buniti proti mletačkoj 
upravi u svojim pučkim skupštinama (nelle congreghe). Knez 

ili upravnik grada i otoka Raba i njegovog okružja, da se 
oslobodi njihovih javnih navala pod lozom (sub logia), gdje 
su se sastajale pučke skupštine, kojima je morao prisu- 
stvovati i sam knez sa svojim tajnikom, zabrani im držati 
skupštine. Našto se pučani proti kneževoj zabrani po svojim 
poslanicima uteku duždu i njegovom vijeću. Iz Mletaka im 
(1530.) bude dozvoljeno, da se mogu i unaprijed sastajati 
na skupštinu, ali samo jedanput u godini, i to na sv. 
Mihovila 29. septembra (nisi semel tantum in fešto Sti. 
Michaelis in mense septembrio). 

Međutim je još veća pogibelj zaprijetila mletačkim 
posjedima u Dalmaciji, kad je turski sultan Sulejman 1537. 
navjestio rat mletačkoj republici, jer nije htjela, da pomaže 
francuskoga kralja njegovoga saveznika proti njemačkom 
caru. Radi navještenja ovog rata bili su u Mlecima silno 
zabrinuti. Da bi dobili što više vojnika i mornara (galiota) 
oglase u svim svojim posjedima opću obveznu vojnu službu , 
od koje su bili oslobođeni jedino sinovi plemića. 

Nove naredbe o općoj vojnoj obvezanosti i o oružanju 
galija (circa triremes armandas) bile su proglašene i na 
Rabu, ali izazovu silno ogorčenje i nezadovoljstvo među 
građanima i pučanima uopće. Pučani su odmah poslali 
svoje poslanike (nuntios, oratores): Mateja de Marinellis y 
Krsta Pincin i Jurja Segotta u Mletke s naredbom, da 
zamole dužda i njegovo vijeće, da se ovaj novi teret ili 
odstrani ili pak protegne i na plemiće. Utok pučkih po- 
slanika bude u Mlecima odbiven. Našto se pučani još više 
razdraže i podignu (1539.) otvorenu bunu proti mletačkoj 
upravi na otoku. Da se buna umiri i spriječi dalnje bunjenje 
naroda (tumulti popolari), izda dužd Petar Laudo posebnu 
dukalu, duždevsko pismo, u kojemu se naređuje rapskom 
knezu Framt Donato, neka na cijelom otoku proti bun- 
džijama (contra populares addunatos se in secta) zavede 
oštre mjere kao: smrt na vješalima (pena della forca) i 
zapljenu dobara (confiscazione di tutti i beni). 

Rek bi, da su se i u drugim dalmatinskim gradovima 
zbivale slične stvari kao i na Rabu. Ali ove oštre mjere 
malo su pomagale Mlečanima. Narod, koga su oni kroz sto 

godina svoje vladavine i materijalno i moralno uništili, 
mrzio ih je iz dna duše i bio je spreman na sve, pa se je 
zbilja] i moglo bojati svega. 

Mnogi su od dalmatinskih pučana, a i plemića podanika 
mletačkih u ovo doba ostavili svoj rodni grad i pribjegli u 
Senj, gdje kao pridošlice (venturini) uđu u uskočke čete. 

Mleci su i ovaj put na svoju sreću brzo uvidjeli, kamo 
bi ih ovakove mjere mogle da dovedu. Zato pošalju u 
Dalmaciju svoje sudce istražitelje (sindicos Dalmatiae), koji 
su dobili naredbu, da dokinu sve izvanredne mjere, i da 
nastoje umiriti narod. Ovi izaslanici duždeve vlade dođu i 
na Rab, gdje izdadu posebno pismo, u kojem su naredili, 
da se u gradu i na otoku zavede stari red. U istom pismu 
bilo je naređeno i to, da knez i njegovi nasljednici u bu- 
duće moraju, da vladaju gradom i otokom po njegovom 
statutu i običajima i da poštuju njegove povlastice. Ovim 
popuštanjem od svoje strahovlade Mlečani su dosta po- 
pravili položaj i napeto stanje u Dalmaciji, ali zadovoljstva 
nije ovdje ni unaprijed bilo. 

Borbe s Uskocima. Nakon katastrofe na Muhačkom 
polju i nakon prijeke smrti Ljudevita II. sastanu se hrvatski 
staleži u gradu Cetinu i 1. januara 1527. izaberu sasvim slo- 
bodno i bez ičijega utjecaja hrvatskim kraljem Ferdinanda 
Habsburgovca, kralja češkoga i nadvojvodu austrijskoga. 
Novi kralj se je obvezao prije izbora staležima, da će 
braniti sebi povjerenu kraljevinu i da će štititi njezina prava 
i čuvati njezine povlastice. 

Cetinski izbor smatrali su onodobni hrvatski staleži 
i vas hrvatski narod velikom srećom za svoju kraljevinu. 
Oni su se od novoizabranoga kralja i njegovih nasljednika 
mnogočemu nadali. Nadasve su držali, da će on biti tako 
jak, da zaustavi napredovanje Turaka, i da će tako u pre- 
ostalom dijelu slobodnoga hrvatskoga kraljevstva zavladati 
sigurnost i toliko željkovani mir. Zatim su se još nadali, 
da će im novi kralj ili njegovi nasljednici povratiti stje- 
šnjenoj kraljevini otete zemlje i gradove i uspostaviti njezine 
stare prostrane granice. Ali sve ove njihove nade ostadoše 
puste. Ferdinand i njegovi nasljednici malo su marili za 

svoje obveze, i hrvatski narod i njegovi staleži morali su 
i nakon cetinskoga sabora, kao i prije, snositi većim dijelom 
sami sve terete besprestanog pograničkog rata s Turcima. 

Kroz ovo razdoblje nakon cetinskoga izbora pojavile 
su se u nekim pograničkim mjestima napram, po Turcima 
zaposjednutim zemljama, zasebne osvetničke uskočke čete. 

Ove su čete sačinjavali Uskoci t. j. pribjeglice iz od 
Turaka osvojenih zemalja, a osobito bjegunci iz Bosne i 



Stara lađa pod gradskim zidinama. 


Hercegovine. Iz ovih zemalja pobjegao je dio pučanstva, 
koji nije htio, da se pokori Turcima, i nađe utočište u 
Slavoniji i Hrvatskoj. Jake skupine ovih Uskoka bile su 
se nastanile i u dalmatinskoj Hrvatskoj u okolici grada 
Klisa , a još jače u senjskoj kapetaniji t. j. u zemlji između 
rijeke Zrmanje kod Obrovca i Riječine kod Trsata. Sva 
uskočka naselenja bila su vojnički uređena. Što je bilo 
kadro, da nosi oružje, bilo je ubrojeno u jednu četu. Če- 
tama su bili na glavi vojvode. Ove čete osvetnice: „Pravde 

božje ljuti osvetnici", vodile su vječiti mali rat (četovanje) 
s Turcima, koji su ih se silno bojali. S Mlečanima su is- 
početka ove čete živjele u miru/ dapače su ih Mlečani 
mnogo puta na različite načine pomagali u njihovim bor- 
bama s Turcima. Ove dobre odnošaje s Uskocima poremete 
sami Mlečani, kad su s Turcima napravili savez. Nevjera 
Mlečana prisilila je Uskoke, da prošire svoju borbu ili mali 
rat i proti vjerolomnih Mlečana. Prvi sukobi između Uskoka 
i Mlečana padaju negdje u polovicu XVI. stoljeća. Već za 
ovih prvih sukoba pokazaše se Uskoci jednako dobri i 
neustrašivi mornari, kako što su bili hrabri i dobri vojnici. 
Njihove lake lađe plovile su bez straha od laguna mletačkih 
do Kotora i zadavale su teškog jada mletačkim galijama. 

Borbe Uskoka s Mlečanima postale su još ljuće otkad 
su njihove četničke družine bile pojačane novim pribje- 
glicama iz mletačke Dalmacije. Ovi pribjeglice poznati pod 
imenom Venturini bili su ostavili svoje rodne gradove, jer 
nijesu mogli, da podnose mletačku samosilu. Mnogo ovakovih 
Venturina bilo je pribjeglo k Uskocima u Senj nakon po- 
raza Uskoka, Poljičana i Dalmatinaca pod Klisom (1596 ). 
Ovaj poraz, u kojemu je pao i biskup senjski Antun de 
Dominis Rabljanin sa nekim svojim kanonicima skrivili su 
Mlečani. Oni su bili zabranili svojim dalmatinskim poda- 
nicima, da se bore na strani kršćana. Nakon ovog poraza 
Uskoci skupa s Venturinima bili su razvili strašno četovanje 
na moru, tako te je na Jadranskom moru bilo nestalo za 
mletačke galije svake sigurnosti. Mlečani poduzmu sve 
moguće, da umanje pogibelj od Uskoka. Najprije podignu 
na otočiću sv. Marka između otoka Krka i kopna kod 
Kraljevice i na rtu Ljuba na ulazu u kanal između Paga 
i dalmatinskoga kopna jake utvrde, u kojima smjeste po- 
sade; onda urede na otočiću Iloviku kod Lošinja (s. Pietro 
de Nembi) posebnu postaju za galije i odrede za iste po- 
sebnoga zapovij ednika (capitanio contro Usckochi). God. 1615. 
dođe između Uskoka i Mlečana do pravog rata: uskočki 
rat , koji je trajao do god. 1617. Ovaj rat bio je zaključen 
mirom u Madridu između Ferdinanda Habsburgovca i Mle- 
čana. Prema utanačenjima u ovom miru Uskoci su bili iz 

Senja i primorja preseljeni u nutrinu zemlje, oko Otočca 
i u Žumberku , gdje su se njihovi unuci izgubili između 
ostalog stanovništva. 

Za uskočkog ratovanja s Mlečanima stradale su naj- 
više mletačke galije. Ove su Uskoci posvuda proganjali i 
plijenili. Tako su na pr. (1597.) kod rta Promontora u Istri 
zarobili jednu mletačku lađu, na kojoj se je vozio, na po- 
vratku iz Mletaka za Rab rapski biskup Paskval Patavin 
( Patavinus ). Samo su nuzgredno Uskoci navaljivali i na 
gradove u Dalmaciji i Istri. Od mletačkih posjeda u Dal- 
maciji stradao je mnogo i otok Rab. On je bio prvi na 
udaru. Pošto je Rab bio jako izvrgnut napadajima Uskoka, 
Mlečani su još (1555.) na njemu zaveli neke izvanredne 
straže (gvardie est raor dinar ie). Ove straže bile su uređene 
od plemića i pučana. Za ovu stražu morali su pučani dati 
dvije trećine ljudi, a plemići jednu trećinu. Još su naredili 
iz Mletaka svomu knezu na Rabu, da dade iz općinske 
blagajnice 100 zlatnika za popravak gradskih zidina, na- 
dasve kod samostana sv. Andrije. Također su još poslali 
na Rab jednu oboružanu državnu galiju , koja je redovito 
stacionirala u Loparu. I rapska galija morala je biti uvijek 
opremljena, oboružana i proviđena posadom. Posadne rapske 
galije sačinjavali su domaći pučani, a zapovijedao je njima 
jedan domaći plemić kao kapetan (sopracomito). Kraj svih 
ovih mjera sigurnosti otok Rab je još uvijek mnogo trpio 
od Uskoka, tako, da je općina rapska bila prinuždena, da 
dobivši dopust iz Mletaka, pošalje jednog svoga poslanika 
u Senj, da se prituži kod kapetanskog sudišta. 

Kad su Mlečani zagazili u rat s Uskocima, oni se 
nijesu na njih bacili samo svojim jakim brodovljem i dobro 
oboružanim četama, već i svojim klevetama. Putem svoje 
prepredene diplomacije oni su cijelom onda poznatom svijetu 
prikazali Uskoke kao narod okaljan najogavnijim zlodjelima. 
Više ovom ogavnom rabotom klevetnika, nego oružjem 
dobili su rat i skinuli za uvijek s vrata Uskoke, koji su 
im bili ugrozili posjed u Dalmaciji i slobodnu plovidbu po 
Jadranskom moru. 

Ponovne borbe s Turcima. Za velikoga cara Su- 
lejmana 11. (1520. — 1566.) postigne tursko ili osmanlijsko 
carstvo najveći opseg. Za ratova, što ih je ovaj veliki car 
vodio pripali su Turskoj: u Africi Tripolis, Tunis i Algir ; 
u Aziji Jemen , Georgija i Bagdad; a u Evropi poluotok 
Moreja , stari Peloponez i grčki arhipelag. Moldavska i 



Pogled na grad Rab i okolicu sa crkvice sv. Ilije. 


Erdelj postali su tributarne kneževine pod narodnim kne- 
zovima. 

I nasljednici Sulejmanovi imali su neke uspjehe u 
ratovima, što su ih vodili. Tako su na pr. vodili s uspjehom 
ciparski rat (1569.— 1573.) i hretski ili kandijski (1646. do 
1669.) s mletačkom republikom. Za ovih ratova ratovalo 
se i u Dalmaciji. Za ciparskoga rata stradale su na kopnu 
osobito okolica i područja gradova Zadra i Šibenika. Onuda 

su haračile čete ličkog i kninskog sandžaka. Na moru su 
stradali najviše južni otoci: Korčula , Hvar, Vis i Brač. 
Onuda su krstarili brodovi algirsko-tuniškog i tripolitanskih 
beglerbega. Ali od turskih provala nijesu bili sigurni ni 
sjeverni otoci. I na Rabu su se jako bojali turskih provala. 
Zato su najprije dali popraviti gradske bedeme i gradska 
vrata. A onda su molili u Mlecima, da bi i ovamo poslali 
odrede plaćeničkih četa. I zbilja negdje koncem mjeseca 
augusta 1570. dođu na Rab mletačko-talijanske čete pod 
zapovijedništvom nekog Bolognina. Ovaj na ponovnu molbu 
plemenite općine rapske ostao je na otoku sve negdje do 
pod konac godine 1571. Međutim papa Pije V., španjolski 
kralj Filip II., Mleci i Genova i još neke druge manje dr- 
žavice sklope međusobni savez proti Turcima. Rat se vodio 
samo na moru. Kad se je s\^e brodovlje saveznika sakupilo 
i našlo pod zapovjedništvom vrlog zapovijednika DonJeana 
d y Austria f potuče kod Lepanta (6. oktobra 1571.) mnogo 
jače tursko brodovlje. U pomorskoj bitci kod Lepanta su- 
djelovala je, uz ostale galije dalmatinske, i rapska galija 
(triremis). Na njoj je bio zapovijednik Šimun de Dominis. 
Nakon turskog poraza kod Lepanta tursko brodovlje ostavi 
Jadransko more. Mirom sklopljenim godine 1573. između 
Turske i mletačke republike bude zaključen ciparski rat, 
nakon kojega ostane u rukama mletačke republike, od nekad 
prostranih istočnih posjeda, još samo Kreta. 

Radi Krete zaplete se godine 1646. mletačka republika 
s Turskom u novi rat, t. z. kretski rat. I za ovog rata, 
koji je trajao do (1669.) ratovalo se ponovno u Dalmaciji, ali 
s puno više sreće. I Rab je morao, da ponovno oboruža i 
providi posadom jednu galiju, koja je s drugim galijama 
dalmatinskim pošla pod Kretu. Prema jednoj odredbi mle- 
tačkog vijeća (1634.) posada galije morala je biti sastavljena 
od neženjenih i oženjenih pučana. U ovom ratu Mlečani 
izgube Kretu, koju osim tri primorska grada zaposjednu 
Turci. U Dalmaciji je republika sretnije ratovala. Najviše 
pomoću narodnih ustaških i plačeničkih hrvatskih i srpskih 
četa osvojila je ovdje i neke nove krajeve. 


* 

Međutim dođe opet do jednog novog saveza proti 
Turaka. U ovom novom savezu našla se je: Austrija, 
Mleci, papa, Poljska, Rusija i Malta. Rat što su ga sa- 
veznici započeli (1683.), a zaključili mirom u Karlovcima 
(1699.), povrati Mlecima poluotok Moreju u Grčkoj. I u 
Dalmaciji dobije republika tri nova kotara Knin, Sinj i 
Vrgorac. Za uspjehe, što su ih imali Mleci kroz ovaj rat 
u Dalmaciji, morali su i ovoga puta biti harni hrabrim 
ustaškim i plaćeničkim domaćim četama. U redovima ovih 
četa borili su se i mnogi sinovi plemićkih starih dalma- 
tinskih obitelji. Od rapskog plemstva spominje se Jerolim 
Žaro. Ovaj je bio zapovijednik (governatore) plaćeničkih 
četa u Trogiru. Zastava (palio), pod kojom je sa svojim 
četama vojevao, čuvala se sve do pred malo godina u 
riznici sv. Bernardina na Rabu. U samostanskoj biblioteci 
sv. Bernardina čuva se još i danas jedan bogato ukrašeni 
grb obitelji Žaro, koji potječe iz XVII. stoljeća, i jedna slika 
na platnu na kojoj se vidi naslikan grb ove obitelji. 

Nove provale, što su ih Turci, nakon mira u Kar- 
lovcima, poduzeli u južnu Grčku i u Dalmaciju, prisile 

Mlečane, da sklope novi savez s Austrijom, i tako skupa 
uđu u rat (1715.). Ali u ovom ratu mletačka republika nije 
bila sretna, i zato je u miru požarevačkom (1718.) izgubila 
ponovno Moreju i od svih posjeda van Dalmacije zadržala 
jedino jonske otoke i grad Prevezu. Svoj gubitak u Grčkoj 
donekle nadoknadi dobitkom Imotskoga , kojim zaobli svoj 
posjed u Dalmaciji do Dinarskog gorja. 

Propadanje mletačke republike U XVI. stoljeću 
bili su Mlečani još osvjedočeni o svojoj veličini, te su se 
s njom i ponosili; ali se je ipak već u ono doba opažalo 

u svemu neko nazadovanje i propadanje. Osobito je sve 

više propadala trgovina, najprivrednije vrelo blagostanja 
za sve Mlečane. Otkrićem novih trgovačkih puteva izgubili 
su Mlečani iz svojih ruku svjetsku trgovinu, i Mleci su 
prestali biti središte velike trgovine. 

Još je gore bilo za grad na lagunama, koji je po 
svomu položaju bio upućen na pomorstvo i trgovinu, kad 
je republika izgubila sve svoje posjede na istoku i bila 

stješnjena na svoj talijanski posjed, na Istru i na Dalma- 
ciju do Dinarskih planina. U Mlecima su unaprijed dobro 
znali, što bi značilo za njih ostati bez prekomorskih svojih 
posjeda na istoku. Da ih sačuvaju vodili su s Turskom 
četiri velika, teška i rastrošna rata. Ovi ratovi su izpraznili 
i osiromašili državne blagajne. Skupa sa siromaštvom u 
državnim blagajnama pojavilo se siromaštvo i kod privat- 
nika, a osobito kod plemstva. Dok je trgovina i industrija 
evala plemstvo nije znalo za štednju. Ono je mislilo, da 
će uvijek živjeti u obilju, i zato je bilo rasipno i prosipalo 
je svoje bogate imovine u raskošna odijela, naprave, za- 
bave i t. d. Propašću trgovine nestalo mu je sredstava za 
dalnji ovakov raskošni život. Dapače je veći dio ovog ne- 
kada objesnog plemstva pao u skrajne siromaštvo i bijedu. 
Tisućgodišnja republika osnovana na aristokratskim nače- 
lima nije zapustila ove svoje, po krvi, prve sinove. Da ih 
u bijedi pripomogne smjestila ih je u svojim državnim zgra- 
dama i odredila im je svakomu državnu potporu. Ova 
skrb države za osiromašene svoje građane samoj je državi 
bila štetna. Siromašnih plemića (Barnabotti) bilo je sve 
više, i država nije mogla doći do tolikog novca, da sva- 
komu podijeli potporu dovoljnu za živjeti. Zato odluči Si- 
gnoria, daše posluži drugim sredstvima. Sve državne službe 
monopolizira za plemiće. One plemiće, koji nijesu mogli 
da dobiju službu u gradu na lagumama i u Italiji šiljali 
su u Istru i u Dalmaciju. Siromašni konti bez kontija pre- 
krili Dalmaciju kao gladni i krvožedni parasiti. Oni nijesu 
na drugo gledali, nego kako da poprave svoje jadno i 
očajno ekonomsko stanje. 

I one, koje nije mogla da zapade kakva državna 
služba, vlada je slala u Dalmaciju. Ovdje je jedne darivala 
državnim dobrima kao feudima. Drugima je davala u zakup 
državne poreze Jli monopole. A drugima je opet davala 
dopuste (licenze) za podignuće općinskih ljekarnica (aro- 
mathoria). I od građanskih viših i nižih staleža iseliše se 
mnogi iz Mletaka u Dalmaciju, gdje su neki postigli trgo- 
vine, a drugi uredili zanatlijske radionice. I ove je dote- 
pence pomagala državna vlast u Mlecima na uštrb i veliku 

štetu domaćih trgovaca i zanatlija. U ovo doba došli su 
i na Rab i naselile se u gradu neke mletačke ili talijanske 
obitelji. Među ovima spominju se: Semitecolo , Badoer , Fer- 
rari Latus Predolin , Tudorin , Caldona ) Caldaro , Faga- 
nello itd. 

Sve ove mjere sigurnosti, koje su išle za tim, da 
olakšaju ekonomsku bijedu i propadanje svih slojeva u 
nekad najbogatijem gradu, nijesu mogle da zaustave re- 
publiku na putu propadanja. 

Nove misli ili ideje, kojih Serenissima i njezina Si- 
gnoria naučena na povlašten položaj nije mogla da shvati, 
ocjeni i prihvati, pokopale su 12 . maja 1797. staru i pre- 
živjelu republiku, i to uz malo časno opijelo. Vladavinu 
diizda i Velikog vijeća izmijenila je provizorna uprava ili 
vladavina. Našto 16. maja iste godine budu Mleci zapo- 
sjednuti od francuske vojske, a 17. oktobra mirom u Campo- 
formio pripadnu skupa sa svojim bivšim posjedom u Italiji, 
Istri i Dalmaciji carevini Austriji. 

Na glas o propasti stare republike uprepaste se u 
Dalmaciji stari plemićki rodovi. Oni su se nekako baš bili 
priviknuli njezinoj vladavini, koja im je bila priznala neki 
privilegovani položaj. Još poraznije djelovala je ova vijest 
na feudalce, t. j. na onu gospodu, koja su za zasluge na- 
pram republici bila primila od nje na vječno uživanje pro- 
strana državna zemljišta. 

Prosti narod u Dalmaciji ostao je napram ovom ve- 
likom dogođaju gotovo posve indiferentan, i akoprem je 
bilo među gospodom i svećenstvom onih, koji su pokušali, 
da ga zagriju za spas republike. 

Zadnji mletački knez na Rabu bio je Ivan Venier . 
On je ostao na Rabu sve do 1. jula 1797. Međutim su već 
13. juna bila doplovila u gradsku luku dva austrijska na- 
oružana broda sa 253 vojnika. Jedan dio ovih vojnika sa 
kapetanom, narednikom i podnarednikom na čelu iskrca 
se na obali i uljeze mirno u grad, gdje izjavi kapetan, da 
je došao, da u ime „Njegova Veličanstva cara“ zauzme 
grad, otok i vas kotar rapski. Ovo vojničko zaposjednuće 
grada i otoka Raba po austrijskoj vojsci bilo je provedeno 

u potpunom miru i redu. Još istoga dana na večer otiđe 
jedan kapral sa 20 vojnika praćen od rapskog sudca Ši- 
muna Spalatina u Novalju, a dva broda krenu u Pag. Za- 
posjednuće Paga i Novalje naišlo je na poteškoće sa strane 
pučanstva. Ovo se je opiralo zaposjednuću i napustilo je 
svoj otpor tek na opetovane prijetnje sa strane okupatorne 
vojske, da će upotrijebiti strože mjere. Nakon zaposjednuća 
proglasi okupatorna vlast na Rabu, u Novalji i u Pagu 
manifest o amnestiji, podpisan 10. juna od C. K. Komesara 
Kneza Rajmunda Thurna u Kopru. 

Međutim se je u Dalmaciji razmahao jaki pokret, koji 
je tražio, da se Dalmacija pridruži Hrvatskoj. Već oko po- 
lovice jula krene iz Dalmacije posebno odaslanstvo u Beč. 
Došavši ovo odaslanstvo do Senja, sastane se s krajiškim 
pukovnikom Kazimirom. Ovaj saopći odaslanstvu, da će 
za koji dan carska vojska otići u Dalmaciju, te mu savje- 
tova, da se povrati kući i da pripravi narod. Odaslanici 
poslušaju savjet pukovnika i predavši mu najprije adresu 
za bana u Zagrebu, u kojoj su tražili sjedinjenje Dalmacije 
sa Hrvatskom, ostave Senj. 

Nekoliko dana iza njihova odlaska krene zbilja Mato 
Rukavina , carski general, sa 4.000 momaka, Hrvata krajiš- 
nika, i više topova na 72 broda u Dalmaciju. Na 1. mje- 
seca jula stigne u Rab, gdje je bio svečano primljen od 
predstavnika grada i biskupa sa svećenstvom. Prije nego 
je otplovio ^dalje, pozvao je k sebi gradske sudce Petra 
Galzinju i Šimuna Spalatina, te im izruči upravu grada 
i kotara. Napokon 25. jula dođe u Rab jedan c. k. časnik, 
da u ime Njegova Veličanstva Cara primi zakletvu vjer- 
nosti. Na 26. se dakle vas narod sakupi u crkvi. Biskup 
Ivan Petar Gauzinja odslužio je svečanu službu preko koje 
je držao prigodno slovo. Poslije službe položio je svečanu 
zakletvu biskup u ime svoje i svećenstva, a onda napose 
plemstvo po svojim sudcima, i napose puk po svojim sin- 
dicima. Nakon položene zakletve držao je biskup zaključni 
govor, nakon kojega bio je blagoslov sa Tebe Boga hva- 
limo... Nakon obavljene službe Božje, narod seje miran i 
zadovoljan povratio svojim kućama. 

Unutarnje stanje Raba pod mletačkom vlada- 
vinom. Godine 1409. Rab je izgubio svoju općinsku samo- 
upravu (autonomiju) i skupa sa svojim kotarom (giurisdi- 
zione, territorio) došao pod neograničenu vlast mletačke 
republike. Uprava, što ju je duždeva vlada zavela na Rabu, 
nakon što ga je proglasila sastavnim dijelom mletačke re- 
publike, bila je prava vojnička strahovlada. U svemu su 
vladale stroge i iznimne okupatorne mjere. 

Na čelu uprave bio je mletački upravnik (conte e ca - 
pitanio). On je bio namjesnik duždev i njegov pouzdanik. 
U njegovim rukama bila je usredotočena sva upravna , 
sudačka i vojnička vlast. U upravnim i sudačkim poslovima 
pomogao je kneza bilježnik (cancelliere, notario). Ovaj je 
vodio i kneževu pisarnu, u kojoj su ga pomagali pomagač 
pisarne (coadiutore in cancelleria) i još drugi posluznici 
(ofjiciali), među kojima se spominje glasnik (praeco). Pošto 
je knez bio uzeo u svoje ruke i upravu bivših općinskih 
dobara, te potom i bivšu općinsku blagajnicu (camara co- 
munis) morao je i ovdje imati jednog pomoćnika, a to je 
bio blagajnik ( camerario , camerlengo). Ovaj je u ime kneza 
upravljao dohodcima, koji su dolazili u blagajnicu od unajma 
bivših općinskih pašnjaka , od izravnog poreza (glavarine, 
zemljarine i kućarine) i od neizravnog poreza (na sol, vino 
i trg). Od dohodaka, što ih je imala blagajnica, pokrivali 
su se razni troškovi, a pretičak slao se u zajedničku bla- 
gajnicu u Mlecima. 

Za sigurnost grada, otoka i kotara držala je duž- 
deva vlada u gradu jaku posadu, koja je bila sastavljena 
od pouzdanih Talijana i Istrijanaca. Vrhovno zapovjedništvo 
nad posadom bilo je u rukama kneza ili kapetana. Vojnici 
od posade (cavallieri) vršili su i redarstvenu službu, a tako 
isto i službu poreznih i carinskih činovnika. 

Pod ovom oštrom i silovitom vojničkom upravom za- 
vlada na Rabu jako nezadovoljstvo. Osobito su bili neza- 
dovoljni patriciji, kojima je ovim novim uređenjem bila 
oduzeta vlast, što su je imali u rukama. 

Tek nezadovoljstvo, koje je sve to više raslo, prisili 
duždevu vladu u Mlecima, da patricijima prepusti neki upliv 

na upravu i sudstvo na njihovom otoku. Tako n. pr. bude 
uspostavljeno općinsko vijeće, kojemu je morao prisustvo- 
vati mletački knez ili upravnik otoka sa svojim bilježnikom. 
Ovo se je vijeće i opet sastajalo u velikoj dvorani kne- 
ževog dvora (in.sala magna palatii residentiae), a sazivali 
su ga plemeniti sudci, koje je birala na jednu godinu ple- 
menita općina rapska. Na vijeću imali su patriciji najbolju 
prigodu, da podvrgnu kritici upravu i sudstvo kneževo, 
kao i rad i djelovanje njegovih ljudi. Još veći upliv stekli 
su patriciji rapski na sudstvo i upravu svojega grada i 
njegovog kotara, kad su njihovi sudci dobili pravo, da u 
odsustvu kneza, budu njegovi zamjenici i čuvari gradskih 
ključeya, i kad su bili proglašeni savjetnicima kneževima, 
koli u krivičnim, toli u građanskim parnicama. Patriciji 
rapski, da bi mogli bolje nadzirati kneza i njegove ljude, 
urede i jedan zbor od osmorice svojih ljudi (collegio dei 
otto). Godine 1467. bio je ovaj zbor posebnim duždevim 
pismom poništen, i to na pritužbe samoga kneza, kojemu 
je nadzor ovoga zbora bio veoma neprijatan i mrzak. 
Složnom i jedinstvenom nastupu patricija rapskih, pošlo 
je usto za rukom, da su stekli još neke povlastice. Tako 
su n. pr. dobili pravo, da mogu u Mletke slati svoje po- 
klisare ili poslanike (ambasciatores, nuntios). Dužnost je 
ovih bila prvo, da obavijeste dužda i njegovu vladu u 
Mlecima o stanju svojega grada i njegovog kotara. Drugo, 
da prikažu vijeću umoljenih (al consiglio dei pregati) u 
Mlecima zaključke svoga plemenitog vijeća, i da zatraže 
od njega potvrdu. Treće, da napokom, kad bi to bilo po- 
trebno, iznesu ondje svoje pritužbe proti knezu i njegovim 
ljudima. Još veći uspjeh u njihovoj borbi zabilježili su rapski 
patriciji onda, kad su za sebe stekli pravo, po kojemu je 
jedan patricij, član plemenitoga vijeća imao da bude una- 
prijed redoviti pregledač općinske blagajnice (scontro di 
camera), a drugi isto tako redoviti pregledač ureda za ras- 
pačavanje soli ( scontro dei sal). 

Uspješne borbe patricija potaknule su i pučane na 
to, da i oni zatraže, da im se povrate bar neke od povla- 
stica, što su ih prije uživali. U Mlecima pristanu na to, da 

im se dozvoli, da se mogu opet sastajati na pučkim skup- 
štinama pod općinskom lozom (snb logia communi). Na 
ovim skupštinama morao je biti prisutan i knez sa svojim 
bilježnikom. Drugo dozvole im, da sebi unaprijed, po starom 
običaju, biraju svake godine po tri zastupnika (sindicos), 
koji će štititi zajedničke interese i prava pučana pred kne- 
zom i pred duždom. Treće, ustanovljenje zbora od deseto- 
rice pučana (collegio dei dieci popolari ), koji su vodili strogi 
nadzor nad knezom, njegovom upravom i njegovim radom, 
kao i nad radom njegovih ljudi. I ovaj zbor bio je dokinut, 
kao i onaj ovom sličan osmorice plemića (1467.). 

Kad je mletačka republika odijelila upravnu i sudačku 
vlast od vojničke vlasti, preuzeo je vrhovno zapovijedništvo 
nad stalnom posadom na otoku Rabu kolonel (collonellus ) . 
Od godine 1474. morao je Rab da uzdržava, kao i ostali 
dalmatinski gradovi jednu galiju (galiam ) triremen , ga- 
leam , gallera). Momčad ili mornare za ovu galiju morali 
su davati pučani a zapovjednik ili kapetan (sopracomite) 
morao je biti jedan rapski patricij izabran u plemenitom 
općinskom vijeću. 

Stanovništvo. Kad je republika mletačka spravila pod 
svoju vlast Rab i njegov kotar, dijelilo se je ovdje stanov- 
ništvo na dvoje: na patricije (nobiles, nobili, zentilhomeni), 
koji su najviše živjeli u gradu Rabu, i na puk (populares , 
popolari) koji su djelomično živjeli u gradu kao građani 
nižeg reda (minores), a onda u selima Loparu na otoku 
Rabu i Novalji na otoku Pagu, te rasijani po stanovima 
na Rabu i na pažkom Lunu (plebei). Jedni su s drugima 
slabo općili. Patriciji su, ugrabivši svu vlast u gradu, na 
otoku u svoje ruke izrabljivali pučane, a zato su ih ovi 
mrzili. Ovu protivnost između pučana i patricija Mlečani 
su iz svojih političkih ciljeva nastojali, da još više raspire. 
A to.su i postigli, u početku svojim hinjenim pristajanjem 
sad uz jedne sad uz druge, a kašnje, kad su već bili 
patricije osvojili za sebe, time da su buntovne pučane (?) 
Gotovo bezpravne i bez zaštite ostavili patricijima, da ih 
izkorišćuju. 

Rapski patriciji bili su uvijek jako konservativni i 
egoistični. Ovo su bile mane sredovječnoga plemstva uopće. 
Kao najveću svoju zajedničku svetinju čuvali su knjigu 
ili popis svojih obitelji. Na Rabu je ovaj popis, kako smo 
već vidjeli, bio obavljen godine 1325. U ovaj popis oni su 
veoma teško unašali imena novih obitelji. Od 1400. ovamo, 
bila je ova knjiga tek nekoliko puta otvorena. Tako su 
godine 1404. bili u nju unešeni: Marinus de Poruga, Chri- 
stophorus de Ligorio(?) Cerne de Cernotta, Brente de Foro, 
Antonio de Cittadella, Oreste de Velunas i Franciscus de 
Zudenico. Onda još ovi: Antun Dorcelletta, Creste de Ne- 
mira, Creste de Dolbe, Degranis de Machina, Joannes de 
Ligna(?) Francelius de Franciscis, Martinus Dorelotta, Matte 
de Stoffa, Martinus de Domaldino, Noricis de Ortlinio, Creste 
de Ženio i Marinus de Cerne. I godine 1480. bili su neki 
od pučana upisani u knjigu plemstva, kao Jacomo de Fi- 
ascono, Vidal de Marinellis, Antonio Pocifico aliter Mircovich, 
Christofolo de Corizzizza i Antonio Grafofon. Godine 1572. 
bio je još unešen Nikola Bizza sa svojim sinovima, od 
(1638.) obitelj Dominika pok. Zesaune de Benedetti. Čini 
se, da je obitelj Benedetti porijetlom iz Istre bila zadnja 
građanska obitelj, koja je bila primljena među plemenite 
patricijske rapske obitelji. 

Prema jednom službenom popisu od 12. maja 1797. 
živjelo je još onda u Rabu 20 patricijskih obitelji, i to: 
2 obitelji Cernotta, 2 obitelji Dominis, 6 obitelji Galzigna, 
2 obitelji Livich (baštinici Žaro), 1 obitelj Nimira, 5 obitelji 
Spalatin i 2 obitelji Zudenigo. 

Patriciji rapski ostali su sve do propasti mletačke 
republike okupljeni u svojoj plemenitoj općini ili zajednici 
(nella comunita dei nobili di Arbe). Okupljeni u ovu za- 
jednicu, koja je imala svoje vijeće (consiglio dei nobili) i 
svoje plemenite sudce (giudici) oni su veoma uspješno branili 
svoje staleške interese, bilo proti mletačkoj upravi, bilo 
protiv pučana. 

Rapski patriciji su živjeli od svog vlastitog posjeda, 
a i od trgovine. Oni su također držali u najmu iz početka 
sve, a kašnje dva dijela općinskih pašnjaka, kuda su im 

njihovi pastiri pasli mnogobrojnu stoku. Za prvih sto godina 
mletačke uprave živjeli su još uvijek dobro. Bogatstvo, 
što su ga njihovi preci bili stekli, dok su im grad i općina 
još bili slobodni, bilo je još uvijek toliko, da su se mogli 
podavati i raskošnom životu. Ali kako je pod mletačkom 
upravom blagostanje na otoku sve više propadalo, počeli 
su se i kod patricija opažati neki tragovi propadanja i 
osiromašivanja. 

God. 1505. rapski su patriciji poslali u Mletke svoga 
poslanika (oratorem) Ivana Zodeniga. Ovaj je duždevoj vladi 
u Mlecima prikazao bijedno stanje grada Raba i njegovog 
kotara, te zamolio istu, da se zauzme za nevoljne svoje 
državljane i da im dozvoli, da podignu fontik (fonticns, 
Fondaco, fondago, fontego), u kojem će moći svi dobivati 
brašno i druge potrebite životne namirnice uz sniženu cijenu. 
Duždeva vlada u Mlecima uvaži prijedloge plemenitog vijeća 
rapskog, i tako bude na Rabu uređen fontik (un fontico 
de fromento et altre biave a beneficio et comodo de questa 
citta et territorio). Ali i nakon utemeljenja fontika rapsko 
je plemstvo sve više propadalo, kao što je propadala re- 
publika, kojoj se je bilo podalo u službu. 

Rapski pučani nijesu bili onako jedinstveni i složni 
kao patriciji. Onaj dio pučana, koji je živio u gradu i 
bavio se raznovrsnim zanatima, a neki i trgovinom, malo 
se je zauzimao za vanjske pučane. Da bi bili jači u borbi 
s plemstvom bili su svi učlanjeni u stručno-nabožnim bra- 
tovštinama (frataleae, fradagie, scole). One su imale svoje 
posjede i svoje prihode, koji su se sakupljali u bratimsku 
blagajnicu. Posjedom bratovštine i njezinom blagajnicom 
upravljali su poglavari ili bokori (gastaldiones , gastaldi) 
koje su braća birala na godišnjim bratinskim skupštinama. 

Vanjski pučani bili su stočari i ratari (bravarii, bu- 
balchae). Neki su bili samostalni t. j. radili su na svojem 
zemljištu, ali ovih je bivalo sve manje. Drugi su radili na 
zemlji tuđoj ili pasli tuđa stada. Ovi su od priroda zemlje 
i od prirasta stoke morali davati jedan dio gospodaru. Od- 
nošaj između njih i gospodara bio je uređen javnim pismom 
sastavljenim od bilježnika (notario) u prisutnosti bar jednog 

od općinskih eksaminatora. Općinskih eksaminatora bilo 
je na Rabu sedam. Bilježnici, kojih je na Rabu bivalo više 


Knežev dvor sa trga. 

nijesu smjeli sastaviti nikakvog javnog pisma bez eksami- 
natora. I vanjski pučani bili su učlanjeni u svojim seljanskim 

bratovštinama (frataleae rurales). U bratskim kućama sa- 
stajali bi se svake godine na skupštinu. Na njoj bi izabrali 
nove glavare i pročitali račune: prihod i rashod bratovštine. 
Svaka je ova bratovština imala svoju matrikulu (madre- 
gola) ili pravilnik, knjigu u kojoj su se bilježila imena 
braće i knjigu računa. Ovu posljednju od god. 1726. mo- 
rali su svake godine prikazati knezu u njegovoj pisarni 
na potvrdu. 

Sav puk otoka Raba i njegovog kotara sačinjavao 
je jednu zajednicu (Universitas popularium, Universitas 
populi arbensis, Universita del popolo) i sastajao se na 
zajedničke skupštine pod općinskom ložom. Ovim skup- 
štinama (congregationes populi, congreghe) predsjedali su 
štitnici puka ( sindici , procuratores). I u pojedinim selima 
ili okružjima sastajao se puk na zborove (zborri, zgovori). 

Kolikogod su se pučki štitnici zalagali, da zaštite 

pravice pučana, ipak njihovo je stanje svakim danom bivalo 
sve nevoljnije. Stradali su mnogo od nerodica i od pošasti 
u stoci, ali još više radi velikih tereta: poreza ( collete , colte ) y 
prireza (tarife, tasse , tonse), tlake ( angarie ), službe u vojsci , 
službe na galijama i službe u narodnoj straži . Služeći općim 
interesima republike, nijesu imali vremena, da se bave svo- 
jima. 1 zato su njihova stanja i imanja propadala i oni 
zapadali u sve veće siromaštvo. 

Katastrofalne bile su za stanovništvo otoka Raba go- 
dine 1449. i 1456. Od kuge, koja je u ovim godinama, 

kako smo to već vidjeli, harala na otoku, čini se, da je 
pomrla jedna polovica stanovnika. Rek bi da je prije crne 
morije grad s otokom i kotarom brojio oko 10.000. A nakon 
nje ostalo svega stanovništva niti 5.000. Najgore je bilo, 
da je nakon kuge na otoku pofalilo radnih sila, s česa je 
mnogo zemljišta ležalo na ugaru, neobrađeno. 

Silno proređeno staro stanovništvo umnažalo se novim 
doseljenicima, koji su s bližeg kopna (dalle vicine marine) 
bježeći pred Turcima dolazili na otok Rab da na njemu 

nađu novu domovinu i sagrade nova ognjišta. Mletačka 

vlada, a ni uprava otoka nije pravila neprilika ovim novim 
došljacima. Ona ih je dapače rado primala, jer joj je bilo u 

interesu da se opustjeli otok opet napuči. Zato je ove nove 
došljake (forestieri) za deset ili šesnaest godina ostavljala 
proste od svih općinskih tereta (da tutte le angarie). Po- 
datci, po kojima bi se moglo sa stalnošću ustanoviti, koje 
su obitelji u ovom razdoblju kao bjegunci došle na otok, 
veoma su škrti, i potom nam je za sada nemoguće donijeti 
ovdje njihov imenik. Uz čisto hrvatske obitelji, koje su se 
kao bjegunci doselile na otok iz obližnjeg kopna, doselilo 
se pod mletačkom vladom na otok i još nešto drugih obi- 
telji iz Italije i Istre. 

Crkva i svećenstvo. Za mletačke vladavine pod 
kojom je otok Rab ostao gotovo za četiri duga stoljeća, 
crkveno uređenje ostalo je nepromijenjeno. Rab sa svojim 
kotarom ostao je zasebna biskupija, imao je i dalje svoga 
biskupa. Kaptol sv. Marije, rapske stolnice, brojio je i dalje 
12 kanoničkih mjesta, među kojima tri časti. Sikst IV. papa 
svojim posebnim pismom godine 1478. zabranio je umnažati 
broj kanonika. Svjetovno svećenstvo, što je živjelo u bi- 
skupiji nije bilo sve u pastvi. Oni što su bili u pastvi 
živjeli su od prihoda nadarbina i od crkvene desetine, a slo- 
bodni od pastve od svojega baštinstva, t. j. imali su svoj 
patrimonij (patrimonium). 

Međutim nije više ni svećenstvu onako bilo kao nekad. 
Najveći gubitak za rapsku crkvu i njezino svećenstvo bio 
je, da je prelazom otoka pod mletačku republiku izgubila 
pogodnosti Krešimirove i Kolomanove povlastice, po kojoj su 
njezini desetinčari imali pravo, da kupe crkvenu desetinu po 
velebitskom Podgorju, Lici, Bužanima i Bučvema. Radi slabih 
prihoda živjelo je svećenstvo oskudno, a crkve i crkvene 
zgrade su propadale. Kolika je bila trošnost rapskih crkava 
u XVII. stoljeću, možemo lako da shvatimo iz ovog slučaja. 
Godine 1682. na 2. aprila, na dan Velikoga Četvrtka, za 
službe božje, na uprepaštenje naroda na jedan put srušila 
se je od trošnosti starinska mramorna propovijedaonica 
(pulpito) sa strane epistole. Pod dojmom ovog nesretnog 
slučaja, za kojeg su mnogi bili ranjeni, sastalo se 5. aprila 
plemenito općinsko vijeće i na prijedlog prokuratora sv. 
Marije, Jerolima kneza Žaro, zaključilo, da se iz općinske 

blagajnice uzajmi crkvi 500 zlatnika, koja će s njima po- 
praviti: pjevalište, na kojem su orgulje (balatore dePorgano) 
i veliki zvonik (Campanile), koji su također prijetili poru- 
šenjem. Nijesu dakle bile kadre sačuvati od propadanja crkve 
i crkvene zgrade na Rabu niti neke odredbe mletačke vlade, 
koje su sve uprave ili administracije crkvenih dobara na 
Rabu kao i cijeloj Dalmaciji podvrgnute svojim vlastima, 
reviziji svojih rektora ili knezova. Za rapsku stolnicu malo 
je značilo i to što su njezini pravi prokuratori bili biskup 
i knez, u ime kojih vodili su administraciju dva zamjenika. 

Među rapskim svećenstvom nije bilo sloge i jedinstva. 
Svećenici pučani nijesu se lijepo gledali sa svećenicima 
patricijima Svećenici patriciji htjeli su u kaptolu imati od- 
likovan položaj, ali svećenici pučani nijesu im to dozvolja- 
vali. Grdna je rana za rapsku crkvu, bilo i to, da su neki 
biskupi većinom boravili van svoje biskupije. U njihovoj 
otsutnosti upravljali su biskupijom njihovi vikari . Ovo iz- 
bivanje biskupa, komu je stao na kraj tridentinski sabor 
sa svojim odredbama n de resideniia 11 , bilo je mnogo krivo, 
da je bila u svećenstvu rapskom popustila stega (disciplina) 
i ćudorednost. Iz povjesnih spomenika znamo, da je u 
drugoj polovici XV. i u prvoj polovici XVI. stoljeća bilo i 
u samom kaptolu rapskom članova, koji su na javnu sa- 
blazan živjeli u konkubinatu. Ni novotarske vjerske ideje 
nijesu bile nepoznate na Rabu. Znade se za nekog Jurja 
Spalatina iz Raba, koji je bio pristaša i prijatelj Lutercv. 
On je umro u Altenburgu godine 1546. u 63. godini svoga 
života. Drugi novotarac Rabljanin, poznatiji od Jurja Spa- 
latina, bio je Mark- Antun de Dominis. On je najprije bio 
postao biskup senjski, a potom nadbiskup spljetski i me- 
tropolita dalmatinski. Kao takav bio je došao u doticaj sa 
poznatim Pavlom Sarpijem kancelarom mletačke republike, 
koji je bio zanešen za novotarskim vjerskim idejama toliko 
da je cijelu republiku htio da prevede u reformaciju. Jedan 
od prvih pristaša i pomagača bio mu je Mark-Antun. Kad 
su se Mleci (1607.) pomirili sa sv. Stolicom, morali su obojica 
otići iz republike. Pavao Sarpi zaklonio se je u Švicarsku, 
a Mark-Antun otišao je u Englesku. U Londonu je najprije 

objelodanio Sarpijevu: „Povijest tridentinskoga sabora", a 
onda je dao u tisak i jedan svoj spis pod naslovom: „0 
crkvenoj republici “ (De republica ecclesiaslica), U ovom 
spisu se je veoma oštro oborio na neke članke nauke rimske 
crkve, kao i na nezenstvo (coelibatus) klerika i svećenika. 
U istom spisu trudi se, da dokaže, da je crkva od svoga 
Utemeljitelja bila dobila ustrojstvo aristokratske republike, 
a da su rimski pape ovo ustrojstvo zamjenili sa monar- 
hističnim. Mark-Antun je ostao u Engleskoj do godine 1623., 
a onda je došao u Rim, gdje je abjurirao svoje pogreške 
pred papom Grgurom XV. i umro (1624.). Bio je zakopan 
u crkvi na Minervi (s. Maria in Minerva). Kašnje je bio 
ekshumiran i radi svojih heretičkih nauka, kao heretik 
spaljen na lomači. Mark-Antun de Dominis bavio se je i 
prirodnim znanostima. Osobito ga je zanimala fizika. God. 
1611. tiskao je u Mlecima jedan svoj spis pod naslovom: 
„De radiis visus et lucis in vitris perspectivis et in irride". 

Zdravstvo. Dok je Rab bio slobodna općina, skrbio 
se je sam za zdravstvo. U ono doba općina je držala 
liječnika , ranarnika i ljekarnika . Sva trojica su kao op- 
ćinski činovnici (salariati) primali plaću iz općinske bla- 
gajnice. Kad su god. 1409. Mlečani zagospodovali otokom, 
i kad je mletačka uprava uzela u svoje ruke administraciju 
općinskih dohodaka, Rabljani su mislili, da će ista uzeti 
na sebe i skrb za zdravstvo, ali su se u svojim nadama 
prevarili, jer su se Mlečani malo starali i za zdravstvo kao 
i za drugo. Dne 5. aprila 1443. poslalo je rapsko plemenito 
vijeće u Mletke svoje poklisare (oratores) Petra de Žaro 
i Damijana de Dominis. Ovi su prikazali duždu i njego- 
vom vijeću zdravstveno stanje otoka. Među raznim pre- 
stavkama, koje su podnijeli vijeću umoljenih na potvrdu, 
bila je jedna, u kojoj su molili da se otoku dade liječnik 
(medico jisico) i da mu se doznači plaća od 200 zlatnika 
iz rapske blagajnice. Vijeće umoljenih i dužd odbili su ovu 
predstavku. Svoju protivnost obrazložili su time, da otok 
nije imao liječnika onda, kad su ga oni zaposjeli. 

Nemarnost i nehajnost mletačke uprave za zdravstvo 
grada, otoka i kotara rapskog prisilila je rapsko plemenito 

općinsko vijeće na to, da se sama za stvar zauzme. U 
jednom vijeću bila je stvorena odluka, da se svemu pu- 
čanstvu na Rabu nametne novi porez (collecta per ii me- 
dico) i da se od njega plaća liječnik. Pučani su se protivili 
ovom prijedlogu, ali ga ipak dužd Nikola Tron (2. maja 
1473.) potvrdi. Nastoje bilo jednom naredbom Marka Lau- 
redana sindika za Dalmaciju (16. augusta 1488.) određeno, 
da gorispomenuti porez za plaćanje liječnika sakupljaju 
plemići među plemićima, a pučki sindici među pučanima. 

Školstvo. Kao što su se Mlečani slabo brinuli za 
zdravstvo na Rabu, tako su se malo starali i za školu. 
Pod njihovom upravom propala je u Rabu stara gradska 
škola, jer oni nijesu htjeli, da plaćaju učitelja. Nakon pro- 
pasti gradske škole, poučavali su patricijsku i gradsku 
djecu privatno pojedini svećenici i redovnici. 

Književnost. Rab kroz svu prošlost nije dao nikakva 
velika književnika. Dosad nam je poznat samo jedan Rab- 
ljanin, koji se je bavio poezijom i to na talijanskom jeziku. 
Bio je to Jerolim de Dominis , otac Mark-Antuna. Od njega 
se je sačuvalo više pjesama, među kojima i jedna velika 
pjesma „o doktor stvn (< . Ovaj Jerolim de Dominis učio je 
u Padovi, gdje je na sveučilištu postigao doktorat. 

I akoprem nam do danas nije poznat nijedan Rab- 
ljanin, koji se je bavio hrvatskim pjesništvom, koje se je 
gajilo u drugim dalmatinskim gradovima, ipak imamo do- 
kaza, po kojima znamo, da je dubrovačko -dalmatinska 
književnost bila poznata i Rabljanima i da su je oni kao 
svoju ljubili. Među starim dalmatinskim književnicima oso- 
bito su dvojica bila poznata Rabljanima, a to su: Juraj 
Baraković i Tomko Mornavić. Prvi je na Rabu imao više 
osobnih prijatelja. Da se oduži gostoprimstvu rapskih pa- 
tricija, on je na njihov poticaj opjevao prirodne ljepote 
otoka Raba i njegove povjesne znamenitosti u jednoj ovećoj 
pastirsko -idilskoj i svadbenoj pjesmi, koja nosi naslov 
„ Draga rabska pastirica Drugi Tomko Mornavić mladi 
savremenik Barakovićev opjevao je v u ovećem pjesničkom 
djelu „ Život Magdalene od knezov Žirova 1 ' . Ova se je kao 

bjegunica pred Turcima zaklonila na Rab. Na Rabu je 
utemeljila samostan sv. Antuna opata. Po smrti je bila 
pokopana u crkvi sv. Bernardina u krasnom kamenom 
sarkofagu. 

Umjetnosti. U XV. i XVI. stoljeću u Rabu ima još 
smisla za umjetnost. Nekoliko lijepih umjetničkih spome- 
nika sačuvalo se iz one dobe. U graditeljstvu se osobito 
ističu dvije crkve: sv. Bernardina , koja je bila (1458.) sa- 



Antipendij oltara sv. Antona. 


građena uz samostan sv. Eufemije, i crkva sv. Frane sa- 
građena (1490.) na Komrčaru. Obadvije su sagrađene u 
stilu male bazilike (basilica minor). Veoma su ukusne, ali 
se ne mogu takmiti sa crkvama starijih stoljeća u veličini. 
U ovo isto doba pada i gradnja palače Dominis-Nimira, 
koja se nalazi na srednjoj ulici blizu varoša. Po ljepoti 
nije za ovom zaostajao dvor Nimirov od koga je ostalo 
portal i tarass. 

Kao umjetnička rezbarija iz polovice XV. stoljeća u 
drvu ističe se drveni kor u crkvi sv. Marije Velike i dva 
renesansna kandelabra iz drva u crkvi sv. Bernardina. Od 

slikarstva ističu se ove slike: Vivarinijev poliptih u crkvi 
sv. Bernardina (1458.) sv. Petar u kapelici baptistera i smrt 
sv. Josipa u crkvi sv. Justine. U sitnoslikarstvu osobitu 
vrijednost imaju četiri korala ukrašena inicijalima, što se 
čuvaju u knjižnici samostana sv. Eufemije. U umjetničke 
spomenike iz ove dobe moramo da ubrojimo i mnoge nad- 
grobne ploče u pojedinim crkvama urešene natpisima i 
grbovima patricijskih rapskih obitelji. 

S nastupom XVII. stoljeća nastupila je na Rabu prava 
dekadenca u graditeljstvu. Za vrijeme ove dekadence sa- 
gradila se je crkva sv. Kriza i sv. Antonca (s. Antonio 
Norr). Poluokrugli prozori, svojina koralnog stila, odaju 
sami dobu gradnje, ovih vanjštinom veoma neuglednih cr- 
kava. Što je umjetnički vrijedno iz ove dobe to su: štuka - 
ture u crkvi sv. Križa i sv. Marije i mramorni oltarni 
antipendiji sastavljeni iz raznobojnih mramora ili ukra- 
šeni umjetničkim intorsijama (sv. Marija, sv. Antonac, sv. 
Bernardin, sv. Petar u Draži). 


RAB KROZ ZADNJIH STO GODINA. 

Od 1797. do 1918. 

Prva austrijska vladavina u Dalmaciji. Mirom u 
Compoformiju, koji je bio sklopljen u noći od 17. na 18. 
oktobra, Napoleon je priznao Dalmaciju Austriji, koja ju 
je zaposjednula svojom vojskom i ostala je ovdje gospo- 
daricom sve do godine 1805. 

Ovo prvo austrijsko vladanje u Dalmaciji jedva se je 
u čemu razlikovalo od mletačke vladavine. Sve stare mle- 
tačke uredbe ostale su u snazi, i jedva su bile zavedene 
neke promjene u sudstvu i u školstvu. Prema naredbi, kojom 
je bilo reformirano sudstvo u Dalmaciji, bude imenovan sucem 
upraviteljem na Rabu (Giudice dirigente) Juraj Livich, a 
prisjednicima (assessori), Juraj Spalatin i Marko Antun 
Kulić. Sva ova trojica položila su zakletvu i stupila u službu 
(19. aprila 1798.). 

Međutim mir sklopljen u Compoformiju bio je veoma 
kratkotrajan. Za novih ratova s Napoleonom Austrija je iz- 
gubila Dalmaciju. Mirom u Požunu (26. decembra 1805.) 
pripala je Napoleonu. Po sklopljenom miru pošalje Napoleon 
u Dalmaciju svoga generala Molitora s vojskom. Već 19. 
februara 1809. dođu i na Rab francuske čete i izmijene 
austrijsku posadu. 

Dalmacija pod Francuzima, priključena kralje- 
vini Italiji. Dobivenu Dalmaciju Napoleon priključi kra- 
ljevini Italiji i podvrgne je talijanskom podkralju Eugenu 
Beanharnais , kojemu je dao nalog, da u novostečenoj po- 
krajini uredi čim prije modernu upravu, red i sigurnost. 
Da bi ispunio naredbu Napoleonovu, pošalje Beanharnais 
u Dalmaciju dva veoma vrsna muža, generala Augusta 

Marmonta , kojemu povjeri vojničko zapovjedništvo i Vi- 
cenca Dondolo , Mlečanina, kojega stavi na čelo civilne uprave. 
Obojica su stekla za Dalmaciju neprocjenjivih zasluga. 

Kad je Dondolo nastupio svoju službu izdao je na 
narod proglas, u kojemu je naglasio, da su ga među njih 
dovele „čiste i poštene misle“. Dalje u proglasu kaže, da 
će njegova najpreča briga biti, da u zemlji obrazuje dobru 
i savijesnu vladu, da joj dade brzo i savijesno sudovanje, 
da u njoj podupre i pridigne poljodjelstvo, obrt i trgovinu 
i uredi školstvo. I doista Dandolo je izvršio svoje obećanje 
Dalmatincima. U malo godina, što je s njom revno upra- 
vljao, probudio ju je iz sredovječnog mrtvila na pomlađeni 
moderni život, popravivši tako bar donekle nepravice, što 
su ih njegovi preci počinili ovoj zemlji. 

Na organizaciji Dalmacije radio je Dandolo brzo i 
odriješito, ali i razborito. Najprije je organizovao centralnu 
upravu (provenditura generale) u Zadru. Zatim je pristupio 
organizaciji okružja (distretti), na koja je radi lakše uprave 
bila podijeljena zemlja. Potom je uredio organizaciju kotara 
(cantoni), u koje su se dijelila pojedina okružja. Napokom 
je organizovao i upravu općina, pa i pojedinih sela. 

Na Rabu je os,talo netaknuto austrijsko uređenje sve 
do 1. januara 1807. Sudci (giudici) upravljali su gradom, 
otokom i okružjem. Pravdu je krojio sudac upravitelj (giudice 
dirigente). Tek početkom spomenute godine preuzeli su 
upravu u svoje ruke novo imenovani francuski upravnici. 
Na čelo uprave bio je postavljen Nikola Celebrini iz Krka 
kao podnpravitelj kotara (viče delegato cantonale). On nije 
ostao na svom mjestu niti punu godinu dana. Naslijedio 
ga je Rakamarić rodom iz Paga. Političkom upravitelju bio 
je dodijeljen bilježnik (cancelliere). Ovu službu obavljao 
je Josip Bevilacqua Leoni. Za sudbenost bio je imenovan 
mir skini sucem (giudice di pače) Dr. Nikola Co. de Mir- 
covichj a sudbenim bilježnikom Antun Dominis Ivanov, koji 
je bio bilježnik i pod austrijskom vladavinom. Mircovich 
je ostao na svom mjestu do 1808. U novembru zamjenio 
ga je Dominik Pasqnali iz Hvara, koji je od god. 1787. 
do 1790. pod knezom Antunom Corner bio bilježnik. 

Pod francuskom vladavinom bila je u Rabu otvorena 
pučka škola za dječake i djevojčice. Uredila su se također 
dva obrtna tečaja, tečaj za kovače i tečaj za stolare. 

Za ove prve francuske vladavine nad Dalmacijom bili 
su izdani zakoni, kojima su ostale dokinute stare laičke 
crkvene bratovštine . Njihova dobra bila su od državne vlasti 
zaplijenjena. Posebnim naređenjem bili su dokinuti i neki 
muški i ženski samostani. I na Rabu bio je dokinut sa- 
mostan sv. Justine (1808.). Drugom jednom naredbom bilo 
je naređeno, da sa sva crkvena dobra moraju podvrgnuti 
nadzoru civilne vlasti. 

Nove borbe između cara Franje i Napoleona. 

Međutim se car Franjo ponovno zarati s Napoleonom. U 
isto vrijeme bukne i dalmatinski ustanak proti Francuzima. 
Ustašama dalmatinskim dođu u pomoć austrijske hrvatske 
čete, hrvatski krajišnici. Već koncem travnja 1809. bila je 
sva kopnena Dalmacija zaposjednuta od Austrijanaca. Na 
2. maja zaposjednu krajiške čete sjeverne otoke: Rab, Krk, 
Cres, Lošinj i Pag. Okupatorna vlast uredi u svim glavnim 
mjestima nove uprave. Na čelo austrijske uprave na Rabu 
bio je postavljen Pacijik Dominis. Za prisjednike bili su 
imenovani Don Josip Bevilacqua i Don Andrej Slavić y a 
bilježnikom najprije Antun Dominis, a onda Ivan-Marko 
Collich. Ovo ponovno austrijsko zaposjednuće bilo je jako 
kratkotrajno. Generalu Marmontu pošlo je za rukom, da 
pomoću Bošnjaka razbije i uhvati generala Stojčevića i 
povrati Dalmaciju pod francusku vlast. Na Rab su se po- 
vratile francuske čete 15. novembra. Međutim je bio već 
u Dalmaciju stigao drugi austrijski general Knezić. Ovaj 
je sa svojim krajišnicima ponovno osvojio Dalmaciju osim 
tvrđa: zadarske, kninske i kliške. I na otok Rab povratile 
su se austrijske čete 17. novembra i bila je ponovno 
razvijena austrijska zastava. Ali po miru sklopljenom u 
decembru 1809. u Beču, između Napoleona i cara Frane, 
morade Knežić otpustiti dalmatinske dobrovoljačke čete i 
ostaviti Dalmaciju, koju ponovno zaposjednuše Francuzi. 
Dobivši Francuzi u svoje ruke Dalmaciju kazne kolovođe 
ustanka. Odcijepe od zemlje sjeverne otoke: Krk, Cres i 

Lošinj, i priključe ih Istri. Od Dalmacije s Dubrovnikom i 
Bokom Kotorskom, od banske Hrvatske do Une i Save, 
od Trsta, Gorice, Istre, gornje Koruške i Kranjske stvoriše 
novu pokrajinu „ Iliriju “, kojoj dadoše posebnoga carskog 
gubernatora. Ovaj je imao sijelo u Ljubljani. 

Nova gubernija bila je podijeljena u šest civilnih po- 
krajina. Rab je pripao tako zvanoj građanskoj Hrvatskoj 
(Croaiia civile ). Još seje nova gubernija dijelila u okružja 
(distrikte) a ovi u kantone ili kotare . Općinska uprava i 
sudstvo bili su uređeni po uzoru francuskom. God. 1812. 
8. februara bio je za rapskoga načelnika (maiere) imenovan 
Antun Dominis. Njemu su bili dodijeljeni kao općinski pri- 
sjednici Pacifik Dominis i Jakov Galzigna . Općinsko vijeće 
brojilo je 16 vijećnika. Od njih osmorica bila su iz grada, 
a osmorica iz sela. Marmont se je zauzeo i za školstvo. U 
novoj guberniji bilo je uređeno 25 gimnazija, srednjih 9 
liceja i dva viša liceja jedan u Zadru, a jedan u Ljubljani. 
Bilo je podignuto i više raznovrsnih stručnih škola. 

Nova gubernija dobila je i svoje službeno glasilo 
„Telegraph oficiel“, koji je izlazio u Ljubljani. Francuska 
se uprava mnogo zauzimala i zato, da u zemlji zavede 
pravi red i opću sigurnost Osobito je proganjala hajduke 
i hajdučke čete. 

Ali da se uzdrži u zemlji moderna uprava, Marmont 
je morao zavesti teške daće i visoke poreze. Radi ovih 
narod je silno zamrzio na Francuze. 

Dalmacija se vraća pod austrijsku vlast. Vojna 
na Rusiju bila je za Napoleona upravo katastrofalna. Ne- 
uspjeh, što ga je doživio u Rusiji, osokoli potlačene i po- 
nižene narode, koji naprave savez protiva Napoleona. Kod 
Lipskoga u Saskoj sukobe se savezničke vojske s Napo- 
leonovim i u trodnevnom boju bude Napoleon poražen 
(1813. 16., 18. i 19. oktobra). 

Još prije provalili su hrvatski krajišnici pod gene- 
ralom Tomašićem u francusku Iliriju. Pomoću engleske mor- 
narice i dalmatinskih dobrovoljaca, general Tomašić je brzo 
osvojio svu Dalmaciju. Grad Zadar dadoše mu u ruke po- 
bunjene hrvatske čete, koje su se nalazile u francuskoj službi. 

Na Rabu su se iskrcale austrijske čete hrvatskih 
Graničara 2. septembra 1813. Zapovjednikom austrijske 



Dvor 

posade na Rabu bio je imenovan neki Budimir Novljančić. 
Od njega su se do danas sačuvala dva hrvatska pisma 
na rapsko općinsko upraviteljstvo. U jednom (7. sept. 1813.) 
traži od načelnika Jerolima Cassio , da mu nađe i odredi 

domaće ljude, koji će pratiti njegove vojnike (patrole), kad 
budu svake noći tri puta obilazili gradske bedeme i ulice 
gradske. U drugom (7. oktobra) traži od načelnika, da mu 
odmah preda dva prokriomčarena pisma, što su došla u 
grad. Značajno je jedno hrvatsko pismo Jakova Goxinich 
na cesarskog gospodina Comandanta od Raba. U pismu 
se spomenuti Goxinich zauzeo kod Budimira Novljančića 
zapovijednika mjesta za currn Maru Calderaro službenicu 
Kamila Spalatinicha, komu ona nije htjela da služi, a on 
ju je na silu htio da drži. Gospodin komandant je na 
pismo odgovorio. U odgovoru je naglasio, da ima svaki 
pravo na potpunu osobnu slobodu. 

Nakon poraza kod Lipskog slijedio je mir u Parizu 
(1814.). Napoleon je bio svrgnut s carskog prijestolja i po- 
slan na otok Elbu. Inicijativom austrijskoga ministra Met- 
ternicka bio je zatim sazvan kongres europejskih vladara 
i ministara u Beču. Ovaj kongres uredio je novu kartu 
Europe. Dok je ovaj kongres još vijećao, ostavi Napoleon 
otok Elbu i povrati se ponovno u Francusku, ali je bio 
ponovno poražen od savezničkih vojska i zatočen na sv. 
Jeleni. 

Bečki kongres bio je diplomatski triumf za Metter- 
nicka i za Austriju. Njoj je bilo na kongresu priznato i 
dodijeljeno više novih pokrajina. Među ovima bio joj je 
priznat i posjed Dalmacije, koju ona uredi kao novu po- 
krajinu sa sijelom u Zadru. Prvi namjesnik (gubernator , 
governatore) sa vrhovnom vojničkom i civilnom vlašću, 
bio je general Tomašić. Zemlji je bilo nadjenuto ime „ kra- 
ljevina Dalmacija* . Bečki centralizam i apsolutistička vla- 
davina Metternickova proširio se odmah i na Dalmaciju. 
Postepeno proveo je bečki dvor u novoj pokrajini novu 
organizaciju. Ova organizacija se nije ni najmanje slagala 
sa željama naroda, koji je vas tražio sjedinjenje s Hrvat- 
skom. Ministar Metternick ostao je na kormilu austrijske 
politike sve do godine 1848. Za njegova ministrovanja bila 
je svemožna državna policija i državno uhodarstvo. 

Rab je za Metternicka izgubio svoju biskupiju. Zadnji 
rapski biskup Ivan Petar Galzigna umro je (1823. 27. de- 

cembra). Nakon njegove smrti upravljao je biskupijom ka- 
pitularni vikar. God. 1828.30. juna bila je rapska biskupija 
dokinuta i pripojena krčkoj biskupiji. 

Buđenje narodne svijesti u Dalmaciji. Metter- 
nickov centralističko-germanizatorni apsolutizam ozlovoljio 
je pomalo narode habsburške monarhije. Osim Njemaca, 
koji su u državi uživali privilegovani položaj, svi su na- 
rodi živući u državi počeli ju smatrati tuđom državom i 
sebe u njoj tuđincima. Njihovi ciljevi razilazili su se sa 
ciljevima velikog carstva. Ovo je svagdje i dosljedno pro- 
vađalo germanizaciju, a narodi su se ovoj opirali radeći 
za svoje samoodržanje. U talijanskim pokrajinama, Lom- 
bardiji i Mletačkoj vodili su borbu tako zvani „ Italianis - 
simi“. Ovi su, potpomagani od sardinskog kralja Karla, 
išli za tim, da se odcijepe od austrijske carevine. I Madžari 
su u Ugarskoj bili podraženi radi dokinuća svojih starih 
pravica. Među njima je bila veoma jaka stranka, koja je 
pomišljala na to, da prekine svaki odnošaj s Habsburgov- 
cima i da Ugarsku proglasi republikom. Od Slavena u care- 
vine bili su u ono doba najprobuđeniji Česi i Hrvati. Jedni 
i drugi radili su za to, da bi se država preudesila na pod- 
lozi federativnih narodnih i jednakopravnih država sa za- 
jedničkom vladom u Beču i sa carem iz kuće Habsburg 
na čelu. Ovom slavenskom programu opirali su se Nijemci 
i Madžari legitimisti, koji su se dogovorili da državu urede 
dualistički . 

Međutim bukne u Parizu (1848.) takozvana februarska 
revolucija, koja uspostavi u Francuskoj demokratsku repub- 
liku. Val ovog prevrata prelije se preko granica Francuske. 
Njegova se moć osjeti i na Dunavu. U samom glavnom 
gradu podunavske carevine bukne 13. marča 1848. revo- 
lucija. Ova sruši svemožnog ministra Metternicka i pro- 
drma samim temeljima habsburškoga carstva. U velikoj 
stisci izdade car Ferdinand I. na narode carevine objavu 
ili manifest. U njoj najavi slobodu štampe, dozvoli uređenje 
đačkih legija i osnutak narodnih straža fguardie nazio- 
nali) i obeća im dati ustav (constituciae). 

Opetovani nemiri i metež u carstvu prisile napokon 
Ferdinanda na to, da se odreče carske krune. U času najljuće 
krize, zasjedne na ispražnjeno prijestolje car Franjo Josip. 

Bučanje i zapljuskavanje revolucijonarnih valova če- 
trdesetosmih godina čulo se i u Dalmaciji. Metternickov 
absolutizam (1815 — 1848.) osobito se je teško dojimao Hr- 
vata. Ovi, akoprem su sačinjavali absolutnu većinu sta- 
novništva u zemlji, nijesu uživali nikakvih prava. Sva uprava 
vodila se je redovito i isključivo u talijanskom jeziku. I 
škole, u koliko ih je bilo, bile su samo talijanske. Prevlasti 
talijanštine u javnom životu bila je kriva i domaća inteli- 
gencija, koja je sva imala talijansku kulturu. Ova je redo- 
vito precjenjivala talijanski, a podcjenjivala hrvatski (ilirički) 
jezik, koga je smatrala jezikom maloga puka (lingua del 
popolino). 

Usto buđenje narodne svijesti kod Hrvata, koje se 
je iz Zagreba proširilo na sve zemlje u kojima oni obita- 
vaju, zahvati brzo i Dalmaciju, staru kolijevku Hrvatstva. 

Divsku borbu proti službenoj talijanštini, koju je štitio 
bečki dvor, i koja je sputavala dušu našega naroda u Dal- 
maciji, zametnu nekoliko iz naroda niklih ljudi. Među ovima 
ističu se: Božidar Petranović poznat po godišnjaku „Ma- 
gazin" (1836.), Ante Kuzmanović pokretač „Zore Dalma- 
tinske" (g. 1844.), u kojoj je propjevao ponajbolji slavuj 
narodnoga našega luga, neumrli Petar Preradović, Stjepan 
Ivičević Makaranin, Orsat (Medo) Pucić i Matija Ban Du- 
brovčanin i Šime Starčević Karlobažanin. Ovi su pod upli- 
vom plodnog rada, što su ga razvijali Gajevi Ilirci u Za- 
grebu, stali raditi na tomu, da osvijeste i probude- i narodu 
svome povrate otuđenu dalmatinsku inteligencu iznašajući 
preda nju bogatstvo našeg književnog narodnog blaga, milo- 
zvučnost i jedrinu našeg narodnog jezika, značajnost i 
važnost našega slavenskog porijetla. I ljudi divskog rada 
želi su divski uspjeh. Dalmacija 48 ih godina bila je osvije- 
štena i ponosna sa svog slavenskog porijetla, složno je 
odbijala pohlepnost i presizanje talijanskih „ ltalianissima “ 
na svoj teritorij. 

I na Rabu bila je godina 1848. puna senzacija i uz- 
buđenja. Stanovnici malenog i zamrlog gradića, koji je živio 
samo o svojoj prošlosti, rek bi, da su bili dobro upućeni 
u sve, što se zbivalo širom Europe, a još više o onom, 
što se zbivalo u velikoj austrijskoj carevini i u pojedinim 
njezinim provincijama. Oni su znali i zato, da se u Mlecima 
živo radi na uskrsnuću mletačke republike. Bilo je dapače 
Rabljana, koji su to uskrsnuće željeli. Oni su u narodu 
širili lažljive vijesti o skoroj provali Hrvata iz bliže obale 
na otok i uznemirivale su Rabljane, pričajući im o pljač- 
kama. Građani su zato tražili od općinskog upraviteljstva, 
da popravi gradska vrata i gradske zidine i da naruči 
puščanih i topovskih naboja. 

Rapskim načelnikom bio je u ono nemirno doba Pa- 
cifik Dominis. Da umiri narod uzeo je kod Javne dobro- 
tvornosti 400 for., te s njima popravi gradska vrata i gradske 
zidove i naruči nešto puščanih i topovskih naboja. Ali ovim 
se narod još više uznemiri i zato je općinska uprava bila 
optužena u Beču na dvoru radi bunjenja. Za kaznu bilo 
joj je naređeno, da sama od svojih privatnih sredstava isplati 
Javnoj dobrotvornosti onih 400 for. Uprava je zato učinila 
utok na ministarstvo. U utoku se brani od osvada i oprav- 
dava svoj postupak. 

Međutim nadođe dan 25. marča 1848. Istoga dana po 
podne općinsko upraviteljstvo u Rabu izdade proglas na 
građanstvo, u kojem se najavljuje, da će na sutrašnji dan 
26. marča biti na Rabu proglašen carski manifest od 15. 
marča one godine, kojim se svim narodima prostrane ca- 
revine podijeljuju ustavne slobode i ustav . Poziva se stoga 
sav narod, da svečano okiti svoje kuće i da sudjeluje 
javnim svečanostima. 

Svečanosti proglašenja ustava trajale su u Rabu tri 
dana. Na 26. marča bio je uz pucnjavu prangija i uz bub- 
njanje bubanja pročitan manifest. Istoga dana sastavi se 
i privremena narodna straža (guardia nazionale provi - 
soria). Na 27. imala je pučka škola praznik. Djeca su sa 
učiteljima predvođena od narodne straže i praćena od gra- 
đanstva otišla u crkvu sv. Marije, gdje je bio svečani 

„ Tebe Boga hvalimo “ (Te Deum laudamus). Na 18. po- 
zvali su Ivan Galzigna I. općinski prisjednik i Josip To- 
massevich II. općinski prisjednik u ime bolesnog načelnika 
Pacifica Dominis građane na popisivanje u redovitu na- 
rodnu stražu. Pozivu se je odazvalo 146 građana. Još istoga 
dana bilo je izabrano časništvo: kapetan Josip Predolin, 
I. poručnik (tenente) Stjepan Usmiani, II. poručnik Krsto 
Spalatin i zastavnik (alfiere) Josip Murvar. Još je bilo iza- 
brano 7 narednika (sergenti), 12 kaprala (caporali), 11 frai- 
tera (freiteri) i 4 bubnjara (tamburini). Još je bio imenovan 
Jerolim Galzigna svršeni pravnik (assolto legale) poglavicom 
i upraviteljem glazbe (capo e direttore della banda), a pop 
Guralo rodom iz Zadra kapelanom. Narodna straža počela 
je svoju redovitu službu vršiti odmah od dana svoga ute- 
meljenja. Svake noći bilo je na straži dvanajstorica njih 
s kapralom na čelu. Na 31. marča izvjestilo je rapsko op- 
ćinsko vijeće c. k. Sud u Rabu (i. r. Pretura in Arbe) o 
svemu, što se ustanovilo u gradu za uzdržavanje javnog 
reda, mira i sigurnosti. Izviješće je bilo popraćeno molbom, 
da se c. k. Sud zauzme za to, da više vlasti potvrde i 
odobre utemeljenje stalne narodne straže. 

Još je na Rabu bilo sve ushićeno od uspjelih sveča- 
nosti prigodom proglašenja ustava, kad je općinsko upra- 
viteljstvo primilo veoma važan spis, što ga je općinsko 
Upraviteljstvo u Obrovcu dne 7. aprila 1848. upravilo op- 
ćinskom Upraviteljstvu u Rabu. Spis je pisan na talijanskom 
jeziku. U njemu obrovačko općinsko Upraviteljstvo očituje 
svoje zadovoljstvo radi proglašenja ustava, govori o sla- 
vjanskom porijetlu dalmatinskoga naroda, osuđuje rad nekih 
domaćih izroda, kojih bi htjeli, da se Dalmatinci proti svakoj 
istini prikažu kao Talijani. U svojem spisu obrovačko op- 
ćinsko Upraviteljstvo govori i o svojstvima, koja treba da 
posjeduju u sebi dalmatinski zastupnici, koji će otići u 
Beč na ustavotvornu skupštinu. Oni moraju na onom vi- 
sokom mjestu zastupati svako moralno i materijalno dobro 
svoje zemlje. Oni moraju da se zauzmu i za ono, što je 
svakom čovjeku najmilije, za materinski jezik. Ovom jeziku 
mora da se dade mjesto, koje ga ide u svem javnom ži- 

votu: u upravi i u školstvu. Ovo je uvjerenje obrovač- 
koga općinskoga Upraviteljstva, kojim tumači želje cijeloga 
dalmatinskoga naroda. I zato pozivlje i rapsko općinsko 
Upraviteljstvo, da mu se u nastojanjima pridruži. Potpisani 
su vlastoručno: I. Tremali načelnik, T. Simicich, A. Bolis, 
Simonelli, Ciriaco Radulovich i Blaž Milanovich. Rapsko 
općinsko Upraviteljstvo odgovorilo je na ovaj spis pod 
br. 454. dne 20. aprila. Ovaj odgovor nije nam se sačuvao. 
Čini se, da su i druge dalmatinske općine jednako osjećale 
kao i općina Obrovačka. God. 1848. 7. juna tražili su dal- 
matinski zastupnici Dr. Bozidar Petranović i Stjepan Ivi - 
čević: 1. Da se u svakoj župi u Dalmaciji uredi pučka 
škola s hrvatskim naukovnim jezikom (con lingua d’ istru- 
zione illirica). 2. Da se u Splitu i u Dubrovniku urede 
hrvatska učilišta (preparandi). 3. Da se prevođenje školskih 
knjiga na hrvatski jezik povjeri ljudima, koji veoma dobro 
poznavaju hrvatski jezik. 4. Da se uvede hrvatski jezik 
kao obvezatan predmet na svim pučkim (normali) i sred- 
njim školama, koje već postoje uključivši i zadarski licej. 
5. Neka se sve ove škole, kroz određeno doba ili rok 
utanačen, pohrvate. 

Nakon proglasa ustava i nakon utemeljenja Narodne 
straže, koja je 19. maja 1848. dobila i svoj privremeni 
pravilnik (Regolamento provisorio della guardia Nazionale 
di Arbe), grad Rab stao je živjeti novim životom. Mrtvila 
više nije bilo. Bubnjanje bubanja, koji su pozivali i pratili 
Narodnu Stražu na zajedničku sv. misu i na zajedničko 
vježbanje svake nedjelje i svakog blagdana, davalo je gradu 
mnogo života i budilo zamrlu krv ne samo u mlađim nego 
i u starijim građanima. 

Kad je ban Josip Jelačić postao najprije gubernatorom 
Rijeke, a onda i Dalmacije, uskrsnulo je pitanje prisjedinjenja 
otoka Krka, Cresa i Lošinja Dalmaciji, pod kojom su bili 
sve do 1811., kad ih je Napoleon priključio građanskoj 
Hrvatskoj, a god. 1822. priključio ih car Franjo 1. Istri. Ovo 
pitanje pokrenuo je zadarski municipij posebnim spisom 
na sve dalmatinske općine. Spis, koji ima dometnut jedan 
veoma važan prilog, napisan je na talijanskom jeziku dne 

12. februara 1849. U ovom veoma važnom spisu poziva 
gradski municipij u Zadru sve dalmatinske općine, da za- 
jedno s njime svaka u posebnom spisu na Visoko Vijeće 
(Alta Dieta) u Beču podupru rad zadarskog zastupnika, koji 
se u odboru za izradbu ustava zauzeo za to, da se otoci 
Krk, Cres i Lošinj, koji su nekad pripadali Dalmaciji opet 
njoj povrate. U prilogu priloženu ovom spisu (Copia de 
motivi necessarii a provare la necessita del recongiungi- 
mento) naglašuje se slovenski karakter Istre i Dalmacije. 
Govori se jasno i otvoreno, da jednu i drugu zemlju na- 
stavaju Slaveni, i zato se kaže, da su pretjerane želje 
(desiderii smodati) talijanskih ,,Italianissima“, koji bi htjeli, 
da ove zemlje priklope Italiji. Rapska se je općina odazvala 
želji zadarskoga municipija. Dne 24. februara uputilo je 
rapsko općinsko upraviteljstvo Visokom vijeću (Alta Dieta) 
posebni spis, u kojem prema uputama zadarskoga Muni- 
cipija moli, da bi se otoci Krk, Cres i Lošinj povratili 
Dalmaciji, kojoj i po prirodnom položaju i po historičkom 
pravu pripadaju. 

Bachov Hrvatski absolutizam. Međutim je 31. de- 
cembra 1851. bila najavljena nova era dvorskog bečkog 
apsolutizma sa ministrom Aleksandrom Bachom na čelu. 
Oštre reakcionarne mjere ušutkale su brzo svako polemi- 
ziranje. Jaka žandarmerija pritisnula je narod, osobito 
naobražene slojeve ili inteligenciju. Bečki dvor poduzeo je 
sada sve moguće, da u Dalmaciji stvori javno mnijenje 
protivno sjedinjenju sa Hrvatskom. Najprije su dakle u 
Beču išli za tim, da za sebe predobiju već osviještenu na- 
rodnu inteligenciju, jer su znali, da bi preko nje lako dobili 
narod. Kad im ovo nije pošlo za rukom, onda su stali te- 
tošiti onaj dio dalmatinske inteligencije, koja je bila politički 
neosviještena. Njoj za ljubav štitila se i propagirala tali- 
janština. Talijanski jezik dobio je u Dalmaciji povlastice 
državnog njemačkog jezika. On je bio jezik, u kojemu se 
uredovalo. On je bio naukovni jezik u svim školama. U 
teškim danima, danima iskušenja, pokrenula je osviještena 
inteligencija u Zadru list „Glasnik dalmatinski “ (1854.)* 

Narodnjaci i autonomaši. Strahovlada žandarskog 
ministra Bacha, popustila je koncem pedesetih godina. Car 
je proglasima od 15. jula 1859. i 5. marta 1860. objavio 
narodima carstva povratak ustava. Kao prvi korak na putu 
k ustavnosti bude ustanovljeno državno vijeće . U ovo vijeće 
budu pozvani: Ambroz Vraniczany i Strosmajer kao pred- 
stavnici Hrvatske i Frano Borelli kao predstavnik Dalma- 
cije. Kad je u državnom vijeću došlo do rasprave o uređenju 
države, istaknuo je Strosmajer nadu Hrvata u skoro sje- 
dinjenje Dalmacije s Hrvatskom. Njemu je upao u riječ 
poslanik Dalmacije Borelli. On je kao predstavnik dalma- 
tinski priznao slavenski karakter Dalmacije, ali je njezino 
sjedinjenje s Hrvatskom odbio s izjavom: da za to nije 
shodno vrijeme. 

Kad se je u Dalmaciji saznalo za suprotno stanovište 
biskupa Strosmajera i Frana Borelli, razdvojila se inteligencija 
u dva tabora. Ona, što je bila narodno osviještena, okupi 
se u jedno i stvori narodnu stranku (partito nazionale), 
a pristaše Borellija utemelje auionomasku stranku (partito 
autonomo). 

Ovaj rascijep među dalmatinskom inteligencijom dobro 
je došao bečkoj vladi i dalmatinskom namjesniku generalu 
barunu Mamuti gorljivom centralisti. Kad se je godine 1861. 
21. februara sastao dalmatinski sabor u Zadru, u njemu 
je zaslugom namjesnika Mamule sjedio 31 autonomaš , a 
samo 12 narodnjaka . Ideja sjedinjenja bila je dakle po- 
tisnuta na stranu, a narodnoj stranci u Dalmaciji bila je 
nametnuta teška dvostruka borba: proti bečkom centralizmu 
i protiva dalmatinskim autonomistima. Ovu borbu još više 
otešča dualističko uređenje države (1867.). Ako se je Dal- 
macija postepeno pridizala i primicala svome konačnom 
cilju, oslobođenju od nametničke talijanštine, to se mora 
upisati u zaslugu požrtvovnosti i samoprijegoru, pravom 
heroizmu naših narodnih vođa, među kojima se ističu: 
Stjepan Ivičević, Miho Klaić , Milio Pavlinović, Medo Pucić, 
Vicko Trifković , Vinko Milić, Natko Nodilo i t. d. 

U ovoj zadnjoj borbi za narodnu stvar Rab je bio 
sveden s pravoga puta. Sudac Barbieri, rođeni Zadranin, bio 

je pridobio Rabljane za autonomašku ideju. Kao u većini dal- 
matinskih općina, došli su i na Rabu na upravu autonomaši, 
koji su je uzdržali u svojim rukama sve do godine 1886. 
Uredovati na općini u hrvatskom jeziku počelo se tek (1897.)! 

Narodna se ideja usto u Dalmaciji sve više razvijala. 
Općine su padale redom u ruke narodnjaka. Autonomaši, 
koji su se malo pomalo evolucionirali u čiste Talijane, sve 
su više gubili teren. Napokom je u julu 1870. narodna stranka 
konačno i trajno iznijela na izborima potpunu pobjedu, ste- 
kavši 25 mandata za sabor u Zadru prama 16 talijanskih. 
Nakon ove pobjede oživjela je u Dalmaciji ponovno ideja je- 
dinstva s Hrvatskom. Ako ona nije bila provedena, tomu je bio 
kriv bečki dvor, komu je ova ideja bila uvijek neprijatna. 

Otkad su državnim dualizmom svi Slaveni u austro- 
ugarskoj monarhiji bili potisnuti u podređeni položaj napram 
Njemcima i Madžarima, njihova politika krenula je smjerom, 
koji ih je sve više otuđivao maćuhinskoj državi. Ona im 
je dualizmom nametnula borbu do istrage, a oni su na 
izazivanje odgovorili, da su počeli postepeno, tiho, ali si- 
gurno rušiti iz temelja prostrano carstvo. 

Više od 40 godina trajala je borba, a zaključila se 
sveopćim ratom. U krvavom ratu, nakon potocima pro- 
livene krvi: srušilo se carstvo zasnovano na varci i himbi, 
a uzdržano od žandara; srušilo se prijestolje, na kome su sje- 
dili ljudi, koji su radi slavičnosti jedne obitelji prolili mnogu 
i premnogu krv; prebilo se žezlo, koje je samo hinilo pravicu. 

Narodi, koji su silom pripadali u sklop carstva, pro- 
slavili su zadnji dan njegova opstanka, kao početak svoje 
slobode, svoga oslobođenja. I u Dalmaciji nije bilo grada, 
varoši ili sela, koje nije dostojno proslavilo veliki dan. U 
kolu dalmatinskih gradova nije ni Rab ostao zadnji. Ali 
našao se neki, koji je radi svoga „sacro egoismo“ pomutio 
veselje dalmatinskih Hrvata i čašu punu jada prepunio, 
zalivši ju čemerikom. Dalmacija je sakata. Ona kr- 
vari od teške rane. Mač neprijateljski reže joj 
srce. Posestrinski gradovi žale za zasužnjenim 
gradom i otetim otocima. Naša bol će biti izli- 
ječena, kad nam se dade što je naše i povrati 
što nam je s nepravom oteto. 


ŠETNJE PO GRADU I OTOKU. 


Šetnja po starom gradu ili Kaldancu. Od Trga 
23. travnja koji je nekad nosio ime Novi trg (Platea nova , 
Piazza nuova) ili Trg na obali (Piazza marina) mimo kne- 
ževa dvora, kroz vrata ispod gradskog tornja, dolazi se pred 
gradsku ložu. Odavle vodi Zagrebačka ulica , koja se je u 
davnoj davnini zvala „ruga de medio “ na Trg Slobode , 
prije Stari trg (Platea vetus, Plathea in Catarho). 

Ova ulica dijeli grad Rab, koji je sagrađen na ma- 
lenom poluotočiću u stari grad i novi grad. Od ulice Za- 
grebačke proteže se stari grad sve do rta sv. Antuna (Caput 
Antium). Danas se općenito ovaj dio grada zove Kaldanac 
(Candampsio, Caldantio, Caldanzo ) Candanzo , Capo d ) Antio, 
Caput Antium). Ovo je najstariji dio grada Raba. God. 
1449. i 1456. poharala ga je kuga. Onda bile su mnoge 
kuće opustjele, ostale bez stanara, a tekom vremena po- 
stale su ruševine. I danas raspuknute zidine mnogih sta- 
rinskih kuća, po kojima se sunčaju gušteri, napunjuju nekom 
stravom i domaćeg čovjeka i stranog gosta. 

Uz jedan niz kuća na periferiji sa sjeverne i zapadne 
strane sačuvale su se, u ovom dijelu grada, još ove javne 
zgrade: Crkva sv. Marija Velika , bivša rapska stolnica, 
glavni zvonik , samostan sv. Antuna opata sagrađen na 
krajnom rtu poluotočića i crkva, zvonik i samostan sv. 
Andrije. 

Zub vremena razrušio je mnoge druge javne zgrade. 
Odmah do zvonika nalazila se stara biskupska palača (episco- 
pium). Ova je već polovicom XV. vijeka bila veoma trošna. 
Blizu zvonika nalazila se crkvica sv. Petar (sv. Petrac) ili 
sv. Roka. Pred nekoliko godina bila je ova crkvica pre- 
tvorena u privatni stan. Tik do vrata gradskih, pred ula- 

zom u gradsku luku, vide se još i danas ostanci male 
crkvice sv. Katarine. Pred plokatom crkve sv. Marije, ne- 
stalo je crkvice sv. Ivana Krstitelja Nekad je ova crkvica 
bila krstionica (baptisterium). U novije vrijeme služila je za 
mrtvačnicu. Još se jedna crkvica spominje na Kaldancu, 
a to je sv. Marija od milosrđa. Ova se nalazila iza stol- 
nice tik uz samostan sv. Antuna, a spominje se u povjesnim 
spomenicima XIV. stoljeća. Do plokate sv. Marije nalazi 
se još ubožnica Tijela Gospodnjega (Hospitale Corpus 
Christi). Ovu ubožnicu utemeljio je (1459.) Petar de Žaro. 
Njom je upravljao jedan svećenik (prior Corporis Christi) 
Priorat Žaro imao je u rapskoj crkvi svoj oltar (altare 
Corporis Christi). Današnja kapela sv. Sakramenta u sv. 
Marije je također zadužbina obitelji de Žaro. 

Glavni zvonik jedan je od najljepših rapskih gra- 
đevnih spomenika. On je pravo remek-djelo romanskog 
stila. Ima prizemlje, četiri sprata i osmerostranu piramidu. 
Piramida je ovjenčana vijencem romantičnih stupića (balau- 
stradom). Spratove dijele romantičke krunjenice ili kornize. 
Gornji sprat ukrašen je na svakoj strani kvadriforom, prvi 
ispod njega triforom , drugi biforom, a prizemlje sa jedno- 
stavnim malenim romanskim prozorčićima. Temelji mu po- 
čivaju na kamenju od rimskih spomenika. Ovaj zvonik 
započeo se graditi negdje u XII. stoljeću, a bio je dovršen 
početkom XIII. stoljeća. Završivala ga je prije četverostrana 
piramida, slična onoj na zvoniku sv. Andrije. Negdje polovicom 
XV. stoljeća udario je u nju grom. Šimnn de Plangos dao 
je svojim novcem popraviti zvonik i dogradio je današnju 
piramidu. Jedna kamena ploča s latinskim nadpisom sa- 
čuvala nam je uspomenu na ovaj popravak. Na njoj je 
uklesan ovaj natpis: SIMON PLANGOSIVS IXS || VA PECV- 
NIA A DIVINO INCEN || DIO CONSVMPTVM RES || TITVIT. 
Uz ovaj natpis uklesan je grb obitelji de Plangos. Na okru- 
glom štitu, čije je polje raspolovljeno dvostrukim štapom 
u dva dijela, uklesana su dva krina ili Uljana. Drugi jedan 
natpis na piramidi glasi: D. 0. M. || XPS REX GLIOE VENIT || 
IN PAČE DEVS HOMO FACTVS EST || ET VERBUM CARO 
FACTU • EST + || XPS VINCAT + XPS IMPERAT + || XPS 

ABOMNI MALV_NOS DE || FENDAT + IN NOE PATRIS + 
ET FILII + E SPVS • SANTI + AMEN || BARBAR VIRGO 
DEI MODO || ET SEMPER MEMENTO MEI |] A FVLGVRE 
ET TEMPESTATE || LIBERA NOS • DOMINE. Ovaj natpis 
podsjeća nas na jedan popravak zvonika (1650.), kao i ovaj 
što slijedi i koji se nalazi ispod prozorčića u prizemlju na 
sjevernoj strani: D. O. M. 'I ANNO JUBILEI QVO REMITVN- 
TVR || ERRATA ACRE TVRHIS SVMITAS || FV1T RESTA- 
VRATA PETRO GAV || TETIO PRESVLE DIG NO MARI NO 
NIMIRA PROCVRATORE PIO || KAL OCTOBRIS MDCL | 
BERNARDO BALBI PRAETORE BENIGNO || RECIPITE FI- 
NEM SI SAPITIS. Prigodom ovog popravka bio je na vrhu 
piramide smješten križ sa pet jabuka (cinque pomoli). U 
gornjoj jabuci bile su, onom prigodom, položene moći više 
svetaca, među kojima i moći sv. Barbare. Na zvoniku bilo 
je do rekvizicije zvonova, za vrijeme svjetskog rata, 5 zvo- 
nova. Najstarije bilo je lijevano (1510.) od Ivana Krstitelja 
de Talle Rabljanina poznatog ljevatelja topova i zvonova 
u XVI. stoljeću. Od njega se do danas sačuvalo u Du- 
brovniku jedno zvono na zvoniku oo. Dominikanaca i jedan 
top, koji je branio tvrđicu Dračevicu sv. Lovre (Malpaga) 
pred gradom. I u bečkom je muzeju jedan njegov top, 
koji je označen kao i ostala njegova djela natpisom: Ma- 
gister Arbensis Baptista. 

Crkva sv. Marije Velike (s. Maria Maior), bivša 
rapska stolnica, drugi je lijepi spomenik romanskog stila 
na Rabu. Ovo je trobrodna bazilika sa tri apside, bez po- 
prečne (transversalne) lađe. Nema kripte i akoprem je pres- 
biterij i kor podignut za 7 stepenica nad pločnikom bro- 
dova. Od apside do glavnih vratiju duga je 23 m, a široka 
14 55 m. Na mjestu gdje se danas nalazi ova bazilika, na- 
lazila se već u VIII. stoljeću druga starija. Od nje se do 
danas sačuvalo samo nekoliko ulomaka. Među ovima već 
spomenuti bosoriljev Krista , koji se nalazi nad pobočnim 
sjevernim vratima i kapa i timpani ciborijoltara. Ova, po 
svoj prilici centralna građevina , bila je, ne zna se kako, 
porušena. Na njezinom mjestu bila je u drugoj polovici 

XII. stoljeća sagrađena latinska bazilika , koju je prema 
jednom savremenom natpisu, koji je bio otkriven za po- 
pravljanja crkve u XVIII. stoljeću, posvetio (1175.) papa 
Aleksandar III. Ovaj papa svratio se je na Rab na svojem 
prolazu iz Zadra u Mletke. Onom prigodom na molbu bi- 
skupa Andrije posvetio je novodograđenu crkvu sv. Ma- 
rije Velike. 

Jedva je prošlo od posvećenja sto godina, kad se rap- 
ska stolnica ponovno dograđivala, popravljala i proširivala. 
Uspomenu na ovo dograđivanje sačuvao nam je slijedeći 
natpis iz god. 1278.: ANNIS MILENIS_CVRETIBVS ATQV 
DVCE NIS || HISQVE SEPTENIS ADIVCTIS OCTVAGENI 
ILLVSTRIS MARCI MICHAELIS_ PRIDA CVRA || HC STV- 
DVIT F1ERI . Q . ECCLESIE OIA IVA || GAV_DET VRBS 
ARBI FVLGENTE COITE TALI || SEMPER QRE VERVM 
CLORIFICANDO DEV. U XV. stoljeću bile su uz sjevernu 
stranu crkve dograđene dvije kapele: kapela Zodenigo- 
Skaffa ili kapela sv. Petra i kapela Žaro ili kapela sv. Sa- 
kramenta. Ova posljednja bila je u XVIII. stoljeću pregra- 
đena i ukrašena stukaturama. Istočno od kapele sv. Petra 
nalazi se dvostruka sakristija. 

I jedan natpis na okruglom prozoru (oculus Dei) 
na pročelju spiminje pod dijelomično popravljanje crkve. 
ANNO DNI MCCCCXXXVIII IPRE DOMINI LVCE VIARE 
COT. Čini se, da je ove godine na pročelju bila izmijenjena 
starija trifora sa novijim okruglim prozorom. I nad glavnim 
vratima sačuvao se je jedan natpis, koji glasi ovako: ETERNI 
REGIS SVM LAUDI | ET VIRGI NIS ALME || PRAESVLE 
MALVMBRA ZANTANO | PRESIDE CALBE || QVESTORE | 
IMPENSA FRANCISCI STRVCTA NIMIRE || MCCCCLXXXX. 
Na koje radnje se odnaša ovaj natpis nije jasno. Vjerojatno 
je, da se odnaša na portal i na ukrasbu pročelja slijepim 
arkadama. Piet& u polukružnoj nikji nad vratima naručena 
je bila (1514.). Neke radnje oko popravka tribine (cantoria), 
na kojoj su smještene orgulje i još neki drugi popravci 
bili su izvedeni (1650.). Polovicom XVIII. stoljeća izveo je 
neke popravke i uresio strop srednje lađe štukaturama 
biskup Ivan Calebota trogiranin. 

Ciborij oltar. Baldahin, kapa i timpani potiječu iz 
VIII. ili IX. stoljeća Ukrasni motivi pleteri ili pletenice i 
simboličke euharistijske slike u bosorilijevima, karakteri- 
stični za spomenike, od VIII. do XI. stoljeća. Šest mramornih 
stupova s glavicama i podnožjem pripada XII. ili XIII. sto- 
ljeću. Mensa pod baldahinom je od mramora. Veoma je 
krasan antipendij u baroknom stilu. U sredini antipendija, 
u jajastom krugu u sjajnim mramornim intersijima izrađen 
je sv. Kristofor pokrovitelj grada i otoka Raba. U mensi 
su uzidani ulomci jedne rimske venčanice (cornice). Pod 
mensom je ormar, koji se otvara sa strane apside, otraga. 
Ovo je rapsko svetište (sanctuarium), u njemu se drže 
shranjene moći svetaca, među kojima moćnik sv. Kristofora 
i ostatci pozlaćenog križa, što ga je kralj Koloman darovao 
rapskoj crkvi. Ovdje se je sve do polovice XVIII. stoljeća 
čuvalo 400 pergamena, koje su se odnašale na povlastice 
rapske crkve i slobodne rapske općine. Sve do pada mle- 
tačke republike birala su se 4 plemića Santnarija, koji su 
bili čuvari ovih rapskih svetinja. Ovih je pargamena nestalo. 
Neke su dospjele u bečki dvorski arhiv, neke u namjesnički 
arhiv u Zadru, neke u zemaljski arhiv u Zagreb, a mno- 
gima se je zameo trag. 

Drveni kor potječe iz godine 1445. Smješten je na 
mjestu starog pjevališta (schola cantorum). Izradili su ga 
domaći dalmatinski majstori među kojima Andrej Aleksi 
iz Drača (magister Andreas Alecxi de Durachio). Na njemu 
se nalazi urezan grb obitelji Cernotta , grb obitelji Nimira 
i još jedan treći grb nepoznat. Ovakav kor nalazi se još 
u zadarskoj stolnici i u trogirskoj bivšoj stolnici. 

Kapela sv. Križa ili kapela Pincin- đe Mariš 

smještena je u apsidi južne pobočne lađe. Ograđena je 
rešetkama romaničkom balaustradom, na kojoj je uklesan 
grb obitelji Pincin. Isti grb uzidan je i u zidu crkve. 
Raspelo na mramornom oltaru nije bez umjetničke vrijed- 
nosti, a tako isto i slika Gospe od žalosti (Mater Dolorosa). 

Poliptih na pobočnom oltaru u južnoj lađi pripadao 
je crkvi sv. Ivana Evanđeliste. Bio je na oltaru u kapeli 

obitelji de Cernotta. Mankav je. U gornjem dijelu srednja 
slika. Svih slika bilo je šest. U dolnjem redu u sredini je 
raspeće, na desnu sv. Kristofor, na lijevu sv. Matej. U 
gornjem redu srednja slika fali, na desnu je sv. Tekla, a 
na lijevu sv. Jeronim. Pozlaćeni okvir djelo Andreja Aleksi, 
oštećen je i manjkav. 

Kip sv. Kristofora na drugom pobočnom oltaru 
veoma je arkaičan. Donešen je iz zapuštene crkvice sv. 
Kristofora u kuli Galiardi. U sjevernoj pobočnoj lađi u nikji 
isto je tako arkaični kip sv. Roka . On je donešen iz crkvice 
sv. Roka pod glavnim zvonikom. U ovoj crkvici imala je 
svoje sijelo starinska bratovština sv. Roka (Fraternitas s. 
Rochi). 

Kapela sv. Sakramenta ili kapela Žaro (Capella 
Corpus Ghristi). Ovu je kapelu sagradio (1459.) Petar Žaro 
stariji i u njoj uredio Priorat obitelji Žaro , kojemu pri- 
druži ubožnicu ( hospiiale Žaro). Prema oporuci utemeljitelja 
upravljao je ovim prioratom jedan svećenik iz obitelji Žaro 
(Prior Corporis Christi). Ova je kapela bila pregrađena 
godine 1781. u baroknom stilu: D.O.M. | ANNO MDCCLXXXI 
IN MELIOREM FORMAM REDVCTA. Ovaj natpis nalazi 
se na pragu od prozora izvana. 

Kapela sv. Petra ili kapela Zudenico-Scaffa. Ovu 

je kapelu početkom XV. stoljeća sagradio biskup Zudenico 
de Zudenicis, kako se to doznaje iz ovog natpisa, koji se 
skupa s grbom obitelji Zudenico nalazi povrh luka: HANC 
CAPELLAM FECIT ZVDENICVS DE ZVDENICO. U ovoj 
kapeli bio je i grob spomenutoga biskupa. Na "nadgrobnoj 
ploči nalazio se ovaj natpis: OPTIMI CLARIQVE VIRI || 
DOMINI ZVDENICI DE ZVDENICO HVIVS VRBIS ANTI- 
STITIS |! HOC IN TVMVLO CLAVDVNTVR OSSA II QVI 
ANNO DOMINI MCCCCXII | DIEM SVVM CLAVSIT EX- 
TREMUM |j VIII. IDVS JANNVARII. Pred ovom kapelom 
dao je podignuti rešetke Ivan Scaffa biskup (1452. — 1472.). 
Na rešetkama je uklesan grb obitelji Scaffa s mitrom. U 
njoj je također dao urediti svoju grobnicu. Na nadgrobnoj 
ploči uklesan je lik biskupov u basorilijevu, zaogrnut u 

pontikalnom ruhu. Naokolo čita se ovaj natpis: INSIGNIS 
PIETATE PHR IOHANES SCAFA PRAESVL ARB. MAV- 
SOLEVM HOC ŠIBI TM ALTARE HVC CV OMMI ORNATU 
TABERNACVLI DIVIŠ HIERONYMO ET ANASTASIAE SVA 
IMPENSA STATVIT MCCCCLVI. 

U ovoj kapeli nalazi se krstionica (baptisterium). Slika 
na oltaru predstavlja oslobođenje sv. Petra iz tamnice u 
Jerusolimu. Naslikana je naplatnu. Veoma je lijepa radnja. 
Donešena je iz napuštene crkvice sv. Petra ili sv. Roka 
pod glavnim zvonikom. 

U sjevernoj pobočnoj apsidi pred kojom su po- 
dignute rešetke, časti se na oltaru stara bizantinska Madona 
( Icona ) na staklu. Antipendij i okvir u koji je umetnuta 
slika jesu od mramora. Oltar je bio postavljen 1731. troškom 
rapskih pučana: UNIVERSITA Dl ARBE 1731. 

Sakristija je bivše rapske stolnice velika i prostrana. 
Rezdijeljena je u dvoje. U njoj se je rapski kaptol sastajao 
na svoje kapitularne sastanke. U njoj se je čuvala kaptolska 
knjižnica i kaptolski arhiv i spremalo se crkveno ruho. U 
prvoj dvorani nalazi se lijepa mramorna umivaona. Ovdje 
se čuvaju dva starinska korala iz XV. stoljeća. 

Orgulje. U rapskoj stolnici spominju se orgulje već 
u XVI. stoljeću. Orguljaš bio je općinski plaćenik. Dobivao 
je godišnje 50 zlatnika. Redovito je ovu službu obavljao 
jedan redovnik samostana sv. Ivana Evanđeliste. 

Crkva sv. Marije Velike, bivša rapska stolnica, a danas 
župna crkva, uzdrži se sama od sebe. Ona ima svoje po- 
sjede. Prihodima upravlja župnik i crkovinari. Prije je imala 
svoje prokuratore. 

Samostan sv. Antuna opata. Na mjestu gdje je 
danas samostan, nalazila se stara crkvica sv. Antuna opata 
i uz nju bratska kuća starinske bratovštine sv. Antuna 
opata (Fraternitas Nobilium Fratrum s. Antonii Abbatis). 
God. 1493. unajmila je bratsku kuću od gorespomenute 
bratovštine plemenita gospođa Mande Budrišić, kneginja 
od Žirova, koja je pred Turcima pribjegla na otok Rab, i 
nastanila se u njoj sa još nekim gospođama. God. 1499. 


156 



Portal Cernotla-Bakota. 


157 


pod duhovnim vodstvom oo. Franjevaca sv. Eufemije pri- 
stapi Mande sa svojim drugaricama u III. red Franjevački 
i osnuje samostan. Umrla je (1532.) i bila je zakopana u 
crkvi sv. Bernardina kod sv. Eufemije. 

Crkvica i samostan bili su više puta dograđivani i 
pregrađivani. Od stare crkvice sačuvao se samo presbiterij. 
Brod crkve bio je pregrađen XVI. stoljeća. Slika, poliptih 
na glavnom oltaru radnja je stare talijanske škole. Kip 
sv. Antuna opata sjedi u nikiji na glavnom oltaru. Uz 
glavni oltar nalaze se u crkvi još dva pobočna: sv. Antuna 
padovanskoga i Gospe od Začeća. Oltar Gospe od Začeća 
je zadužbina obitelji Bizza. Pred ovim oltarom je grobnica 
obitelji Bizza. Nadgrobna ploča je ukrašena grbom i dvijema 
natpisima. U crkvi ima i drugih grobova, među kojima: 
grob obitelji Conciza, grob obitelji Žaro. Na jednoj nad- 
grobnoj ploči čita se ime nekog * Mathiode Aquila“. U 
grobu su bila zakopana njegova dva sina, koji su poginuli 
u ratu s Uskocima (1583.). Pred oltarom sv. Antuna je 
grobnica Jerolima de Dominis dvorskog kneza (comes pa- 
ladinus) i arciđakona i vikara zadarske crkve, koji je umro 
god. 1713. 

Na vratima samostanskim nalazi se jedan basoriljev 
sv. Antuna op., a na pragu natpis: PAX FIVIC DOMVI — 
ET OMNIBVS HAB1TANTIBVS IN EA. 

U samostanu se čuva jedna slika grada Raba i ne- 
koliko pergamena. 

Samostan sv. Andrije utemeljen je negdje u XI. 
vijeku od biskupa Matija ili Maja. Pred gjavnim vratima 
crkve nalazi se izvrnut natpis: DNI NRI I HV XRI - ECO 
PBR MADIVS VNA CV || M INC1A CVM TOTA ECCA 
CIONE • HEDIFICABIMVS. Ovaj natpis spada u X. ili XI. 
stoljeće. Biskup Madije biskupovao je_ u Rabu (g. 1018.). 
Zvonik je sagra_đen_(1181.): + ANNO D. M.CLX || XXI TRE 
ANDREE || EPI E DIN ANNE ABBAT1SE EGO COS || MAS 
ARCHIDIAC || FECI CAPANILEM. Crkva je sagrađena u 
obliku trobrodne bazilike. Ima pet oltara. Veliki oltar je iz 
godine 1765. Poliptih Bartula Vivarini iz 1485. koji se je 


158 


do godine 1876. nalazio u ovoj crkvi, sad se nalazi u Aca- 
demia delle belle Arti u Mlecima. Onaj što se danas nalazi 
na oltaru jest neuspjela kopija. U crkvi sv. Andrije imali su 
svoje grobnice mnogi Rabljani. Nadgrobne ploče bile su od- 
stranjene iz crkve, kad je bio postavljen novi pločnik. Njima 
se u isto vrijeme popločala mala plokata pred crkvom. 

Samostanskim posjedom, koji je dosta velik upravlja 
prokurator. Ovaj je u vrijeme mletačke republike uživao 
razne povlastice, tako n. pr. bio je oslobođen od tlake 
(dalle angarie). 

Crkvica sv. Duha ili sv. Nikole postoji još i danas 
i ako zapuštena uz ložu. Pred ovom crkvicom bila je do 
1509. lijepa i prostrana plokata (Platea Gospi). Crkvica sv. 
Duha bila je općinska crkvica. U njoj sabirali su se na 
poziv zvona gradski oci prije sjednice, da zamole pomoć 
u Duha Svetoga. 1 nakon svršenih općinskih sjednica opet 
su se u njoj sabirali na zahvalnicu. U crkvici Duha Svetoga 
potpisivala su se i javna pisma . U njoj je potpisan i spis 
utemeljenja sv. Eufemije. U crkvici je od davne davnine 
imala sijelo bratovština pomoraca sv. Nikole (Fraternitas 
s. Nicolai ) uz nju bila je i ubožnica ( Hospitale s. Nicolai) 
za iznemogle pomorce. 

U njoj se nalazi jedan lijepi antipendij od kože. 

Loža i stari gradski toranj. Plokata Gospi bila je 
od XIV. stoljeća središte gradskog života. Na njoj, sa sje- 
verne strane, dizao se gradski toranj, koji prost i jedno- 
stavan još i danas postoji. Na njemu je gradski sat. 
Satničar (orologista), koji je navijao satnik, bio je općinski 
salariatus. 

God. 1509. bio je na trgu Gospi sagrađen novi fontik 
(fonticus, fontego) s ložom. Stari fontik i stara loža bili 
su (g. 1325.) sagrađeni na starom trgu (Platea vetus), na 
mjestu, gdje se danas nalazi trg Slobode. 

U loži se, sve do pada mletačke republike, sudilo. U 
njoj su pučani držali svoje skupštine (congreghe). Pod njom 
se trgovalo. 


159 


Znamenitije privatne zgrade na Kaldancu. Od 

privatnih zgrada na Kaldancu ističu se: kuća u kojoj se 
nalazi župnički stan, kuća u kojoj je smješten K. Sud, 
kuća Dominis, bivša kuća Cassio (Kašić) danas Dependens 
Grand Hotela i kuća u kojoj se nalazi politički komesarijat. 
Neke od ovih imaju svoja dvorišta s portalima, koje rese 
grbovi. 

Novi grad. Od zagrebačke ulice na zapad do Kule 
Smjelih (Torre dei Gagliardi), Kule sv. Kristofora (Torre 
di s. Cristoforo) i novih vratiju (Porta nuova) proteže se 
novi grad Rab. Ovaj dio grada Raba razvio se u XIV. 
stoljeću. Veoma je pravilan. Tri glavne ulice teku usporedo 
od istoka prama zapadu. Gornja ulica, danas ulica Miho- 
vila Klaića započimlje na trgu Slobode , a svršava pred 
kulom sv. Kristofora poviše Bahotina. U starije doba no- 
sila je ova ulica različita imena kao: Contrata Caturbo ili 
Cantribo , contrata s. Joannis , contrata Fratrum Minorum 
i contrata superior , (contrada superiore). Započimala je 
kod starih gradskih vratiju (Porta superior, Porta in Ca- 
turbo). Srednja ulica danas ulica Kraljice Marije , a u 
staro doba contrata de medio išla je od plokate Gospi , na 
kojem je početkom XIV. stoljeća sagrađena loža, do novih 
vrata, kroz koja se dolazilo na varoš. Dolnja ulica , sada 
Štrosmajerova ulica zvala se u staro doba: contrata pa- 
latii i contrata s. Andreae in mare ili contrata inferiore. 
Jednako pravilne i među sobom usporedne jesu i pobočne 
ulice, koje spajaju ulicu Kraljice Marije sa ulicom Miho- 
vila Klaića . U spomenicima iz XIV. stoljeća poznate su 
ove ulice pod imenom ,,ruge“. Uz ove ulice spominju se 
u onodobnim spomenicima i „andreone“ dvorišta ili sli- 
jepe ulice. 

Gornja ulica ili ulica Mihovila Klaića. Na ovoj 
ulici stoji još i danas crkva sv. Justine. Ova crkva i 
uz nju samostan, bila je sagrađena za benediktinke pučanke 
troškom rapskih pučana (della Universit& di Arbe) (1573. 
do 1578.). Samostan je bio dokinut, a njegova dobra kon- 
fiscirana od Francuza (1808.). Nekoliko godina prije svjet- 
skoga rata bio je preudešen u dvorac „ Vitla Antoniette 

U crkvi na pobočnom oltaru s južne strane nalazi se 
lijepa oltarna slika: Smrt sv. Josipa. Drži se, da je djelo 



Srednja ulica. — Ulica Kraljice Marije. 

Ticijanovo. U crkvi je bilo više grobnica. Još se i danas 
nalaze grobne ploče s natpisima. 

Uz porušenu crkvu i samostan sv. Ivana Evanđeliste 
nalazi se druga crkva sv. Križa (della Santa Croce La- 
crimosa). Ova, s vanjske strane veoma neugledna crkva, bila 
je sagrađena u XVI. stoljeću. Na njezinom mjestu nalazila 
se najprije malena crkvica posvećena sv. Križu. Ova se u 
XIII. stoljeću spominje kao vlasništvo samostana sv. Petra 
u Draži. Uz nju se je nalazio gostinjac (hospitium) redov- 
nika sv. Petra. Kasnije je bila ova crkvica povećana i po- 



Dvorišle samostana sv. Eufemije. 


svećena sv. Antunu (s. Antonio Novo). U ovoj crkvici zbilo 
se 14. decembra 1559. veliko čudo. Isus, razapet na križu 
na maloj starinskoj slici, proplakao je. Nakon ovog čuda 
porasla je na Rabu silno pobožnost napram čudotvornoj 
slici. Bila je također utemeljena bratovština sv. Kriza Pro - 
plakanoga (Confraternita delta s. Croce Lacrimosa). G. 1 765. 
dao je biskup Ivan Luka Garanjin popraviti crkvu i uresio 
ju krasnim stukaturama. On je također preustrojio bratov- 
štinu. U biskupskom rapskom arhivu sačuvao se Obrednik 

11 

ili Ritual bratovštine. U njemu se sadrži obred za obla- 
čenje braće u latinskom jeziku i razne bratinske molitve 
u hrvatskom jeziku. Obrednik je bio rukom napisan (1765.). 

Odmah uz crkvu sv. Križa nalazio se samostan 
sv. Ivana Evanđeliste s trobrodnom veličan- 
stvenom bazilikom. Od krasnih gradnja ostao je do 
danas na nogama jedino zvonik u svemu naličan zvoniku 
sv. Andrije. Gotovo do konca XIII. stoljeća živjele su u 
samostanu redovnice benediktinke. God. 1287. predao je 
samostan i crkvu oo. Franjevcima (Fratribus Minoribus) 
biskup Grgur Hermolais poznat pod nadimenom Koštica 
(Costiza). Ovaj samostan bio je jedan od važnijih franje- 
vačkih samostana na otocima i istočnoj obali Jadrana. U 
njemu je boravio kustos kustodie kvarnerske. Bio je na- 
pušten od redovnika (1783.). God. 1786. bio je popravljen 
i pretvoren u biskupsku residenciju. 

I crkva i samostan bili su kroz vjekove više puta 
popravljani. God. 1454. bile su u pobočnim lađama pri dnu 
uređene dvije kapele. Jednu je dao na svoj trošak urediti 
Kolan Cernotta i ukrasio ju je krasnim poliptihom, kojeg 
ostatci vide se i danas u crkvi sv. Marije. U ovoj kapeli 
dao je rečeni Kolan prirediti za sebe grobnicu. Nadgrobna 
ploča s natpisom i grobom obitelji Cernotta nalazi se u 
novom groblju na Komrčaru. Ulomak od posvetnog nat- 
pisa sačuvao se na pločniku u sv. Justine: AD LAVDEM 
ET HONOREM DEI ET SANCTORVM || CONFESORVM 
HIERONYM ET NICOLAI HANC || CAPELLAM || AEDIF1- 
CARI FECIT DOMINVS COLANEO DE CERNOTIS MA- 
GISTER ANDREAS DE ALEXIO | DE DVRACIO FECI HOC 
OPVS MCCCCIII1. God. 1479. dao je rapski patricij Ivan 
Galzigna na svoj trošak popraviti crkvu i samostan. Neki 
popravci bili su izvedeni (1481.) od o. Jurja iz Skadra 
(fr. Georgii de Skutaro Doctoris Egregii). Osobitih zasluga 
za samostan stekao je o. Mihovil Vulpini iz Raba (sacrae 
Scripturae professor). On je (1569.) izveo opet neke po- 
pravke. Nad vratima dvorišta izvana nalazi se mramorni 
grb biskupa Marie Antuna ab Hostia, a pod njim ploča 
s natpisom: D. 0. M. | PRINCIPIS PIETAS OBSEQVIVM | 


163 


REEDIFICAVERVNT ANNO DOMINI MDCCLXXX | EPIS- 
COPATVS IO. MA. ANTONU AB HOSTIA | ANNO XVI. 
Crkva je imala '7 oltara. Bila je popločena mozaikom. U 



Mletački zdenac na Varolu. 

njoj su se nalazile mnoge grobnice. Samostan je uživao 
mnogo posjeda. Za dijeljenja franjevačkoga reda u XV. 
stoljeću pripao je oo. Konventualcima. Crkva i samostan 
propali su drugom polovinom XIX. stoljeća. Uresni ulomci i 

* 

bolje građevno kamenje bilo je ođ bezdušnih ljudi saku- 
pljeno i rasprodano u tuđinu. 

U tvrđavi sv. Kristofora vide se još zidine crkvice 
sv. Kristofora. U njoj se nalazilo sjelo bratovštine sv. 
Kristofora (Fraternitas batitorum). 

Na ovoj ulici spominju se još crkvice: sv. Tome 
(pit banatus s. Thomae) i s v. F a b i j a n i Sebastijan. Ove 
su bile porušene u XVI. stoljeću. Na mjestu, gdje su one 
bile, bio je sagrađen samostan i crkva sv. Justine. Još se 
je negdje blizu sv. Ivana Evanđeliste nalazila crkvica sv. 
Jelene. 

Svjetovne zgrade. Od svjetovnih zgrada veoma je 
ugledna palača naprama sv. Justini. Ovo je skup palača, 
koje su pripadale obitelji Galzigua ili Ganzina. Veoma su 
lijepi prozori na jednoj pučanskoj kući, koja se nalazi 
pusta i u veoma trošnom stanju. Još su opažanja vrijedni 
neki portali s grbovima. Grbova, natpisa, lijepih prozora 
i ukusnih portala nalazi se i u poprečnim ulicama. 

Na plokati Katurba nalazila se stara loza i stari 
fontik. 

Srednja ulica ili ulica Kraljice Marije. Ovo je 

najljepša i najživlja rapska ulica. S jedne i druge strane 
redaju se dućani s različitom trgovinom. Baš na sredini 
presvođena je. Na zidu kuće, koja je nad svodom, vidi se 
grb obitelji Benedetli. Na protivnoj strani ulice pred Grand 
Hotelom nalazi se crkvica sv. Antuna (sv. Antonac, s. An- 
tonio Piccolo). Ovu veoma neuglednu baroknu crkvicu sa- 
gradio je god. 1675. Pre Francesco Brazza . Lik ovoga 
svećenika vidi se na pali oltara. Umro je g. 1678. u Mle- 
cima, odakle je bio prenešen na Rab i pokopan u ovoj 
crkvici pred oltarom. Još se i danas ovdje vidi nadgrobna 
ploča s natpisom. Ova crkva bila je kolegiata . Lijepa je 
umjetnina mramorni antipendij sa intersijima (XVI. stoljeće). 
Među svjetovnim zgradama, koje se nalaze na ulici kraljice 
Marije ističe se palača D o m i n i s-N i m i r a. Ovo je jedan 
od najljepših građevnih spomenika na Rabu. Ima dva poda 
i prizemlje. Najljepši ukras ove palače jesu divni romanski 

P alača Dominis. — Grand Hotel. 

na luk prozori. U palaču se ulazi kroz lijepi portal, na 
kojem se nalazi grb obitelji Dominis. Iz lijepog pridvorja 


Palača T udorin-Marinellis. 


(atria) ulazi se u malo ukusno dvorište, a odavle udobnim 
stepenicama dolazi se na prostranu terasu. Iz terase ulaz 
je na prvi kat, kojega sredinu zaprema velika dvorana. 

Drugi lijepi građevni spomenici na ulici kraljice Ma- 
rije jesu: palača Tudorin sa lijepim trijemovima i palača 


Bizantinska gospa u crkvi sv. Bernardina 

Cer nota- Bakota. U palaču Bakota ulazi se iz Zagrebačke 
ulice. Na ulazu u dvorište nalazi se lijepi portal s grbom 
izumrle patricijske obitelji Cernota. U dvorištu se još vide 

tragovi trijemova. Na kruni gustierne (zdenca), koji se na- 
lazi u dvorištu, nalaze se dva grba obitelji Cernota. I na 
nekim drugim kućama u ovoj ulici, vide se, grbovi i natpisi. 

Dolnja ili Strosmajerova ulica. Ovu ulicu dijeli 
od srednje ulice samo jedan red kuća. Ona je nastala pro- 
širenjem grada preko starih gradskih bedema. Gdje se ona 
nalazi, tu je bila pličina morska ili morski žal. Najljepši 
spomenik na ovoj ulici jest starinski kneževski dvor 
(palatium comitis, palazzo de conte) s visokom četvero- 
uglastom kulom. Ovo je rađen skup palača, koje nijesu 
sagrađene u isto doba. Najstariji je onaj dio što se proteže 
uz Stosmajerovu ulicu s četverouglastom kulom. Kula ima 
tri sprata i prizemlje. Rese ju lijepi, bogatim klesarijama 
urešeni romanski prozori. I pročelje palače od strane Stros- 
majerove ulice urešeno je lijepim gotsko-romanskim bifo- 
rama. Od kule na sjever pram moru proteže se drugo krilo 
palače, dograđeno mnogo kašnje. Nad ulazom u presvođeno 
predvorje (atrio), iz kojega se dolazi u dvorište, vide se 
još ostatci lijepe balkonade. Odavle su se čitali proglasi 
na narod. Kula i krilo palače, što se proteže uz Strosma- 
jerovu ulicu, danas pripada Josipu Dominis . Prizemlje služi 
za spremišta i pivnicu. Sve je ostalo zapušteno i trošno. 
Na prvom katu nalazi se velika dvorana (sala palatii maior), 
u kojoj se je sastojalo općinsko vijeće (consilinm nobilinm 
coniunitatis Arbensis). U sjevernom krilu palače nalaze se 
u prizemlju spremišta i dućan Gospodarskog društva. Na 
prvom katu je ured Općinskog upravitelj štva, a na drugom 
katu, koji je privatno vlasništvo, stanuje vlasnik Dr. Mate 
Drazić općinski liječnik. 

Drugi lijepi građevni spomenik na ovoj ulici bili su 
Nemir ovi dvori (Palacetto Nemira) blizu crkvice sv. Antuna. 
Ova palača s dvorištem na trijemove, s gotsko-romanskim 
prozorima i istaknutom strehom na krovu spadala je u 
najljepše građevne spomenike grada Raba. Prije rata bila 
je porušena. Pragovi prozora bili su upotrebljeni za Villa 
Antonietta. Na mjestu je ostao veličanstveni portal , nad 
kojim se vide ostatci balaustre od terasse nad dvorištem. 

Na dolnjoj ulici nalaze se još neki portali na privatnim 
zgradama. Na gornjem pragu jednog od ovih portala sa tro- 
kutnim zabatom uklesan je ovaj natpis: A LABIIS INIQ VIS, 
ET A LINGVA DOLOSA ERVE ME DOMINE. Na mjestu 
gdje je danas Pensionat Praha bio je negda stari Arsenal 
(Arsenale). 

Gradski bedemi. Stari Rab bio je zaokružen zido- 
vima i utvrđen kulama. Prve zidove sazidao je oko Raba, 
stare Arbe sam rimski car Oktavijan August. On je također 
na zidovima dao podignuti kule. Za druge seobe naroda 
bio je grad poharan i opustošen, zidine porušene, a kule 
zapuštene. Kad je u VIII. stoljeću bizantinsko carstvo ob- 
novilo svoju vlast u Dalmaciji, bio je obnovljen i grad Rab, 
podignuti porušeni zidovi i popravljene kule. Grad je u 
ono doba obuhvatao samo najstariji dio ,.Kaldanac“ . Stari 
gradski zidovi, koji su grad pasali sa strane kopna, išli su 
od Katurba, gdje se nalazila stara gradska plokata ili trg 
(Platea vetus) do plokate ili trga Gospi (Platea Gospi). Na 
dvoja vrata moglo se iz grada izaći u varoš (burgum). Uz 
gornja vrata (Porta superior ili Porta in Catnrbo) stajala 
je osmerokutna kula, na koju su bili Rabljani (1076.) iznjeli 
moći sv. Kristofora, koji ih je čudesnim načinom obranio 
od pljačkaških i gusarskih južno-italskih Normana. 

Preko ovih uskih granica proširio se grad Rab u XII. 
XIII. i XIV. stoljeću. Zidovi gradski bili su produženi i 
zapasali su stari varoš (burgum) i tako je grad Rab dobio 
onaj oblik i prostranost, koju ima i danas. Zidovi napram 
Komrčaru bili su podignuti već u XIV. stoljeću, a pregra- 
đeni i utvrđeni novim i čvrstim kulama: sv. Kristofora i 
Gagliardi u XV. stoljeću. Kroz nova vrata (Porta nova) 
izlazilo se u novi mali varoš. 

Varoš (burgum, borgo). Novi rapski varoš spominje 
se već u drugoj polovici XIV. stoljeća. Njega su sačinjavale 
nekolike kuće poredane uz gornji put, što vodi na Koko- 
šicu i dalje na Polit. Ovaj varoš ostao je uvijek u svome 
zametku. Nije se proširio niti onda, kad su na otok Rab 
došli mnogi bjegunci, koji su bježeći pred Turcima, ostavivši 

Raspelo iz XV. stoljeća u crkvi sv. Bernardina. 

svoje stare domove. Mletačka uprava nije dozvoljavala 
novim doseljenicima graditi kuće u varošu, a i Rabljani 
voljeli su, da se novi došljaci nasele na njihovim imanjima 
daleko od grada. Danas se na varošu nalazi nekoliko novih 
kuća. Među svima ističe se Hotel Parck. — Spomena je 
vrijedna gradska luka s lijepom obalom Kralja Aleksandra 
i trgom 23. aprila. 

Konirčar (Comercarius , Campits Martius, Campo 
Maržo). Izložina, što se od gradskih bedema na zapad 
proteže do škvera, gdje se danas nalazi Pensionat Inva- 
lida, predratni Scoutistenheims, Villa Sofia i kupalište sv. 
Eufemije, poznata je pod imenom Komrčar (Campo Marzio). 
U XV. stoljeću spominju se ovdje tri crkve: sv. Leonarda 
(s. Leonardus de Comercario), sv. Katarina (s. Catharina 
de Comercario) i sv. Franjo (s. Franciscus de Comercario). 
Uz sv. Katarinu postojala je i ubožnica (hospitale), koja 
je po svoj prilici služila za gubavce. Uz crkvu sv. Kata- 
rine, čini se, da su se bili nastanili prvi Franjevci, koji su 
došli na Rab. Odavle ih je (1278.) Grgur de Hermolais, 
biskup rapski, činio doći u grad, gdje im je,' kako smo 
već vidjeli, poklonio samostan i crkvu sv. Ivana Evanđeliste. 
God. 1491. sagradio je na Komrčaru neki fra Matej Za- 
dranin (de Jadra) trećoredac Franjevac crkvu i samostan 
za svoju braću. Samostan je bio napušten od redovnika 
(1823.) Još se i danas vide ruševine. Stara samostanska 
crkva danas služi za grobišnu kapelu. Građena je iz li- 
jepog tesanog vapnenca. Prekrivena je bačvastim gotskim 
svodom. Osobito je krasno velikim mramorovim školjkama 
ukrašeno pročelje. Lijepi portal ukrašen je grbom lateran- 
skih kanonika. Na njemu je također uklesan ovaj natpis: 
DEBILE PRINCIPIVM • MELIOR • FORTVNA SEQVETUR • 
MCCCCLXXXX I VN II. Crkva i samostan bio je pod po- 
kroviteljstvom lateranskih kanonika. Nad samostanskim 
vratima čita se u skraticama ovaj natpis: A(d) M(ajorem) 
D(ei) B(eatae) V(irgini) A(tque) S ancti) P(atris) F(rancisci) 
G(Ioriam) E(t) H(onorem) MDCLVII. 

God. 1828. bio je jedan dio samostanskog vrta pre- 
tvoren u gradsko gr obje. 

Komrčar, koji je sve do pred 50 godina bio pusto 
pašište, zaslugom je pok. Jitrja Belia, bivšeg općinskog 
nadšumara, bio zašumijen i obrašten lijepom borovom šu- 
mom. Kao takav pravi je ures grada Raba, koji u njemu po- 
sjeduje park, kakova nema nijedan drugi dalmatinski grad. 

Samostan sv. Eufemije. Ovaj samostan s dvjema 
crkvama: starijom sv. Eufemije i novijom sv. Bernardina 
nalazi se na jednom niskom brežuljku gotovo u dnu drage 
sv. Eufemije. Od grada je daleko pol sata. Crkvica sv. 
Eufemije spominje se već u spomenicima iz XIII. stoljeća. 
Tekom stoljeća bila je više puta pregrađivana, i zato nije 
sačuvala ništa od starog svog oblika. 

Uz ovu crkvicu nastanili su se (1445.) redovnici Fra- 
njevci Obsluživaoci (de Observantia). God. 1446. sagradio 
im je Petar de Žaro (Car) rečen Kreste samostan, a onda 
i novu crkvu sv. Bernardina. Pred vratima klaustra nalazi 
se uzidana u samostanskom zidu ploča s ovim natpisom: 
ANNIS • DNI • CVRENT1B MCCCCXLV1 • NOBIL1S || VIR S. 
PETRVS DE CAR FECIT FIERI • HOC • OP • PR • || FRA- 
TRIBVS DE OBSERVANTIA AD HONOREM DEI • || BTI 
FRANC1SCI • ET BTE • EUFEM1E ET AD REMISSIO || NEM 
SVR PECCATORVM ET SVR MORTVORVM. 

U crkvi na zidu, sa strane epistole na drugoj jednoj 
kamenoj ploči čita se opet ovaj natpis: VNA DEI(!) QVIN- 
QVE VENERANDI PRESVLES OMNES || DALMATES SA- 
CRARVNT HANC TIBI SANCTE DOMVM || BERNARDINE 
PATER SVB MILLE BISQEM DVCENTIS li SEXDENO ET 
SEXTO IVNII DENA DIE || VT V1CIIS PVRGES MENTEM 
VIRTVTIBVS ORNES || HANC ADEAS SACRAM PECCA- 
TOR SEDVLVS AVLAM. Ovaj natpis odnaša se na po- 
svetu crkve. I u kapeli Gospinoj, koja je dograđena crkvi 
(1506.) nalazi se u zidu uzidan jedan latinski natpis: DEO 
SVMMO IN BEATI FRANCISCI MEMORIAM || SVMPTV 
ANDRDAE CIMALARCHAE || VENETI MARIA SOROR PIE- 
DICAVIT • MDVI. 

Crkva sv. Bernardina bila je sagrađena u obliku male 
gotske bazilike (basilica minor franciscana). Za nekih po- 
pravaka izvedenih u XVII. i XVIII. stoljeću bili su odstra- 

njeni stari gotski prozori i zamjenjeni polukružnim baroknim 
1 veliki oltar bio je iz nutrine kapele premješten naprijed 



pod luk (arco trionfale). U njoj se čuva nekoliko lijepih 
spomenika: lijepi poliptih od braće Vivarini (ANTONIVS ET 
BARTHOLOMEVS DE MVRANO FRATRES • P1MXERVNT • 
FRANCISCVS 1NCISIT • 1458.), krasna bizantinska Madona, 

veliko od drva Raspelo (XV. stoljeće), veoma lijepo svetohra- 
nište (tabernaculum) od^mramora u stilu baroko iz XVIII. 
stoljeća. Veoma su lijepi i mramorni, antipendiji žrtvenika. 
Zanimiv je i drvenistrop 
razdijeljen u 23 slikana 
okvira (cassetoni). Ovo 
lijepo djelo izvedeno je 
potporom rapskoga 
puka (godine 1669.). 

HAEC AEDES AVXI- 
LIO QVOQVE HONO- 
RANDAE VNIVERSI- 
TATIS EXORNATA 
ESTMDCLXVIIII. Spo- 
mena su vrijedna i dva 
bogato ukrašena dr- 
vena kandelabra (XVI. 
stoljeće). 

U samostanskoj 
knjižnici čuvaju se zna- 
meniti korali (libri co- 
rales), pisani na per- 
gameni i iluminirani ili 
ukrašeni bogatim ini- 
cialima (početnim slo- 
vima) i miniaturama ili 
sitnoslikama. Biblio- 
teka posjeduje također 
24 inkunabula. Knjige 
tiskane u X ' vijeku. 

U samo. sirom Miniaturom ukrašeni inicijal u Koralu iz 

klauštru nali.' "V^e- XIV. stoljeća — u knjižnici samostana 

oma krasan sarkofag sv • Eu f emi j e - 

od kamena (XV. sto- 
ljeće). Onda još više građevnih ulomaka iz raznih doba, te 
jedan rimski poganski natpis iz III. stoljeća poslije Hrista. 

U vrtu samostanskom pobuđuje znatiželjnost: paoma 
(Phenix dactylifera) koja je bila posađena (1820.), Velika 

pinja (Pinas pinea) i limnnjera u kojoj se goje: limuni, 
naranče i citroni. 

Kaštelina. Od samostana sv. Eufemije kroz dolinu 

Kampor, koja na mno- 
gim mjestima zača- 
rava oči izletnika svo- 
jim divnim krajolicima, 
dolazi se, za nešto više 
od pol sata šetnje, na 
mjesto možda jedno 
od najkrasnijih krajo- 
lika na čitavom otoku. 
Ovaj kraj narod zove 
Punta Kampova. Sve 
je lijepo u ovom kraju: 
priroda, more i mali 
komšiluci sa bijelim 
kućama. Ondje gdje se 
svršava zadnji komši- 
luk izdiže se strme- 
nito i među dvije do- 
line protiskava u more 
uzvisiti rt, kojega na- 
rod zove Kaštelina. 
Danas na ovom rtu, 
koji je naličan na je- 
zik, raste šuma i goji 
se loza i pitoma smo- 
kva. Ali stršeće podo- 
rine zidova i ostatci 
iskopanog mozaika 
svjedoče, da su ovdje 
nekad postojale starinske zgrade. Dapače raznolikost građe 
dokazuje, da se je ovdje izmjenilo više naselja. Vjerojatno 
je, da je najstarije pripadalo grčkim kolonistima. Kaštelina 
izgleda, da je u najstarije doba bila grčka acropola. Pod 
njom uz sjevernu morsku dragu, u kraju koga narod zove 
Miral našli su se mnogi grobovi ograđeni ciglama. U gro- 

bovima se je našlo dosta bakrenoga novca, nešto srebr- 
noga i jedan komad zlatni. Našli su se i neki predmeti 
brončani. Sve je ovo propalo ili otišlo iz Raba. Neke ko- 
made bakrenog novca, 
koji su bili ovdje na- 
đeni, darovao je pok. 
prof. Grgur Zarbarina 
muzeju sv. Donata u 
Zadru. 

Kalifront (Ca- 
put frondis , Caput 
frontis , Capo fronte) 
dakle Zeleni rt . Ovaj 
prostrani kraj bio je 
uvijek poznat sa svoje 
lijepe šume, koja je 
zadnjih godina posje- 
čena. Put u Kalifront 
vodi preko zapuštenih 
solina Maran , koje se 
nalaze na zapadu od 
samostana sv. Eufe- 
mije i mimo vodu Pi- 
doku uz Plagar (Pla- 
gare). Odmah navrh 
Plagara nalazi se li- 
jepa državna šuma 
zvana Dundo . Odavle 
vodi jedan put u dragu 
sv.Kristofora . Na juž- 
nom rtu ove drage na- 
laze se podorine cr- 
kvice sv. Kristofora. Ova crkvica spominje se već u XV. 
stoljeću. Drugi put vodi u dragu Runke. 1 ovdje se spominje 
starinska crkvica sv. Marije (s. Maria in Ranca). Treći put 
vodi do sv. Margarite. Na samoj morskoj litici vide se još 
i danas ruševine crkvice sv. Margarite. Uz ovu crkvicu na- 
lazi se pustinjačka koliba. G. 1476. spominje se pustinjak 


Drugi list u Koralu iz XV. stoljeća — čuva se 
u knjižnici samostana sv. Eufemije. 

fra Aloizije benediktinac, koji je živio uz ovu crkvicu. Malo 
dalje od mora sagrađena je pred nekoliko godina kuća, 
stan za lugare. 

Mirine sv. Damijan povrh Barbata ( s . Damianus 
de Monte , s. Damianus in Monte). Istočno od grada Raba, 
nad Barbatom na oblovitom, golom, preko 200 m. visokom 
brdu vide se podorine starinskog grada. Po ruševinama 
alsidalne crkvice, čije se ruševine još i danas ondje vide, 
zove se ovo mjesto sv. Damjan. Ova crkvica spominje se 
već u XIV. stoljeću. Ona je imala svoga kapelana. Birali 
su ga rapski plemići, koji su uživali nad ovom crkvom 
juspatronat zakladnika (fundatorum). 

Mnogo starije su svakako ruševine bedema, koji 
pašu vrh ovog oblovitog golog brda. Prema tradiciji Rab- 
ljana, koju nalazimo zabilježenu u nekim spomenicima iz 
XVI. stoljeća, postojao je nekad na ovom brdu stari grad, 
Ptolomejeva Collenta . Najvjerojatnije je, da je i ovo bila 
grčka akropola , vojnička kolonija. Nju su utemeljili po svoj 
prilici negdje u IV. stoljeću sicilijanski Grci. Na podnožju 
ovoga brda uz samo more i u moru vide se opet starinske 
ruševine i nalaze se ostatci starovijekih spomenika. Pjesnik 
Baraković priča, da su ovaj starinski grad zasnovali bje- 
gunci, koji su na Rab pobjegli pred Atilom. 

Barbat ( Barbatum , in Barbado). Ovo ime nosio je 
u starije doba samo najjugoistočniji rt otoka Raba. Dobio 
ga je po nekoj maloj crkvici posvećenoj sv. Barbatu, koja 
se nalazila na samom najjugoistočnijem rtu otoka. Kašnje 
je ovaj naziv obuhvatio vas onaj kraj, koji potpada pod 
odlomak i župu Barbat. U veoma staro doba u ovom kraju, 
bila je utemeljena benediktinska opatija sv. Stjepan u Po - 
strani (s. Stephanus in Postran). Ova opatija nalazila se 
ondje, gdje se danas nalazi župna crkva sv. Stjepana. 
God. 1372. spominje se u ispravama rapskog notara M- 
kole Curtarolo neki fra Marin de Appulia (Reverendus 
Pater Dmis. frater Marinus de Appulia) kao opat (abbas 
Monasterii s. Stephani districtus Arbi). Negdje u XV. sto- 
ljeću bio je samostan predan u Komendu (in comendam) 

t. j. dobio je za opata svjetovnjaka, a onda je bio napušten 
od redovnika. U XVI. stoljeću bila su dobra opatije predana 
na uživanje kanonicima sv. Ivana lateranskoga u Rimu. 

U Barbatu su do danas nađeni mnogi ulomci spo- 
menika iz staroga vijeka i dosta bakrenoga novca. Pred 
župnom crkvom sv. Stjepana čuva se jedan starokršćanski 
sarkofag od kamena bez natpisa. U crkvi se čuva jedno 



Pad ori ne sv. Dam ja na nad Bar balom. 


slikano raspelo , izgleda stara talijanska škola. Klasična je 
također pala na oltaru sv. Križa. 

Sv. Petar u Draži ( Abbatia s. Petri in Valle). Put 
u Dragu ili Supetarsku vodi preko varhova mimo crkvice 
sv. Ilije. Od ove crkvice uživa se veoma lijepi vidik na 
grad Rab i na njegovu okolicu. Odavle otvara se lijepi 
pogled i na najprostraniju dolinu na otoku. Gotovo u sre- 
dini ove doline vide se još i danas ruševine stare kraljevske 
benediktinske opatije i trobrodna romanska bazilika, koja 

* 

još stoji i služi kao župna crkva. Ovu opatiju osnovali su 
Rabljani, biskup Drago sa svojim svećenstvom (cum omni 
nostro clero) i prior Maius (cum omni populo). god. 1059. 
Prvi opat opatije bio je neki Tulconus. Darovnicu Rabljana 
samostanu, potvrdio je kralj Petar Krešimir (1071.) Iz raznih 
spisa poznata su nam imena još nekih drugih opata. Po- 
četkom XVI. stoljeća ostala je opatija bez redovnika. Papa 



Bivša opatija sv. Petra u Draži. 


Lav X. podijelio je najprije opatiju i njezina dobra in Co- 
mendam i na uživanje svećeniku Bembu Mlečaninu svome 
dvorjaninu, a onda po njegovoj smrti (1518.) dao je sva 
dobra njezina na uživanje crkvi sv. Marka u Mlecima. 

Crkva koja još i danas stoji, veoma je trošna. Pročelje 
joj je jednostavno. I mramorni portal glavnih vratiju je 
jednostavan, ali lijep. Na zidovima po strani ima sa svake 
strane tri prozora. U crkvi se nalazi jedna lijepa Madona , ra- 
nija talijanska škola, protkana jakim bizantinskim tradicijama. 

Lopar ( Neoparum,Eporiuin ). Preko Krastarice (Pruge) 
ide put za Lopar. I na ovom poluotoku našlo se do sad 
raznih ostataka starinskih spomenika, koji su svi iščezli ili 



Poliptich braće Vivarini iz god. 1458. u crkvi sv. Ber nar dina. 


su bili uništeni. Na Punti Zidine vide se ostatci veoma 
starih zidova. Ovi bi veoma lako mogli poticati iz dobe 
grčke kolonizacije na otoku. Svakako se je na Loparu iz- 
mjenilo više naselja. Na poluotočiću se spominje još u 

XIV. stoljeću crkvica sv. Marije (sancta Marta de Epario). 
Uz ovu crkvicu živio je (1424.) pustinjak imenom Dominik 
(heremita Dominicus Ste. Marie Neopari). 

U draži Crnici ugodno je kupanje. 

Uz ove historične šetnje po gradu i otoku mogu 
se poduzeti izleti i van otoka: na Krk, Pag, Jablanac, 
Obrovac itd. 

Ljubitelji prirode uz ove šetnje mogu poduzeti izlete 
u bogatu i raznoliku prirodu. 


Zaključak. 

Zaključujem ovaj kratki pregled prirodnih divota , po- 
vjesnik uspomena i umjetničkih znamenitosti otoka Raba 
iskrenom zahvalnošću svima onima , koji su me u radu na 
kojimudrago način pomogli. Osobitu zahvalnost dugujem 
popu Ivu Oršiću župniku u Barbatu , sad već pk. Krstu 
Spalatinu , bivšem općinskom predsjedniku , kr. kotarskom 
sucu gosp. Dezuloviću , popu Petru Zahiji, gradskom župniku 
i natpopu , i ocu Benediktu Staničićn franjevcu jubilarcu u 
samostanu sv. Eufemije , te fotografima gosp. Miru Maro- 
jeviću i Z. Pitrač. 

Napose izrazujem svoju duboku zahvalnost Dr. Mons. 
Franu Buliću , koji mi se sam ponudio , da će pregledati 
rukopis , te mi dao neke napomene , koje sam rado uvažio. 
Onda zahvaljujem se i slav. Općinskom Vijeću grada i otoka 
Raba , koje je na svojoj sjednici 16. novembra 1924. odlučilo 
honorirati moju radnju sa 5000 Din. Napokom moram, da se 
ovdje zahvalim i ocu Augustinu Juničiću mome provincijalu , 
koji mi je došao u susret novčanom potporom siromašne 
Provincije kod snašanja troškova za tisak, te uredniku 
Glasnika sv. Franje o. Ciprijanu Lisici, koji je rukovodio 
teški posao oko tiskanja knjige. Svima hvala i moje osobito 
priznanje , a od Boga plata. 


DODATAK. 


I. 

Ticijan god. 

Dominicus 

Petar 

Maius ili Madius 

Gergur 

Drago 

Petar II. Vita 
Grgur II. 

Domana ili Dobrana 

Vital 

Petar III. 

Pavao Lupus 
Andreja 

Prodan de Lauro 
Venantius 
Andreas II. 

Jordanus 

Paulus 

Stehpanusde Domine 
Grgur ll.de Hermolais 
Costica 

Fr. Juraj de Hermo- 
lais 
Simun 
Aimus 

Juraj II. de Hermo- 
lais 

Franjo de Philippo 
Franjo Sidoneus 
Juraj III. de Hermo- 
lais 

Grisogon de Dominis 
Zudenik de Zudenico 


Niz rapskih biskupa. 


530. i 532. 
880. 
986. 
1018. 
1044. 
1059. 
1072. 
1075. 
1080. 
1086. 
1094. 
1097. 
1178—1193. 
1205-1212. 
1215. i 1218. 
1220 . 
1225. 
1239-1249. 
1249-1258. 

1260-1291. 

1292—1313. 

1313-1315. 

1313-1320. 

1320- 1321. 

1321 — 1328. 

1328— 1329. 

1329- 1363. 
1364—1372. 
1372-1412. 


Zudenik de Zude- 
nico II. 

Marin Cernotta 
Franjo iz Firence 
Anđel Cavazza 
Ivan iz Poreča 
Matej de Hermalais 
Balcanus iz Pirona 
Pavao II. Zadranin 
Nikola Zadranin 
Ivan II. Scaffa 


1412-1414. 

1414-1423. 

1423-1428. 

1428-1433. 

1433-1440. 

1440—1442. 

1443. 

1443-1443. 

1443-1450. 

1450-1472. 


Lionel de Chierigatis 1472—1484. 
Aloizije Malumbra 1484—1514. 
Vicencije Nikusacije 1515—1569. 
Blaž Sidineo 1569—1584. 

Fr. Andrej Cernotta 1584—1588. 
Paskval Padavin 1588—1621. 
Teodor Georgius 1621—1635. 
Petar Gaudencije 1636-1663. 
Dujam Gaudencije 1664—1695. 
Fr. Oktavije Spader 1695—1698. 
Antun Rosignalo 
Slavić 1700-1713. 

Vicencije Lešić 1715—1720. 
Dujam Ženo 1720—1728. 

Andrej Karlović 1729—1738. 
Pacifik Bizza 1739—1746. 

Ivan Calebotta 1746—1756. 
Ivan LukaGavagnin 1756—1765. 
Ivan K. Jurileo 1765—1771. 
Ivan Marija ab Ho- 
stia 1771-1794. 

Ivan Petar Gauzigna 1794—1823 

II. Niz rapskih priora i knezova. 


Bellata 1018. 

Maius 1059. 

Mazolinus 1077. 

Oriens — 

Curialis 1111. 

Sebastijan Ziani 1175. 

Petrić Surse podknez 1190. 

Petar Ziani 1193. 

Ivan Sisindulus 1205. 

Marko Mauroceno 1212. 

Marko Mastropetro 1214. 

Rogerije Mauroceno 1237. 

Marko Ziani 1251. 

Marin Mauroceno 1254. 

Anđel Maurocen 1256. 

Marko Badover 1267. 

Ivan Badover 1270. 

Ivan Dandolo 1279. 

Marko Michael 1280. 

Vital Mejano 1311. 

Nikola Sanuto 1315. 

Andrej Michael 1321. 

Ivan Gradonico 1347. 

Matej Ginstiniano 1349. 

Jakov Cornerio 1356. 

Nikola Seč 1359. 

Grgur Zrinski 1370. 

Grgur Banich 1372. 

Nikola Seč 1374. 

Ivan-Marko Venier 1376. 

Pavao Jurjević 1377. 

Ludovik Contareno 1378. 

Emerik Bubek 1380. 

Stjepan Frankopan 1382. 

Nikola Gorjanski Mlađi 1390. 
Ivan Frankopan 1391. 

Nikola Gorjanski 1397. 

Juraj Zadulinis 1400. 

Nikola Gorjanski 1401. 

Aloisije Aldemariseo 1403. 

Ivan biskup Zagrebački 1403. 
Nikola Frankopan 1404. 

Marko Michael 1409. 

Marko Donato 1412. 

Bernardin Querino 1415. 


Franjo Leono 1417. 

Ivan Boldu 1419. 

Rafael Barisono 1420. 

Nikola Memo 1422. 

Petar Theupolo 1426. 

Vital Michael 1428. 

Petar de Priolis 1432. 

Andreja Leoni 1433. 

Julijan Lauredano 1435. 

Luka Viare 1439. 

Andreja Calbo 1441. 

Luka Mauro 1442. 

Pavao Malipetro 1444. 

Ivan Badovario 1447. 

Zakarija de Musto 1448. 

Justo Sauro 1450. 

Petar Canali 1453. 

Aloisije (Ludovico) Calbo 1456. 
Bartolomej Bembo 1458. 

Lovrenac Teupulo 1461. 

Marko Venerio 1465. 

Marko Aimo 1467. 

Lovre Minio 1470. 

Andrija Chacaiapetra 1472. 

Jakov Rajnerio 1475. 

Dominik Maripetro 1478. 

Nikola Lauredano 1481. 

Ivan Canali 1484. 

Bernardin Molino 1486. 

Franjo Zantano 1489. 

Sebastijan de Priolis 1492. 

Justino Mauro 1495. 

Petar Boldu 1498. 

Aleksandar Contarini 1500- 

Robert de Priolis 1503. 

Zacharias Valaresso 1505. 

Anton Nani 1507. 

Anton de Canali 1508. 

Šimun Aurio 1509. 

Franjo Fuscareno 1512. 

Viktor Maripetro 1515. 

Anton Marcello 1517. 

Dominik Mauroceno 1519. 

Aloisius Cornaro 1520. 

Priamus Maripetro 1524. 


Zakarija Semitecolo 1526. 

Dominik Faletro 1530. 

Aleksandar Pisani 1534. 

Luka de Medio 153L 

Marinus Gisi 1535. 

Franjo Donato 1537. 

Benedikt Balbi 1542. 

Ivan Franjo Balbi 1545. 

Jakov Leono 1546. 

Aurelius Gandulmerio 1549. 

Leonard Cicogna 1551. 

Andreja Georgi 1554. 

Ivan K. Michael 1554. 

Antun de Canali 1557. 

Filip de Minio 1559. 

Zamariolus Rajnerio 1561. 

Dominik Bembo 1565. 

Ivan Barbadigo 1566. 

Gabriel Contarino 1568. 

Gaspar Falerio 1571. 

Vid Diedo 1574. 

Ivan Eranjo Sagredo 1577. 

Angjel Michael 1579. 

Ivan Franjo de Mula 1581. 

Franjo Cicogna 1584. 

Jerolim Barozzi 1586. 

Anđeo Dolfin 1589. 

Aleksandar Donato 1592. 

ovrenac Michael 1594. 

Andrija Marcello 1598. 

Anđeo Boldu 1600. 

Horacije Benzoni 1603. 

Jerolim Maripetro 1606. 

Ivan Franjo Balbi 1607. 

Benedikt Balbi 1610. 

Antun Longo 1613. 

Alfons Boldu 1614. 

Petar Parutta 1617. 

Vicencije Semitecolo 1619. 

Petar Contarini 1622. 

Zakarija Arimondo 1625. 

Pavao Leone 1626. 

Gabriel Paruta 1631. 

Ivan Semitecolo 1632. 

Jordan Dolfin 1636. 

Luka Bolani 1638. 

Baldisera Balbi 1540. 

Andrija Michael 1643. 

Jordanus Dolfin 1644. 

Aleksandar Minio 1646. 

Bernard Balbi 1649. 

Ivan Franjo Corner 1652. 

Franjo Corner 1655. 

Vicencije Semitecolo 1659. 

Ivan Franjo Corner 1661. 

Ivan Semitecolo 1663. 

Baldisera Marini 1666. 

Ivan Antun Semitecolo 1668. 

Franjo Balbi 1671. 

Ivan Corner 1674. 

Bartul Minio 1677. 

Vicencije Semitecolo 1680. 

Marko Antun Corner 1682. 

Jerolim Marini 1685. 

Gajetan Zorzi 1687. 

Ivan Pavao Balbi 1690. 

Antun Pizamano 1693. 

Marko Antun Corner 1696. 

Franjo Balbi 1699. 

Ivan Pavao Balbi 1701. 

Oktavijan Balbi 1704. 

Franjo Balbi 1706. 

Ivan. K. Pizamano 1709. 

Marko Antun Corner 1712. 

Michovil Zorzi 1714. 

Ivan Franjo Corner 1717. 

Oktavijan Balbi 1720. 

Laurencije Barbaro 1722. 

Bonaventura Diedo pod- 
knez 1723. 

Antun Marijo Balbi 1724. 

Marko Antun Balbi 1726. 

Cesar Balbi 1729. 

Franjo Barozzi 1730. 

Ludovik Corner 1736. 

Aleksandar Minio 1738. 

Fabije Bonlini 1741. 

Nikola Balbi 1744. 

Nikola Barozzi 1747. 

Aleksandar Contarini 1749. 

Antun Balbi 1752. 

Lucije de Riva 1755. 

Sebastijan Pizzaman 1757- 

Juraj Balbi 1760. 

Ivan Antun Maria Dolfin 1763. 
Jerolim Manin 1765- 

Juraj Balbi 1768. 

Toma Barozzi 1771. 

Bartolomej Semitecolo 1773. 
Augustin Barbaro 1776. 

Gabriel Albert Ramieri Al- 
moro 1779. 


Franjo Venier 

1781. 

Anđeo Corner 

1784. 

Marko Antun Corner 

1787. 

Valerije Dolfin 

1790. 

Franjo Venier 

1792. 

Ivan Venier 

1795. 


III. Popis rapskih patricijskih obitelji. 


Obitelj Žaro 

Obitelj 

Gregurini 

» 

Marinellis 

u 

Dragobratte 

n 

Bizza 

u 

de Slovigna 

n 

Corniza 


de Forma 

n 

Hermolais 


Uraniš 

71 

Scaffa 

ii 

Scorobogatti 

11 

Mastini 


de Nicola 

11 

Manarini 

17 

Mengazza 

11 

Maldonati 

11 

Grisogono 

11 

Petragnola 

11 

de Castre 

11 

Ziane 

11 

de Leonardo 

7) 

Curina 

” 

de Cazza 

71 

Dimigna 


Vitazza 

11 

Maldini 


de Machina 

11 

Benaldi 

” 

Bettie 

11 

Zolio 


Lunne 

11 

de Rilce 


Cindre 

11 

de Vrigulo 

11 

Menzi de Marco 

11 

de Sudge 

” 

de Forma 

» 

Viule 


Marandul 

11 

Flascone 

}) 

Antos 

11 

de Clemente 

J) 

de Ginano 

11 

de Pribe 

» 

Suemosse 

11 

Cotorogna 

11 

Drasigna 

11 

Designa 

71 

Fuscane 

11 

Savini 

71 

Vulagie 


de Malaura 

„ 

Vuscidrago 

11 

de Giacobo 


de Rusatto 

„ 

de Surica 


de Madio 

11 

de Trechessa 


Tosco 

11 

Damiani 

n 

Calende 

11 

Fusco 

ii 

de Primano 

11 

Pinani 


Gambegrasse 

>5 

de Martinusio 

ii 

Dobrenizze 

11 

de Picico 

ii 

de Sergio 

„ 

Barte 

n 

de Pauto 

11 

Sorgi 

D 

de Peligna 


187 


Obitelj Preanola 
„ Visli 
„ de Pelizza 

„ de Zane 

„ de Zorzi 

„ de Gauzigna 

„ Dubogna 
„ de Dore 
„ Maromane 
„ de Dobroslavo 

„ de Dominis 

„ de Erihola 

„ de Ambrosio 

„ de Ortanello 

„ de Cernotta 

„ de Velunas 

„ de Zudenigo 

„ de Nimira 

„ de Machina 

„ de Stoffa 

„ de Ortilinio 

„ de Cerne 

„ de Clorizzizza 

„ Pacifico sen Mircovich 
„ de Lenze 

„ de Bene 

„ de Cittadella 

„ de Melde 

„ de Filippo 


Obitelj de Catapogne 

„ de Stoppe 

„ de Peroso 

„ de Farasino 

„ de Carletto 

„ de Martino 

„ de Papamulo 

„ de Barba 

„ de Srazua 

„ de Migna 

„ de Plangos 

„ de Spalatino 

„ de Cibre 

„ Elirmentis 
„ de Salabe 

„ de Bernaba 

„ de Cormo rečeni Redanus 
„ de Drrugio 

„ de Faro 

„ de Giorgio 

„ Dorcelletta 
„ de Dolbe 

„ de Francis 

„ de Domaldino 

„ de Zemio 

„ de Fiascano 

„ Grafofon 
„ Benedetti (1638.) 


IV. Popis rapskih pučana koji su imali pravo dolaziti 
na vijeće iz 1326. 


Leonardus de Frinzano 
Mainerius Leonardi de Frinzano 
Prodanus de Frinzano 
Abundis de Martino 
Scome Chresti de Scome 
Pasqval de Machina 
Mencosius de Machina 
Misce Drasii de Machina 
Prodanus de Machina 
Mathaeus de Barbabixa 
Micha de Barbabixa 
Chreste Mathei de Barbabixa 
Matheus Miche de Barbabixa 


Leonardus de Dražio 
Marinus Laurentii de Perman 
Volzina de Capalbo 
Ciprianus de Orlando 
Domaldinus de Jurislavo 
Jacobus de Benvenuto nots Arben 
Andrassius de Dmico 
Celle de Bubogna 
Andreas de Bubogna 
Antonius de Asta 
Tomazius Dominici de Genua 
Georgius Chresti de Doda 
Matheus Radovan Racovich 

Magister Zannus de Marina 
Nocolo Gergii de Conciza 
Menchiranus Jacobi de Zan 
Polano 

Stepolus de Capalbo 
Marinus de Tartono 
Martinus Filius Damaldini 
Georgius de Stepe de Bizza 
Matheus Mencosii de Machina 
Poscalinus de Machina 
Marinus Stantii de Prodano 
Frane Jacobi de Cesena 
Chreste de Machina 
Magister Ossoline medicus 
Chreste de Gambesa 
Marinus Chresti de Gergorio 
Juanus Simonis de Grube 
Cresce Madii de Abbate 
Albertinus de Ferraria 
Chreste Petri de Gambegrosse 
Lucas de Zan Marchesano 
Granolinus Comercarii nots Arben 
Li . . . Martini de Sempre. 
Marinus Stephani de Nimira 
Petrole Stephani de Nimira 

U samostanskom arhivu sv. Andrije nalazi se samo br. 5 
pergamena, jedna od ovih je baš divot-pergamena (1489.). Arhiv 
ovoga samostana, koji je bio bogat propao je. 

U posjedu Javne dobrotvornosti nalazi se jedan primjerak 
statuta slobodne rapske opčine. Ovaj prijepis je napisan na pergameni 
1597. (ex libro veteri Staturum). Ukrašen je dvjema slikama. Na 
početku se nalazi „Gospa od Karmela u , a na koncu „Kraćenje Isusovo 11 . 
Uvezan je u drvene korice, obložene crvenkastom kožom, sa bogatim 
zlatorezom. Na jednoj i drugoj korici na sredini utisnut je grb Be- 
nedetti i slova Z. B. B. = Zan Battista Benedetti. 

Privatni arhivi obiteljski svi su propali. 

